ފާފަ ފުއްސެވޭ ކަންތައްތައް - 1 — Ihavandhoo.com\nފާފަ ފުއްސެވޭ ކަންތައްތައް - 1\n9 މާރިޗު 20130ޢަބުދުލްޤާދިރު މުޙައްމަދު\nއަޅުގަނޑުމެން އެންމެހާ އިންސާނުންނަކީ ކުށްފާފަކުރެވޭ ބައެކެވެ. ކުދިފާފަތަކާއި ބޮޑެތިފާފަތަކެވެ. އަތުންކުރެވޭ ފާފަތަކާއި، ލޮލުންކުރެވޭ ފާފަތަކާއި، ދުލުންކުރެވޭ ފާފަތަކާއި، ދެފައިންކުރެވޭ ފާފަތަކާއި ކަންފަތުންކުރެވޭ ފާފަތަކެވެ. މިހެންގޮސް އެތައްއެތައް ކަމެއްގައި އަޅުގަނޑުމެންނަށް އެނގިގެންނާއި ނޭނގިދަނީ އެތަކެއް ފާފަކުރެވެމުންނެވެ. އާދެ، މީ އިންސާނާގެ ތަބީޢާތެވެ.\nމި އިންސާނާހެއްދެވި އިލާހު މިކަންތައްތައް މޮޅަށްދެނެވޮޑިގެންވާހާލު އަޅުގަނޑުމެން އެންމެނަށް ވަނީ އެކަލާނގެ ރަޙްމަތް ތަނަވަސްކޮށްދެއްވާފަ އެވެ. މިގޮތުން އަޅުގަނޑުމެންކުރާ ހެޔޮ ޢަމަލުތަކުން އަޅުގަންޑުމެންކުރާ ފާފަތައް އެއިލާހު ވަނީ ފުހެވޭގޮތް މެދުވެރިކޮށްދެއްވާފަ އެވެ. މިގޮތަށް އެ އިލާހުގެ ރަޙްމަތް ތަނަވެސްވެގެން ނުވާނަމަ އަޅުގަނޑުމެން ހަލާކުވެ، ނެތި ހިނގައްޖައީސްކަން ކަށަވަރެވެ. މި ސިލްސިލާގައި މި ބަލާލަނީ ﷲތަޢާލާ އެއިލާހުގެ ރަޙްމަތުން އަޅުގަނޑުމެން އިންސާނުންނަށްކުރެވޭ ފާފަތައް ފުއްސެވޭކަންތައްތަކުގެ މައްޗަށެވެ.\nتوبة ވުމަކީ ތިމާއަށް ފާފަކުރެވިއްޖެކަމަށް އިޢުތިރާފުވެ ﷲތަޢާލާއަށް ބިރުވެތިވެ، އެކަމާއި ދެރަވެ ހިތާމަކޮށް، އެފާފަ އަލުންނުކުރާނެކަމަށް ޢަޒުމްކަނޑައަޅައި، އަދި އެ ފާފައަކީ މީހެއްގެ ހައްޤަކާއި ގުޅިފައިވާކަމެއްކަމުއި ވާނަމަ އެ ހައްޤު އަދާކޮށް އެ މީހެއްގެ ހިތްޚަލާޞްހޯދައި އެކަމަކުން ދުރުވެގަތުމެވެ. توبة ވުމަކީ ހުރިހާ ފާފައެއްވެސް ފުހެވޭކަމެކެވެ. އަދި توبة ވެފައިވާ މީހާއަކީ އެއްވެސް ކުށެއްނުކުރާ ފަދަ މީހެކެވެ. توبة ވުމާއި ގުޅޭގޮތުން ކީރިތި ޤުރުއާނުގެ 40 އެތައް ތަނެއްގައި ވާރިދުވެގެން އައިސްފައިވެ އެވެ. އަދި ރަސޫލުﷲ ޞައްލަﷲ ޢަލައިހި ވަސައްލަމަގެ 40 އެތައްހަދީޘެއް އައިސްފައިވެ އެވެ. އަދި އަޞްޙާބު ބޭކަލުންގެ ކިބައިން އެތަކެއް އާޘާރުތަކެއް އައިސްފައިވެ އެވެ.\n1- توبة ވުމަށް އެއިލާހުވަނީ އެންމެހާ މުއުމިނުންނަށް އަމުރުކުރައްވައި ވާޖިބު ކުރައްވާފަ އެވެ.\n"وَتُوبُواْ إِلَى ٱللَّهِ جَمِيعاً أَيُّهَ ٱلْمُؤْمِنُونَ لَعَلَّكُمْ تُفْلِحُونَ" (النور:31)\nމާނައީ: "އޭ މުއުމިނުންނޭވެ! ތިޔަބައިމީހުން އެންމެން ﷲތަޢާލާއަށް توبة ވާށެވެ! ތިޔަބައިމީހުން ދިންނަވައި، ނަޞީބު ލިބުމަށްޓަކަ އެވެ."\nމިއާޔަތުގައި ﷲތަޢާލާ އަންގަވައި އަމުރުކުރައްވާފައި ވަނީ އެންމެހާ މުއުމިނުތަކުން توبةވުމަށެވެ. އަދި توبة ވާންވީ ކީއްވެގެންކަމެވެ. އެއީ ދިންނަވައި ނަޞީބު ލިބިގަތުމެވެ. އެއިލާހުގެ ދިންނެވުމާއި ނަޞީބުން ބޭރުވެއްޖެ މީހަކަށްވުރެ ބޮޑު އަބާއްޖެވެރިޔަކީ ކޮބައިތޯ އެވެ؟\n2- توبة ޤަބޫލުކުރެއްވުމަކީ އެއިލާހުގެ ޞިފަތަކުގެ ތެރެއިންހިމެނޭ ކަމެކެވެ. އެއިލާހު ވަޙީކުރައްވާފައިވެ އެވެ.\n"إِنَّ اللَّهَ هُوَ التَّوَّابُ الرَّحِيمُ" (التوبة 118)\nމާނައީ: "ހަމަކަށަވަރުން، ﷲތަޢާލާއީ ގިނަގިނައިން توبة ޤަބޫލުކުރައްވާ އޯގާވަންތަ ރަސްކަލާނގެ އެވެ."\n3- توبة ވުމަކީ ނަބީބޭކަލުންނާއި ޞާލިހު މުއުމިނުންގެ ސިފައެކެވެ. އެންމެހާއިންސާނުންގެ ބަފައިކަލުން އާދަމުގެފާނު، ﷲތަޢާލާ ނަހީކުރެއްވި ގަހުން ފަރީއްކުޅުއްވުނު ހިނދު، ކަންތައްކުރެއްވި ގޮތްބަޔާންކުރައްވައި ވަޙީކުރައްވާފައި ވަނީ\n"فَتَلَقَّى آدَمُ مِن رَّبِّهِ كَلِمَاتٍ فَتَابَ عَلَيْهِ إِنَّهُ هُوَ التَّوَّابُ الرَّحِيمُ" (البقرة37)\nމާނައީ: "ފަހެ، އާދަމްގެފާނު، އެކަލޭގެފާނުގެ ވެރި އިލާހުގެ ހަޟުރަތުން ކަލިމަފުޅުތައް ވިދާޅުވެ، توبة ވެވަޑައި ގަތުމުން އެއިލާހު އެކަލޭގެފާނުގެ މައްޗަށް توبة ލައްވައިފި އެވެ. ހަމަކަށަވަރުން، އެކަލާނގެއީ، ގިނަގިނައިން توبة ޤަބޫލުކުރައްވާ އޯޤާވަންތަ އިލާހެވެ.\n4- توبة ވުމަށް ނަބީބޭކަލުން ވަނީ ގޮވައިލައްވާފަ އެވެ. އެއިލާހު ވަޙީކުރައްވާފައިވެ އެވެ.\n"وَإِلَى ثَمُودَ أَخَاهُمْ صَالِحًا قَالَ يَا قَوْمِ اعْبُدُواْ اللَّهَ مَا لَكُم مِّنْ إِلَهٍ غَيْرُهُ هُوَ أَنشَأَكُم مِّنَ الأَرْضِ وَاسْتَعْمَرَكُمْ فِيهَا فَاسْتَغْفِرُوهُ ثُمَّ تُوبُواْ إِلَيْهِ إِنَّ رَبِّي قَرِيبٌ مُّجِيبٌ" (هود 61)\nމާނައީ: "އަދި ތިމަންއިލާހް ޘަމޫދުބާގައިމީހުންގެ ގާތަށް އެއުރެންގެ އަޚް ޞާލިޙްގެފާނު ފޮނުއްވީމެވެ. އެކަލޭގެފާނު ވިދާޅުވި އެވެ. އޭ އަހުރެންގެ ޤައުމުގެ މީހުންނޭވެ! ﷲއަށް ތިޔަބައިމީހުން އަޅުކަންކުރާށެވެ! އެކަލާނގެ ފިޔަވައި، އެހެން އިލާހަކު ތިޔަބައިމީހުންނަކަށް ނުވެ އެވެ. އެކަލާނގެ ތިޔަބައިމީހުން ބިމުންއުފެއްދެވި އެވެ. އަދި އެ ބިމުގައި ޢިމާރާތްކޮށް، އެ ބިމުގެ ފައިދާ ލިބިގަންނަ ބަޔަކު ކަމުގައި ތިޔަބައިމީހުން ލެއްވި އެވެ. ފަހެ، ތިޔަބައިމީހުން ފާފަފުއްސެވުންއެދި، އެއިލާހަށް ދަންނަވާށެވެ! ދެން ތިޔަބައިމީހުން، އެއިލާހަށް توبة ވާށެވެ! ހަމަކަށަވަރުން، ތިމަންކަލޭގެފާނުގެ ވެރި އިލާހީ، ކުއްތަންވެވޮޑިގެންވާ (ދުޢާ) އިޖާބަކުރައްވާ ރަސްކަލާނގެ އެވެ."\n5- توبة ވުމުގެ ބައެއްޝަރުޠުތައް ބަޔާންކުރައްވާ އެއިލާހު ވަޙީކުރައްވާފައިވެ އެވެ.\n"إِنَّمَا التَّوْبَةُ عَلَى اللَّهِ لِلَّذِينَ يَعْمَلُونَ السُّوءَ بِجَهَالَةٍ ثُمَّ يَتُوبُونَ مِن قَرِيبٍ فَأُولَئِكَ يَتُوبُ اللَّهُ عَلَيْهِمْ وَكَانَ اللَّهُ عَلِيمًا حَكِيمًا (17) وَلَيْسَتِ التَّوْبَةُ لِلَّذِينَ يَعْمَلُونَ السَّيِّئَاتِ حَتَّى إِذَا حَضَرَ أَحَدَهُمُ الْمَوْتُ قَالَ إِنِّي تُبْتُ الآنَ وَلاَ الَّذِينَ يَمُوتُونَ وَهُمْ كُفَّارٌ أُوْلَئِكَ أَعْتَدْنَا لَهُمْ عَذَابًا أَلِيمًا (18)" (سورة النساء 17،18)\nމާނައީ: "ﷲގެ ހަޟުރަތުން توبة އޮތްކަން ކަށަވަރީ، ނޭނގިތިބުމާއެކު ނުބައިކަންތައްކޮށް، ދެން، އެކަންތައް ކުރުމާ ގާތުގައި، (އެބަހީ ލަސްނުކޮށް) توبة ވެ އުޅޭމީހުންނަށެވެ. ފަހެ، ﷲތަޢާލާ، އެއުރެންގެ މައްޗަށް ތައުބާލައްވަތެވެ. އަދި، މޮޅަށް ދެނެވޮޑިގެންވާ ޙަކީމްވަންތަ ކަލަކު ކަމުގައި ﷲ ވޮޑިގެންވެ އެވެ. އަދި، ނުބައިކަންތައް ކޮށްކޮށް ތިއްބާ އެއިންމީހެއްގެ ގާތަށް މަރު އައިސް ހާޟިރުވާހިނދު ތިމަން މިހާރު توبة ވެއްޖައީމޭ ބުނާ މީހުންނާއި، ކާފިރުން ކަމުގައި ތިބެ މަރުވާ މީހުންނަކަށް توبة އެއްނެތެވެ. އެއުރެންނަށްޓަކައި ވޭންދެނިވި ޢަޛާބު ތިމަންރަސްކަލާނގެ ތައްޔާރުކުރެއްވީމެވެ."\nމި އާޔަތުގައި ﷲތަޢާލާ މިވަނީ ގަބޫލުވުމުގެ ބައެއް ޝަރުތުތައް ބަޔާންކުރައްވައި توبة ޤަބޫލު ކުރައްވާއިލާހުކަން ބަޔާންކުރައްވާފަ އެވެ.\n6- توبة ވާމީހުންދެކެ އެއިލާހު ލޯބިވެވޮޑިގެންވެ އެވެ. އެ އިލާހު ވަޙީކުރައްވާފައި ވަނީ\n"إِنَّ اللَّهَ يُحِبُّ التَّوَّابِينَ وَيُحِبُّ الْمُتَطَهِّرِينَ" (البقرة 222)\nމާނައީ: "ހަމަކަށަވަރުން، ގިނަގިނައިން توبة ވާ އަދި ޠާހިރުވާމީހުން ދެކެ ﷲތަޢާލާ ލޯބިވެވޮޑިގެންވެ އެވެ."\nމި އާޔަތުގައި ﷲ ތަޢާލާ توبة ވެ ޠާހިރުވާ މީހުންދެކެ ލޯބިވެވޮޑިގެންވާކަން މިވަނީ ބަޔާންކުރައްވާފަ އެވެ. ފަހެ ﷲތަޢާލާގެ ލޯތްބައްވުރެ މުހިއްމު އެއްވެސްއެއްޗެއް އެބައޮތްތޯ އެވެ؟\n7- توبة ވާމީހުންގެ ޖަޒާއަކީ ސުވަރުގެ އެވެ. އެއިލާހު ވަޙީކުރައްވާފައި ވަނީ\n"يَا أَيُّهَا الَّذِينَ آمَنُوا تُوبُوا إِلَى اللَّهِ تَوْبَةً نَّصُوحًا عَسَى رَبُّكُمْ أَن يُكَفِّرَ عَنكُمْ سَيِّئَاتِكُمْ وَيُدْخِلَكُمْ جَنَّاتٍ تَجْرِي مِن تَحْتِهَا الأَنْهَارُ " (التحريم 8)\nމާނައީ: "އޭ އީމާންވެއްޖެ މީސްތަކުންނޭވެ! ތެދުވެރި، އިޚްލާޞްތެރި توبة އަކުން، ތިޔަބައިމީހުން ﷲތަޢާލާއަށް توبة ވާށެވެ! އޭރުން ތިޔަބައިމީހުންގެ ވެރިރަސްކަލާނގެ، ތިޔަބައިމީހުންގެ ކިބައިން، ތިޔަބައިމީހުންގެ ކުށްފާފަތައް ފުއްސަވައި، އެތާނގެދަށުން ފެންކޯރުތައް ހިނގަހިނގާހުންނަ ސުވަރުގެތަކަށް ތިޔަބައިމީހުން ވައްދަވައިފާނެތެވެ."\n↵ ފާފަ ފުއްސެވޭ ކަންތައްތައް\nފާފަ ފުއްސެވޭ ކަންތައްތައް - 4\nފާފަ ފުއްސެވޭ ކަންތައްތައް - 3\nފާފަ ފުއްސެވޭ ކަންތައްތައް - 2


Costa Rica aa dhekolhah Brazil nukunnanee molhuvaan\nކޮސްޓަ ރިކާއާ ދެކޮޅަށް ބްރެޒިލް ނުކުންނާނީ މޮޅުވާން\nގްރޫޕް ފިޔަވަހީގެ ފުރަތަމަ މެޗުގައި ސްވިޓްޒަލޭންޑާއި ދެކޮޅަށް ކުޅެ 1-1 އިން ބްރެޒިލް އެއްވަރުވި\nކ. މާލެ 21 ޖޫން 2018 | ބުރާސްފަތި 21:32 10,184\nބްރެޒިލްގެ ގައުމީ ޓީމު ކުޅުނު ރަހުމަތްތެރިކަމުގެ މެޗުގައި ނެރުނު ފުރަތަމަ އެގާރައެއް - ގެޓީ އިމޭޖާސް\nފީފާ ވާރލްޑް ކަޕްގެ ގްރޫޕް ފިޔަވަހީގެ ދެވަނަ މެޗުގައި ކޮސްޓަ ރިކާ އާއި ދެކޮޅަށް ކުޅޭ މެޗަށް ބްރެޒިލް ނުކުންނާނީ މޮޅުވާން ކަމަށް އެގައުމުގެ ތަރި ނޭމާ ބުނެފިއެވެ.\nގްރޫޕް ފިޔަވަހީގެ ފުރަތަމަ މެޗުގައި ސްވިޓްޒަލޭންޑާއި ދެކޮޅަށް ކުޅެ 1-1 އިން ބްރެޒިލް އެއްވަރުވި މެޗުގައި ނޭމާއަށް މާ އެދެވޭ ކުޅުމެއް ނުދެއްކުނުއިރު އޭނާގެ އިތުރުން ބްރެޒިލްގެ ޓީމުގައި ހިމެނޭ އެހެން ކުޅުންތެރިންނަށް ވެސް މާ ރަނގަޅު ކުޅުމެއް ދެއްކިފައެއް ނުވެއެވެ. ސްވިޓްޒަލޭންޑުގެ ކުޅުންތެރިންގެ ފަރާތުން ގިނަ ފައުލްތަކެއް ފެނުނު މި މެޗަށްފަހު ބްރެޒިލްގެ ކުޅުންތެރިން ވަނީ ރެފްރީންގެ ޒިންމާ ރެފްރީންނަށް އަދާނުކުރެވޭނެ ކަމަށް ބުނެފައެވެ.\nބުދަ ދުވަހު ކުރިޔަށް ގެންދިޔަ ބްރެޒިލްގެ ފަރިތަކުރުންތަކަށް ފަހު ނޭމާ ބުނީ ކޮސްޓަ ރިކާ އާއި ދެކޮޅަށް ރަނގަޅު މެޗެއް ކުޅެ މޮޅުވާން ބޭނުންވާ ކަމަށާއި ސްވިޓްޒަލޭންޑާއި ދެކޮޅަށް ކުޅުނު ފުރަތަމަ މެޗަށްވުރެ ހުރިހާ ކުޅުންތެރިން ވެސް ރަނގަޅު ކުރަން ޖެހޭ ކަމަށެވެ.\nނޭމާ ބުނީ ކޮސްޓަ ރިކާ ކުޅެފައިވާ ބައެއް މެޗުގެ ވީޑިއޯ ބަލާފައިވާ ކަމަށާއި އެހެން ނަމަވެސް އެޓީމު ހުއްޓުވުމަށްވުރެ ބޮޑު އިސްކަމެއް ދޭނީ އަމިއްލަ ފުޓްބޯޅަ ކުޅެން ކަމަށެވެ.\nމި މެޗާއި ގުޅޭގޮތުން ވާހަކަ ދައްކަމުން ބްރެޒިލްގެ މިޑްފީލްޑަރު ފިލިޕޭ ކުޓީނިއޯ ބުނީ ކޮންމެ މެޗަކީ ވެސް ފައިނަލެއް ކަމަށާއި ކޮންމެ ކުޅުންތެރިޔަކު ވެސް ޒިންމާ ނަގައިގެން ކުޅެފިނަމަ ތިން ޕޮއިންޓް ލިބޭނެ ކަމަށެވެ.\nކުރިޔަށް އޮތް މެޗުގައި ކޮސްޓަ ރިކާއާއި ދެކޮޅަށް ކުޅުމަށްފަހު ބްރެޒިލް ގްރޫޕް ފިޔަވަހީގެ އެންމެ ފަހު މެޗުގައި ނުކުންނާނީ ސާބިއާ އާއި ދެކޮޅަށެވެ. މީގެކުރިން މި ދެ ޓީމު ވަނީ ބައިނަލްއަގްވާމީ 10 މެޗެއް ކުޅެފައެވެ. އޭގެ ތެރެއިން ނުވަ މެޗު ބްރެޒިލްއިން ކާމިޔާބުކުރިއިރު ކޮސްޓަ ރިކާ މޮޅުވެފައިވަނީ 1960 ވަނަ އަހަރުގެ މާޗް މަހު ކުޅުނު މެޗެއްގައެވެ.\nމިވަގުތު މި ގްރޫޕްގެ އެއްވަނައިގައި އޮތީ ވެސް ސާބިއާއެވެ.


އެމްސީއެސްގެ 48 ވަނަ އަހަރީ ދުވަސް ކުލަގަދަކޮށް ފާހަގަކޮށްފި\nމޯލްޑިވްސް ކަރެކްޝަނަލް ސަރވިސްގެ 48 ވަނަ އަހަރީ ދުވަސް ފާހަގަކުރުމު ރަސްމީއްޔާތު މާފުށީ ޖަލުގައި ރޭ ބާއްވާފިއެވެ.\nމި ރަސްމިއްޔާތު ޝަރަފްކޮށްދެއްވީ މިނިސްޓަރ އޮފް ހޯމް އެފެއަރޒް އޮނަރަބަލް އިމްރާން ޢަބްދުﷲ އެވެ.\nމި ރަސްމީއްޔާތުގައި އެމްސީއެސްގައި ދިގު މުއްދަތަށް ވަޒީފާ އަދާކޮށްފައިވާ އޮފިސަރުންނަށާއި މުވައްޒަފުންނަށް އެ ފަރާތްތަކުގެ ހިދުމަތުގެ އަގު ވަޒަންކުރުމުގެ ގޮތުން ވަނީ ހަނދާނީ ފިލާ ދީފައެވެ. އަދި މީގެ އިތުރުން ބައެއް ފަރާތްތަކަށް ވަޒީފާގެ ކުރިއެރުންވެސް ވަނީ ދީފައެވެ.\nޝަރަފްވެރި މެހެމާނު ކޮމިޝަނަރއަށާއި އެމްސީއެސްގެ ހުރިހާ ފަރާތްތަކަށް މުނާސަބަތުގެ ތަހުނިޔާ އަރީސްކުރެއްވިއެވެ. އަދި މީހުން ބަންދުކޮށްގެން ގެންގުޅޭގޮތާއި ޖަލުތަކުގެ ހާލަތު މާޒީއާ އަޅާބަލާއިރު ވަރަށް ބޮޑަށް ބަދަލުވެފައިވާކަމަށާއި ޖަލުތައް ހިންގާނެ ގޮތާއިބެހޭ ގަވާއިދުތައް އެކުލަވާލެވިފައިވާއިރު، ޖަލުތައް ބަލަހައްޓާނެ އަދި ކުށްވެރިން އިސްލާހުކުރާނެ ބެލެނިވެރިއަކަށް މޯލްޑިވްސް ކަރެކްޝަނަލް ސަރވިސް ވަނީ ބަދަލުވެފައިކަމަށް އެމަނިކުފާނު ވިދާޅުވިއެވެ. އަދި ޖަލުތަކުގައި އިސްލާހުކުރަންހުރި ކަންތައްތައް ދެނެގަނެ، މިހާރުވެސް ބައެއް އިސްލާހީ ފިޔަވަޅުތައް ގެނެވިފައިވާކަމަށް އެ މަނިކުފާނު ފާހަގަކުރެއްވިއެވެ.\nކޮމިޝަނަރ މުނާޒް ވާހަކަފުޅުދައްކަވަމުން ވިދާޅުވީ މި މުއައްސަސާ ކުރިއެރުމުގައި އެންމެ ބޮޑަށް ބޭނުންވަނީ މުވައްޒަފުންގެ އެކުވެރިކަމާއި، އިހްލާސްތެރިކަމާއި، ދަސްކޮށްފައިވާ ހުނަރުތައް ފުރިހަމަ ގޮތުގައި ބޭނުންކޮށް ކަންކަތައްތައް ރާވާ ހިންގުމާއި ޤާނޫނާއި ޤަވާޢިދުތަކަށް އަހުލުވެރިވެ ހުރުމަތްތެރިކޮށް ހިތުންކަމަށެވެ. އަދި ހުރިހާ ފަރާތްތަކަށް ދެއްވާ އެއްބާރުލުމަށާއި ހިދުމަތަށް ފަށްފަށުން ޝުކުރު އަދާކުރެއްވިއެވެ.\nކުލަގަދަ މި ރަސްމީއްޔާތުގައި މިނިސިޓްރީ އޮފް ހޯމް އެފެއަރޒްގެ މިނިސްޓަރ އޮފް ސްޓޭޓް އަލްފާޟިލް ޢަލީ ނަޒީރު، އިންސްޕެކްޓަރ އޮފް ކަރެކްޝަނަލް ސަރވިސް އަލްފާޟިލް އަޙްމަދު މުޙައްމަދުފުޅު، ޑެޕިއުޓީ ކޮމިޝަނަރ އޮފް ޕްރިޒަންސް އުސްތާޛް މުޙައްމަދު އިބްރާހިމް ދީދީ، ޖަލުތަކުގެ ޑައިރެކްޓަރުންނާއި އިސް ވެރީން، ކޮމިޝަން އޮފިސަރުންގެ އިތުރުން އެމްސީއެސްގެ ޕްރިޒަން އޮފިސަރުންނާއި މުވައްޒަފުން ވެސް ވަނީ ބައިވެރިވެފައެވެ.


އޭއެޗް އެންޑް އެސޯސިއޭޓްސް އިން ކްރޯވޭ ހޮވާތު އިންޓަނޭޝަނަލް އާއި ގުޅިއްޖެMikal News\nއޭއެޗް އެންޑް އެސޯސިއޭޓްސް އިން ކްރޯވޭ ހޮވާތު އިންޓަނޭޝަނަލް އާއި ގުޅިއްޖެ\n29 ސެޕްޓެމްބަރ 2016, 8:50 |\nފުވައްމުލަކަށް ނިސްބަތްވާ ހަސަން މުހައްމަދު ގެ އޮޑިޓް ފާމް އޭއެޗް އެންޑް އެސޯސިއޭޓްސް އިން ދުނިޔޭގެ އެންމެ ބޮޑު އެއް އެކައުންޓިން ނެޓްވޯކު ކަމަށްވާ ކްރޯވޭ ހޮވާތު އިންޓަނޭޝަނަލް އާއި ގުޅި، ބޭރުގެ އެފަދަ ބަޔަކާ ގުޅުނު ރާއްޖޭގެ ފުރަތަމަ ފަރާތަށް ވެއްޖެ އެވެ.\nކްރޯވޭ ހޮވާތު އިންޓަނޭޝަނަލް އިން ދުނިޔޭގެ 120 އަށް ވުރެ ގިނަ ގައުމެއްގެ ގާތްގަނޑަކަށް 200 އޮޑިޓް ފާމް ގެންގުޅެއެވެ. އޭއެޗް އެންޑް އެސޯސިއޭޓްސް، ކްރޯވޭ ހޮވާތު އިންޓަނޭޝަނަލްއާ ގުޅުމާ އެކު، އޭއެޗް އެންޑް އެސޯސިއޭޓްސް ވަނީ ކްރޯވޭ ހޯވޮތު މޯލްޑިވްސްގެ ނަމަށް ބަދަލުކޮށްފަ އެވެ.\nއެ ކުންފުނި ރީބްރޭންޑް ކުރުމަށް މިދިޔަ ހޯމަ ދުވަހު ރޭ ޗަމްޕާ ސެންޓްރަލް ހޮޓަލުގައި ބޭއްވި ރަސްމިއްޔާތުގައި މެނޭޖިން ޕާޓްނަރު ހަސަން މުހައްމަދު (ހުނުބޮލި) ވިދާޅުވީ އެ ކުންފުނީގެ ހިދުމަތްތައް ދެން ދޭނީ ކްރޯވޭ ހޯވޮތުގެ މިންގަނޑުތަކަށް ފެތޭ ގޮތަށް، އެ ފަރާތުގެ ފަންނީ އެހީތެރިކަމާ އެކު ކަމަށެވެ.\nމާލޭގެ އިތުރުން ފުވައްމުލުގައި ވެސް އޮފީސް ހިންގާ ކްރޯވޭ ހޯވޮތު މޯލްޑިވްސް އަށް މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އިން ވަނީ އޭ ކެޓަގަރީ ވެސް ދީފަ އެވެ. އޮޑިޓު ކުރުމާ ގުޅޭ ކަންކަމުގެ އިތުރަށް، އެކައުންޓިން އާއި ޓެކްސްގެ ކަންކަމުގައި އިރުޝާދު ދިނުމާއި އިންވެސްޓަރުންނަށް ލަފާ ދިނުން ފަދަ ގިނަ ހިދުމަތްތަކެއް އެ ފާމުން ދެ އެވެ.\nދުނިޔޭގެ އެންމެ ބޮޑު އަދި އެންމެ މަގުބޫލް 10 އޮޑިޓު ފާމުގެ ތެރޭގައި ހިމެނޭ ކްރޯވޭ ހޯވޮތުގެ މެމްބަރަކަށް ވެވެނީ ވަކި ޝަރުތުތަކެއް ފުރިހަމަވާ ކުންފުނިތަކަށެވެ. އޭގެ ތެރޭގައި ހިދުމަތް ދޭ ގައުމެއްގެ ހާލަތު ރަނގަޅަށް އެނގުމާއި އެކަށީގެންވާ މިންވަރަކަށް ތަޖުރިބާ ލިބިފައިވުން ހިމެނެ އެވެ.


އީދު ދުވަހާ ގުޅިގެން ދެ ދުވަހު ހަވީރު ހިނގާފައި އުޅޭ ގޮތަށް ހަމަޖައްސައިފި – Haftha\nFri, 29 May, 2020, 5:12 pm\nއީދު ދުވަހާ ގުޅިގެން ދެ ދުވަހު ހަވީރު ހިނގާފައި އުޅޭ ގޮތަށް ހަމަޖައްސައިފި\nފިތުރު އީދު ދުވަހާއި ދުނިޔޭގެ ތިމާވެށީގެ ދުވަހާއި ގުޅިގެން އެ ދެ ދުވަހުގެ ހަވީރު މާލޭގެ މަގުތަކުގައި ދުއްވާ އެއްޗިހި ދުއްވުން މަނާކޮށް ހިނގާފައި އުޅޭ ގޮތަށް މާލޭ ސިޓީ ކައުންސިލުން ގަރާރެއް ފާސްކޮށްފި އެވެ.\nމާލޭ ސިޓީ ކައުންސިލްއިން ބުނީ އެ ނިންމުން ނިންމީ މޭލޭ އަކީ ރާއްޖޭގެ އެންމެ ގިނައިން މީހުން ދިިރިއުޅޭ ސީޓީއަށް ވެފައި މާލޭގެ މަގުތަކަކީ ކާރޫބާރޫ ބޮޑު މަގުތަކަކަށް ވުމާ އެކު ފިތުރު އީދު ދުވަހު ދުވަސްވީ މީހުންނާއި ކުޑަކުދިންނާއި ޒުވާނުން މަގުތަކަށް ނިކުމެ އުޅޭ އިރު ލިބިދާނެ ގެއްލުމަކުން ރާއްކާތެރިވުމުގެ ގޮތުން ކަމަށެވެ.\nއެގޮތުން ފިތުރު އީދުވާ އަންގާރަ ދުވަހާއި ތިމާވެށީގެ ދުވަސް ކަމަށްވާ ބުދަ ދުވަހުގެ ހަވީރު 16:30 އިން ފެށިގެން 18:30 އާ ހަމައަށް މާލެ އަދި ވިލިމާލޭގައި ދުއްވާ އެއްޗެތި ދުއްވުން މަނާކަމަށް ކަނޑައަޅައި ސިޓީ ކައުންސިލުން ވަނީ ސާކިއުލާއެއް ނެރެފަ އެވެ.


Mivaguthu Addu gai emme isskandheynvee Park tharahgee kuran? | Mihaaru\nިމިހާރު ހިތަދޫގައި ތަރައްގީ ކުރަމުން އަންނަ ސިޓީ ސްކެއާ: މި ތަނަށް ހަތަރު މިލިއަން ރުފިޔާ ސިޓީ ކައުންސިލްގެ ބަޖެޓުން ޚަރަދު ކުރޭ.---ފޮޓޯ: މިހާރު\n19 ޖުލައި 2019 - 09:28 81 comments\nމިއީ، އައްޑޫގެ ތަރައްގީ އަށް ފެންބޮވައިގެންފައިވާ އެތައް ބަޔަކު މިއަދު އުފައްދާ ބޮޑު ސުވާލެކެވެ. އައްޑޫގެ އެތައް ބައެއްގެ ތާއީދާ އެކު މި ސަރުކާރު ވެރިކަމަށް އައިތާ އަށް މަސް ވީއިރު، ހިތަދޫގައި ހިންގާ އެންމެ ބޮޑު މަޝްރޫއަކަށް އައްޑޫ ސިޓީ ސްކެއާ ނުވަތަ އައްޑޫ ޕާކް ތަރައްގީ ކުރުން އެޖެންޑާ އަށް ލުމަކީ ބައެއް މީހުންނަށް ގަބޫލުކުރެވޭ ކަމަކަށް ނުވެ އެވެ. އެއީ ހިތަދޫގެ ރީތިކަމާއި އާންމުންގެ ހިތްހަމަޖެހުމާ ގުޅިފައިވާ ތަނަކަށް ވި ނަމަވެސް އެންމެ ބޮޑު ހިތްހަމަނުޖެހުމަކީ ސާފު ބޯފެނާއި ނަރުދަމާގެ ނިޒާމާއި އަޑިގުޑަން ވެފައިވާ މަގުތަށް ރަނގަޅު ފެންވަރަކަށް ހެދުމަށް ވުރެ ބޮޑު އިސްކަމެއް ސިޓީ ސްކެއާ އަށް ދޭތީ އެވެ.\n"އަހަރެމެން މި އުޅޭ ދަތި ހާލަށް ބަލާއިރު، ޕާކެއް މުހިންމެއް ނޫން. އެ އަށް ވުރެ މާ ރަނގަޅު މި ރަށުގެ މަގުތައް ހަދައި ދިނިއްޔާ. ނިކަން ބަލާބަލަ މި ރަށުގެ އެތައް ސްކޫލެއް [ޝަރަފުއްދީން ސްކޫލް ހިމެނޭ ސަރަހައްދު] ހިންގާ ސަރަހައްދުގެ މަގުތައް. ތި ޕާކަށް ވުރެ މި ވަގުތަށް މާ މުހިންމު ހަމައެކަނި އެ މަގުގައި ތާރުކޮޅެއް އަޅައި ދިނަސް،" ކޮންމެ ދުވަހަކު ހެނދުނު ޝަރަފުއްދީން ސްކޫލަށް ދެ ކުދިން ގޮވައިގެންދާ ބެލެނިވެރިއަކު ބުންޏެވެ.\n"ވާރޭ ނުވެހުނަސް، ޝަރަފުއްދީން ސްކޫލް އެ ހުންނަ މަގުން ރީއްޗަށް ދުއްވާފައި ދެވެނީކީ ނޫން. ހުސް ވަޅުގަނޑުތައް ހުރީ. އަދި ވާރޭ ވެހިއްޖިއްޔާ މާ ހާލުގައި އުޅެނީ. ހިތަދޫ މީހުން މުޅި އުމުރު މި ހޭދަކުރީ އެ ހާލުގައި."\nހިތަދޫގައި ސްކޫލްތައް އެންމެ ގިނަ ސަރަހައްދަށް ރަށުގެ ބޮޑުމަގުން ދެވެން އޮންނަ މަގު ހެދުމަށްޓަކައި އެއް ފަޅީގައި ޕޭވްމަންޓު ހަދާފައި: އެކަމަކު، އެ މަސައްކަތް އަލުން ނުފަށައި ދިގުލައިގެން ގޮސްފައިވާތާ އެތައް ދުވަހެއް ވަނީ ވެފައި.---ފޮޓޯ: މިހާރު\nޝަރަފުއްދީން ސްކޫލް ހިމެނޭ ސަރަހައްދުގެ މަގުތަކުގައި ތާރު އަޅައިގެން ރަނގަޅު ފެންވަރަކަށް ހެދުމުގެ މަސައްކަތް ކުރީގެ ރައީސް އަބްދުﷲ ޔާމީންގެ ވެރިކަމުގައި ފެށި އެވެ. ހިތަދޫ ބޮޑުމަގުން ޝަރަފުއްދީން ސްކޫލާ ދިމާއަށް ދެވެން އޮންނަ ހުރަސްމަގުގައި އޭރު ވަނީ ޕޭވްމަންޓު ހަދައިފަ އެވެ. ދެން އޮތީ އެ މަގުގައި ތާރު އެޅުމެވެ. އެކަމަކު، ވެރިކަން ބަދަލުވުމަށް ފަހު، އެ މަސައްކަތް ވަނީ ހުއްޓިފަ އެވެ.\nއައްޑޫގައި ކުރިން ހިންގި ސްޓޭޓް ހައުސް އަދި ހިތަދޫ ޕޮލިސް ސްޓޭޝަންގެ އަރިމަތިން އޮންނަ ހުސް ސަރަހައްދުގައި ސިޓީ ސްކެއާ އަލުން ތަރައްގީ ކުރުމުގެ މަސައްކަތް އައްޑޫ ސިޓީ ކައުންސިލުން ފެށީ މިދިޔަ އޭޕްރީލް މަހު އެވެ. ކުރީގެ ރައީސް މުހައްމަދު ނަޝީދުގެ ވެރިކަމުގައި އައްޑޫގައި ބޭއްވި ސާކް ސަމިޓާ ގުޅުވައިގެން ހެދި އެ ސްކެއާ އަށް އެމަނިކުފާނުގެ ވެރިކަމަށް ފަހު ތަރައްގީއެއް ނާދެ އެވެ. އެހެންވެ، އަނެއްކާ ވެސް އެމްޑީޕީގެ ވެރިކަމާ އެކު، އައްޑޫ ސިޓީ ކައުންސިލްގެ އިސް މަސައްކަތަކަށް ވީ ބޮޑު ސިންގާ ބިމެއްގައި ހަދާ ސިޓީ ސްކެއާ އަލުން ތަރައްގީ ކުރުމެވެ.\nސިޓީ ކައުންސިލްގެ ބަޖެޓުން ހަތަރު މިލިއަން ރުފިޔާ ޚަރަދު ކޮށްގެން ސިޓީ ސްކެއާ ތަރައްގީ ކުރަމުން އަންނައިރު އައްޑޫ މޭޔަރު ސޯބެ ވެސް ގަބޫލު ކުރައްވާ ގޮތުގައި މިވަގުތު ޕާކް ހެދުމަކީ އެންމެ އަސާސީ ކަމެއް ނޫނެވެ.\n"އެކަމަކު، ޕާކް ވެސް އޮންނަން އެބަޖެހޭ. މި ޕާކް ހެދުމަކީ އަޅުގަނޑުމެން ކައުންސިލުން އެންމެ އިސްކަންދޭން ބޭނުންވާ ކަމެއް ނޫން. އަޅުގަނޑުމެން އެންމެ އިސްކަންދޭ ލިސްޓުގެ އެންމެ ކުރީގައި އޮންނާނީ އައްޑޫގެ ކަރަންޓުގެ މައްސަލަ،" އޭނާ ވިދާޅުވި އެވެ.\n"މިއީ [ސިޓީ ސްކެއާ ތަރައްގީ ކުރުން] ބަޖެޓުގެ ތެރޭގައި އޮތް ޕްރޮގްރާމެއް. އެހެންވެ، އަޅުގަނޑުމެން ހިތަށް އެރީ ބަޖެޓު ލިބުނީމާ ދުލެއް ނުކުރާނަމޭ."\nއައްޑޫ ސިޓީ ސްކެއާ ތަރައްގީ ކުރުމުގެ މަސައްކަތް މި ހަފުތާގައި ކުރަނީ.---ފޮޓޯ: މިހާރު\nއައްޑޫ ސިޓީ ސްކެއާ ތަރައްގީ ކުރަނީ މޭޔަރު ވިދާޅުވި ގޮތުގައި، ވަރަށް ބޮޑަށް ފެހިކޮށް އަދި ޓައިޓޭނިއަމް ފިނިޝިން އަކަށެވެ. އަދި ފެންއަރުވާވަޑާމާއި ފުޑްކޯޓުތައް އެ ތަނުގައި ހަދާނެ އެވެ. މީގެ އިތުރުން ސިޓީ ސްކެއާގެ މެދުގައި ހުންނާނީ ދިދަ ދަނޑިއެކެވެ. ދިދަ ދަނޑި ނަގާފައި ހުންނަ ކޯއްޓޭގެ ވަށައިގެން ޗާލު ބުރެއް ފެންނާނެ އެވެ.\n"އަޅުގަނޑުމެންނަށް މިކަމަށް ދެއްވި ފައިސާގެ ތެރެއިން ގާތްގަނޑަކަށް ތިންބައިކުޅަ އެއްބައި ހޭދަވަނީ ދިދަ ދަނޑި ނަގާ ކޯއްޓޭގެ ވަށައިގެން އޮންނަ ބުރަށް. އެއީ ވަރަށް ބޮޑު ޚަރަދެއް ހިނގާ ކަމެއް،" ސޯބެ ވިދާޅުވި އެވެ.\nމާ ބޮޑު އިސްކަމެއް ދީގެން، އައްޑޫ ސްކެއާ ތަރައްގީ ކުރާތީ އައްޑޫގެ މީހުން ރުޅި އަންނަ މައްސަލާގައި މޭޔަރު ވިދާޅުވީ، އެކަން އެހެން ދިމާވަނީ ބައެއް ވަޒީރުން ދައްކަވާ ވާހަކަތައް އޮޅުވާލައިގެން ފަތުރާތީ ކަމަށެވެ. އޭގެ މިސާލަކަށް އޭނާ ދެއްކެވީ ޕްލޭނިން މިނިސްޓަރު މުހައްމަދު އަސްލަމް ދާދި ފަހުން ރައްޔިތުންގެ މަޖިލީހުގައި މެމްބަރުން ކުރެއްވި ސުވާލުތަކުގެ ޖަވާބުތަކަށެވެ.\nއައްޑޫ މޭޔަރު އަބްދުﷲ ސޯދިގް މިދިޔަ އަންގާރަ ދުވަހު "މިހާރު" އާ ވާހަކަ ދައްކަވަނީ.---ފޮޓޯ: މިހާރު\n"ޕްލޭނިން މިނިސްޓަރަށް [މަޖިލީހުގައި] ކުރެއްވި ސުވާލަކަށް ޖަވާބު ދެއްވަމުން ވިދާޅުވީ، އައްޑޫގެ މަގުތައް ހެދުމަށާއި ބަނދަރު ހެދުމަށް ބަޖެޓުގައި އެކަން ވާ ވަރަށް ފައިސާއެއް ނެތޭ. އެއީ ތެދެއް. މިނިސްޓްރީގެ މައުލޫމާތުގައި އެ ކަމެއް ނެތޭ. އެއީ ވެސް ތެދެއް. މަގު ހެދުމާއި ބަނދަރު ހެދުން ފަދަ ކަންކަމަކީ އެކިއެކި މަޖިލިސް މެމްބަރުން އޭރު [ބަޖެޓަށް] ލެއްވި އެއްޗެެއް. އެ ބޭފުޅުންގެ ވިސްނުން ހުރީ ތިން އަހަރަށް ބަޖެޓު ޕްރޮގްރާމް ކުރެވޭއިރު، ފުރަތަމަ އަހަރު އަހަރު ފަށައިގެން އަންނަ އަހަރުގެ ބަޖެޓަށް ބާކީ ބައި ލައިގެން ކުރިއަށް ގެންދިއުން،" މޭޔަރު ވިދާޅުވި އެވެ.\nމަރަދޫ ދާއިރާގެ އެމްޑީޕީގެ މެމްބަރު އިބްރާހިމް ޝަރީފްގެ ސުވާލެއްގެ ޖަވާބުގައި މިނިސްޓަރު އަސްލަމް މަޖިލީހުގައި ވިދާޅުވެފައި ވަނީ އެ ރަށުގެ ބިން ހިއްކުމުގެ މަސައްކަތް ކުރުމަށް ބަޖެޓުގައި އޮތީ ވަރަށް ކުޑަކުޑަ އަދަދެއް ކަމަށެވެ. ބަޖެޓުގައި އޮތް އަދަދަކީ "މާ ބޮޑު ކަމެއް" ކުރެވޭނެ އަދަދެއް ނޫން ކަމަށް އޭނާ ވިދާޅުވި އެވެ. އަދި ވިދާޅުވެފައި ވަނީ، މަރަދޫގެ ބިން ހިއްކުމުގެ މަޝްރޫއު ބަޔަކާ ހަވާލުކޮށްފައި އޮތް ކަން ލިޔެކިޔުންތަކެއް އެނގެން ވެސް ނެތް ކަމަށެވެ.\nއަސްލަމް އެ ދުވަހު ވިދާޅުވެފައި ވަނީ. މަރަދޫ ބިން ހިއްކުމުގެ މަސައްކަތް ކުރާނީ އިންޑިއާގެ އެގްޒިމް ބޭންކުގެ އެހީތެރިކަމާ އެކު އެވެ.\n"އެކަމަކު، އެ ވާހަކަތައް އެ ދުވަހު ވަރަށް ބޮޑަށް ޓުވިސްޓުކޮށްގެން ރިޕޯޓު ކުރެވުނީ. މިނިސްޓަރު ވިދާޅުވިއޭ އައްޑޫގެ ބަނދަރާއި މަގު ހަދާކަށް ބަޖެޓުގައި ފައިސާއެއް ނެތޭ. އެގޮތަށް ވީމާ މި ކަންކަމާ ގުޅުވާފައި ބުނާނެ ފައިސާ އެބަހުއްޓޭ ސިޓީ ސްކެއާ ހަދަން. މަގު ހަދަންވީމާ ފައިސާއެއް ނެތޭ. އެހެންވީމާ ކަން ނޭނގޭ ރައްޔިތުން ހިތްހަމަނުޖެހުން ފާޅުކުރާ ސަބަބަކީ،" ސޯބެ ވިދާޅުވި އެވެ.\nހިތަދޫ ޝަރަފުއްދީން ސްކޫލް ހުންނަ ސަރަހައްދުގެ މަގު: މިއީ ޒަމާނުއްސުރެ ވަޅުތައް ހެދި، އެތައް ހާސް ބަޔަކު ބޮޑު ތަކުލީފެއް ކުރިމަތިވާ މަގެއް. އެކަމަކު، ހައްލެއް ހޯދައި ނުދެވުނު.---ފޮޓޯ: މިހާރު\nއެކަމަކު، ސިޓީ ސްކެއާ އަށް ވުރެ މާ ބޮޑަށް ވެސް އަސާސީ ކަންކަމުން އައްޑޫ މީހުން ތިބީ މަހުރޫމްވެފަ އެވެ. އައްޑު އަކީ މާލެ ފިޔަވައި އެންމެ ގިނަ ދުއްވާ އެއްޗެހި ދުއްވާ ތަން ކަމަށް ވާއިރު، އައްޑޫގެ މަގުގެ ހާލަތު އިންތިހާ އަށް ދަށެވެ. ކިރިޔާ ވާރޭކޮޅެއް ވެހިލާއިރަށް ހިތަދޫގެ ލިންކް ރޯޑުގައި ވަރަށް ބޮޑަށް ފެންބޮޑުވެ، ހިނަގައިބިނގައި އުޅުމަށް ވަރަށް ބޮޑަށް ދަތިވެ އެވެ. އެއީ ތާރު އަޅާފައި އޮތް މަގެއް ކަމަކު، ވިއްސާރަ ދުވަސްވަރެއްގައި އެއީ ނުހަދައި އޮންނަ މަގެކޭ ތަފާތެއް ނެތެވެ. ޕޭވްމަންޓު މަތީގައި ވެސް އޮންނަނީ ފެންގަނޑެވެ. އައްޑޫގެ ރަށްރަށުގެ އެތެރޭގެ ހާލަތު އަދ އެ އަށް ވުރެ ދަށެވެ.\nއައްޑު އަށް އިއްޔެ މެންދުރު ފަހުން ވެހެން ފެށި ވާރޭގައި ހިތަދޫ ލިންކް ރޯޑުގެ ބައެއްގައި ފެންބޮޑުވެފައި: މިއީ އާންމު މަންޒަރެއް.\nމޭޔަރު ވިދާޅުވި ގޮތުގައި، އައްޑޫގެ މަގުތައް ހެދުމުގެ މަސައްކަތް މި ސަރުކާރާ އެކު، އައްޑޫ ސިޓީ ކައުންސިލަށް ބަދަލުވި ފަހުން، ކުރިއަށް ވުރެ ބާރަށް މަގުތައް މަރާމާތު ކުރުމުގެ މަސައްކަތް ކުރިއަށް ގެންދާ ކަމަށެވެ. ކުރިން އެމްޑީޕީ ސަރުކާރު އޮތް ދުވަސްވަރު އައްޑޫ ސަދަން ޔުޓިލިޓިސް އަދި ފަހުގެ ސަރުކާރުތަކުން އެމްއާރުޑީސީން ކުރި މަސައްކަތަށް ވުރެ މާ ރަނގަޅަށް އައްޑޫ ސިޓީ ކައުންސިލުން މަގުތައް މަރާމާތު ކުރާ ކަމަށް ސޯބެ ވިދާޅުވި އެވެ.\nއެކަމަކު، ހިތަދޫ ރީޖަނަލް ހޮސްޕިޓަލަށް ޚިދުމަތް ހޯދަން ދިޔަ މީހަކު ކިޔައިދިން ގޮތުގައި، ހޮސްޕިޓަލަށް ދެވޭ ގޮތަށް އޮންނަ މަގުތަކުގެ ހާލަތު އަދިވެސް ދަށް ކަމަށެވެ. އެގޮތުން ހޮސްޕިޓަލްގެ ކަންމަތީގައި ތާރުފަށަލަ އާއި ނުހަދާ އޮތް މަގު ގުޅުނު ސަރަހައްދުގައި ހެދިފައި އޮތް ވަޅުގަނޑު ދުވަހަކު ވެސް އައްޑޫ ސިޓީ ކައުންސިލްގެ ސަމާލުކަމަށް ނައި ކަމަށް އޭނާ ބުންޏެވެ.\nހިތަދޫ ހޮސްޕިޓަލް ކައިރީގައި ހެދިފައިވާ ވަޅުގަނޑެއް: ކަމާ ބެހޭ ފަރާތްތަކުގެ ސަމާލުކަމެއް ވެސް ނުލިބޭ.---ފޮޓޯ: މިހާރު\n"ކާރެއް ދުއްވާފައި ދާ ނަމަ އެ ވަޅުގަނޑަށް އަބަދު ބަލަންޖެހޭ. ހިނގާފައި ދާ މީހެއް ނަމަ އެ އަށް ސަމާލުކަން ދޭންޖެހޭ. ކާރު ދުއްވާފައި ދާއިރު، ކިރިޔާ ވެސް ބާރަށް ގޮސްފިއްޔާ ކާރުގެ ދަށް އެ ވަޅުގަނޑުގައި ޖެހޭނެ. އެކަމަކު މި ތަންކޮޅު ރަނގަޅު ކޮށްލާނެ ބަޔަކު ނެތް،" އޭނާ ޝަކުވާ ކުރި އެވެ.\nހިތަދޫގައި ޗާލު، ރީތި، ޒަމާނީ ޕާކެއް މާލެއެކޭ އެއްގޮތަށް ހެދުމަކީ ގޯސްކަމެއް ނޫނެވެ. އެކަމަކު، އައްޑޫގެ މީހުންގެ ވާހަކަތަކަށް ބަލާއިރު، އެ މީހުންގެ ހިތުގެ އުދާސްތައް ހުރީ މާ މަތީގަ އެވެ. އެތައް ޒަމާނެއް ހޭދަކުރީ ބައެއް އަސާސީ ޚިދުމަތްތައް ނުލިބި އެވެ. އައްޑޫގެ އާބާދީގެ ބޮޑު ތާއީދަކާ އެކު، އައި ސަރުކާރެއް މިހާރު އޮތް އިރު، އަދި ސިޔާސީ ގޮތުން ހުރިހާ ބާރެއް [ރައްޔިތުންގެ މަޖިލިސް އާއި ސިޓީ ކައުންސިލްގެ އަޣުލަބިއްޔަތު ވެސް އެމްޑީޕީ އަށް] އެމްޑީޕީ އަށް ދިނުމުން އުންމީދުތައް އަދި މާ މަތިވާނެ އެވެ. ބެލެވޭ ގޮތުގައި، މިއަދު އައްޑޫން ފެންނަނީ އެ އުދާސްތަކެވެ.\nޒަމާނުއްސުރެ، އައްޑޫގެ ތަރައްގީގެ ކަންކަމުގައި ބޮޑެތި ގޯސްތައް ހެދިފައި އެބަހުއްޓެވެ. އެކަން ރަނގަޅު ކުރުމަށް މިއަދު ކުރިމަތިވާނެ ޕްރެޝަރު ކުޑަވާނެހެން ހިއެއް ނުވެ އެވެ.\nއިތުރު ލިޔުންތައް ސ. ހިތަދޫ ތަރައްގީގެ މަޝްރޫއުތައް އައްޑޫ ސިޓީ ކައުންސިލް އައްޑޫ މޭޔަރު އަބްދުﷲ ސޯދިގު (ސޯބެ) އައްޑޫ ސިޓީ ސްކެއާ އައްޑޫ


ޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 57 “އަނިޔާވެރިންނަށް ވާގިވެރިވާ މީހުންނާއި ސިފައިން ގިނަވުން.” – DhiSalafiyyah\nޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 57 “އަނިޔާވެރިންނަށް ވާގިވެރިވާ މީހުންނާއި ސިފައިން ގިނަވުން.”\n19/09/2015 ޢަޤީދާއާއި ފިރުޤާތައްއައްޝައިޚް އަޙްމަދު ނާޒިލް މުޙައްމަދު\n14. އަނިޔާވެރިންނަށް ވާގިވެރިވާ މީހުންނާއި ސިފައިން ގިނަވުން.\nއަބޫ އުމާމާ رضي الله عنه ގެ އަރިހުން އަލްއިމާމު އަޙްމަދު ރިވާ ކުރައްވައެވެ. ﷲގެ ރަސޫލާ صلى الله عليه وسلم ޙަދީޘް ކުރެއްވިއެވެ. ((يَكُوْنُ فِيْ هَذِهِ الأُمَّةِ فِيْ آخِرِ الزَّمَانِ رِجَالٌ – أَوْ قَالَ: يَخْرُجُ رِجَالٌ مِنْ هَذِه الأُمَّة فِيْ آخِرِ الزَّمَان – مَعَهُمْ سِيَاطٌ؛ كَأَنَّهَا أَذْنَابُ البَقَر، يَغْدُوْنَ فِيْ سَخَطِ اللهِ، وَيَرُوْحُوْنَ فِيْ غَضَبِهِ)) މާނައީ: “މިއުއްމަތުގެ ފަހުޒަމާނުގައި ބަޔަކު ވާނެއެވެ. -ނުވަތަ ޙަދީޘް ކުރެއްވީ: މިއުއްމަތުގެ ފަހުކޮޅުގައި ބަޔަކު މީހުން ނުކުންނާނެތެވެ.- ގެރީގެ ނިގޫ ތަކެއްފަދަ ޗާބޫކުތަކެއް އެބައިމީހުންގެ އަތުގައި ވެއެވެ. އެބައިމީހުން ހަނގުރާމަ ކުރަނީ މާތް ﷲ ގެ ކޯފާލެއްވުމާއެވެ. އަދި އެކަލާނގެ ނުރުއްސެވުމާ ދިމާއަށް އެމީހުން ދަތުރު ކުރެއެވެ.”\nއަދި ((الكَبِيْر)) ގައި ޠަބަރާނީ ރިވާކުރައްވާފައިވާ ރިވާޔަތުގައި ވަނީ: ((سَيَكُونُ فِي آخِرِ الزَّمَانِ شَرَطَةٌ يَغْدُونَ فِي غَضِبِ اللهِ، وَيَرُوحُونَ فِي سَخَطِ اللهِ، فَإِيَّاكَ أَنْ تَكُونَ مِنْ بِطَانَتِهِمْ)) “ﷲގެ ކޯފާލެއްވުމުގައި ހަނގުރާމަ ކުރާ ބަޔަކު ފަހު ޒަމާނުގައި ވާނެތެވެ. އަދި އެބައިމީހުން ﷲ ގެ ނުރުއްސުވުމާ ދިމާއަށް ދެއެވެ. އެބައިމީހުންގެ އެކުވެރީން ކަމުގައި ނުވުމަށް ތިބާ ސަމާލުވާ ހުއްޓެވެ.”\nދެންފަހެ މުސްލިމުންނަށް ޚުދުމުޚުތާރުވެ ޙައްޤަކާ ނުލައި އެބައިމީހުންނަށް ޢަޒާބު ދިން، މީސްތަކުންގެ ތެރެއިން މިނަންގަނެވުނު ބައިގެ މީހުންނަށް ނަރަކައިގެ ބިރުވެރި އިންޒާރު އައިސްފައި ވެއެވެ.\nއަބޫ ހުރައިރާގެ އަރިހުން އަލްއިމާމު މުސްލިމް ރިވާ ކުރައްވާފައި ވެއެވެ. އެކަލޭގެފާނު ވިދާޅުވިއެވެ. ރަސޫލުﷲ صلى الله عليه وسلم ޙަދީޘް ކުރެއްވިއެވެ. ((صِنْفَانِ مِنْ أَهْلِ النَّارِ لَمْ أَرَهُمَا: قَوْمٌ مَعَهُمْ سِيَاطٌ كَأَذْنَابِ الْبَقَرِ يَضْرِبُونَ بِهَا النَّاسَ…)) މާނައީ: “ތިމަންކަލޭގެފާނު ދެކެވަޑައިގެންފައި ނުވާ، ނަރަކަވަންތަވެރީންގެ ދެބައެއް ވެއެވެ. އެއްބަޔަކީ ގެރީގެ ނިގޫތަކެއް ފަދަ ޗާބޫކު ތަކެއް އެބައެއްގެ އަތުގައިވެ މީސްތަކުންނަށް އެއިން އަނިޔާކުރާ ބަޔެކެވެ…..”\n[އަލްއިމާމު] ނަވަވީ رحمه الله ވިދާޅުވިއެވެ. [އެބަސްފުޅުގެ މާނައީ:] “މިޙަދީޘް ހިމެނެނީ ނަބީކަމުގެ މުޢުޖިޒާތުގެ ތެރެއިންނެވެ. ފަހެ ހަމަކަށާވަރުން ސަލާމާއި ޞަލަވާތްލެއްވި އިތުރު އެކަލޭގެފާނު ޚަބަރުދެއްވާފައި ވާގޮތަށް އެކަން ވަނީ ހިނގާފައެވެ. އަދި ޗާބުކުތަކުގެ ވެރީންނާމެދު ދަންނައެވެ. ފަހެ އެބައިމީހުންނީ ސިފައިންގެ ކޮމާންޑަރުގެ ދަށުން މަސައްކަތްކުރާ މީހުނެވެ.”\nއަދި ސަލާމާއި ޞަލަވާތްލެއްވި އިތުރު ކަލޭގެފާނު އަބޫހުރައިރާ رضي الله عنه އަށް ޙަދީޘް ކުރެއްވިއެވެ. ((إِنْ طَالَتْ بِكَ مُدَّةٌ؛ أَوْشَكتَ أَنْ تَرَى قَوْمًا يَغْدُونَ فِي سَخَطِ اللهِ، وَيَرُوحُونَ فِي لَعْنَتِهِ، فِي أَيْدِيهِمْ مِثْلُ أَذْنَابِ الْبَقَرِ)) “ގެރީގެ ނިގޫތަކެއް ކަހަލަ ޗާބޫކުތަކެއް އެބައެއްގެ އަތުގައިވާ، ﷲގެ ކޯފާލެއްވުމުގައި ހަނގުރާމަކޮށް އަދި އެކަލާނގެ ލަޢުނަތާ ދިމާއަށްދާ ބަޔަކު، ކަލޭގެފާނުގެ ޢުމުރުފުޅު ދިގުވެއްޖެ ނަމަ ފެނިވަޑައިގަތުމާ ގާތެވެ.”\nއަދި އިބްނު ޢައްބާސް رضي الله عنه ގެ އަރިހުން [ރިވާވެފައި] ވެއެވެ. ވިދާޅުވިއެވެ. ރަސޫލުﷲ صلى الله عليه وسلم ޙަދީޘް ކުރެއްވިއެވެ. ((يَكُونُ عَلَيْكُمْ أُمَرَاءُ هُمْ شَرٌّ مِنَ الْمَجُوسِ)) “މަޖޫސީންނަށްވުރެ ނުބައިކަންއިތުރު ވެރީންތަކެއް ތިޔަބައިމީހުންގެ މައްޗަށް ވެރިވާނެއެވެ.”\n ((مسند الإمام أحمد)) (5 / 250 – بهامشه منتخب الكنز)، وهو صحيح؛ كما في الحديث الذي بعده.\n ((إتحاف الجماعة)) (1 / 507 – 508).\nوالحديث صحيح. ބައްލަވާ: ((صحيح الجامع)) (3 / 317) (ح 3560).\nوقال الهيثمي: ((رواه أحمد والطبراني في ((الأوسط)) و ((الكبير)) . . . ورجال أحمد ثقات)). ((مجمع الزوائد)) (5 / 234).\n ((صحيح مسلم))، باب جهنم أعاذنا الله منها، (17 / 190 – مع شرح النووي).\n [ބައްލަވާ:] ((شرح النووي لمسلم)) (18 / 190).\n ((رواه الطبراني في ((الصغير))، و ((الأوسط))، ورجاله رجال الصحيح، خلا مؤمل بن إهاب، وهو ثقة)). ((مجمع الزوائد)) (5 / 235).


Martial Sevilla Ah Badhalu Vanee - Vaguthu\nމެންޗެސްޓާ ޔުނައިޓެޑްގެ ފޯވާޑް އެންތޮނީ މާޝިއަލް ލޯން އެއްބަސްވުމެއްގެ ދަށުން ސެވިއްޔާ އަށް ބަދަލުވުމަށް މަސައްކަތް ކުރަމުން އަންނަ ކަމަށް މީޑިއާ ބައެއް ރިޕޯޓުތައް ބުނެފިއެވެ.\nރިޕޯޓުތައް ބުނާ ގޮތުގައި ސްޕެއިންގެ ސެވިއްޔާ އިން މާޝިއަލް ގެންދިއުމަށް ލޯންގެ ގޮތުގައި ފަސް މިލިއަން ޔޫރޯ ވަނީ ހުށަހަޅައިފައެވެ. އަދި އިނގިރޭސި ކްލަބް މެންޗެސްޓާ ޔުނައިޓެޑުން މިކަމަށް އެއްބަސްވެއްޖެ ނަމަ، އަންގާރަ ދުވަހު މާޝިއަލް މެޑިކަލް ހެދުމަށްޓަކައި ސްޕެއިން އަށް ފުރާނެއެވެ.\nމި އެއްބަސްވުމުގެ ދަށުން ލޯންގެ މުއްދަތު ހަމަވުމުން މާޝިއަލް ގަތުމުގެ އިހްތިޔާރެއް ސެވިއްޔާ އަށް ނެތް ކަމަށްވެއެވެ. އެކަމަކު، މާޝިއަލް ހުރީ ސެވިއްޔާ އަށް ދާން ވަރަށް ބޮޑަށް ބޭނުންވެފައެވެ.\nއުމުރުން 26 އަހަރުގެ މާޝިއަލް ވަނީ ޔުނައިޓެޑް ދޫކޮށްދާން ބޭނުންވާ ކަމަށް ބުނެފައެވެ. އަދި ޔުނައިޓެޑް ދޫކޮށްލާ ހާލަތެއްގައި ފުރަތަމަ ވެސް ދާން ބޭނުންވަނީ ސެވިއްޔާ އަށް ކަމަށް ބުނެފައިވެއެވެ.\nމާޝިއަލް ގެންދިއުމަށް ނިއުކާސަލް ޔުނައިޓެޑާއި ޓޮޓެންހަމްގެ ވެސް ޝައުގުވެރިކަން އެބަހުއްޓެވެ. އެކަމަކު، މާޝިއަލް ދާން ބޭނުން ވަނީ ޕްރިމިއާ ލީގު ނޫން ލީގަކަށް ކުޅުމަށެވެ. ޔުވެންޓަސް އާއި ބާސެލޯނާ އިން ވެސް މާޝިއަލް އަށް ޝައުގުވެރިވި ނަމަވެސް އޭނާގެ މުސާރަ ބޮޑުކަމުން ގެންދަން ބޭނުން ނުވި ކަމަށްވެއެވެ.\nމާޝިއަލް މެންޗެސްޓާ ޔުނައިޓެޑަށް ބަދަލުވީ މޮނާކޯގައި ހުރުމަށް ފަހު 2015 ގައި 36 މިލިއަން ޔޫރޯއަށެވެ. އެކަމަކު، މި ފަހުން އައިސް މާޝިއަލް އަށް ފުރަތަމަ 11 އިން ޖާގަ ނުލިބި ބެންޗުގައި އިންނަން ވަނީ ޖެހިފައެވެ. އޭނާ މި ސީޒަންގައި ކުޅެފައި ވަނީ އެންމެ 11 މެޗެވެ.\nއަދި މި ސީޒަންގައި ޔުނައިޓެޑަށް ޖަހައި ދީފައި ވަނީ އެންމެ ލަނޑެކެވެ.\nޔުނައިޓެޑް އަދި އާސެނަލް ޔޫރޮޕާ ލީގަށް\nޕޮގްބާ އެނބުރި ޔުވެންޓަސް އަށް ބަދަލުވުމާ ގާތަށް\nއިންގްލަންޑުގެ އެންމެ ކާމިޔާބު ފުޓްބޯޅަ ޓީމަކީ ލިވަޕޫލްތަ؟ ޔުނައިޓެޑުތަ؟


Bodu mathimas bahattaa India fuluhunnah allowance dhenee | Mihaaru\nމަތިމަސްލީ އިންޑިއާގެ ފުލުހަކު.\nބޮޑު މަތިމަސް ބަހައްޓާ އިންޑިއާ ފުލުހުންނަށް އެލަވަންސް ދެނީ\n21 ޖެނުއަރީ 2019 - 07:305comments\nއިންޑިއާގެ އުއްތަރު ޕްރަދޭޝްގެ ފުލުހުންގެ ތެރެއިން ވަރުގަދަ، ބޮޑު މަތިމަސް ބަހައްޓާ ފުލުހުންނަށް ދޭ އެލަވަންސް ބޮޑުކުރަން ނިންމައިފި އެވެ.\nއުއްތަރު ޕްރަދޭޝް ޕްރޮވިންޝަން އާމްޑް ކޮންސްޓަބްލަރީ (ޕީއޭސީ) އިން ބުނީ އެ ސްޓޭޓްގެ ފުލުހުންގެ ހުރިހާ މަރުކަޒެއްގައި ވެސް، ފުލުހުން ވަރުގަދަ މަތިމަސް ބަހައްޓާ ނަމަ އެކަމަށް ކުރިން މަހު އެލަވަންސްގެ ގޮތުގައި ދިން 50 ރުޕީސް 400 ޕަސަންޓް ބޮޑުކުރަން ނިންމާފައިވާ ކަމަށެވެ.\nމި ބަދަލާ އެކު ވަރުގަދަ އަދި ތަފާތު ގޮތްގޮތަށް މަތިބަސް ބަހައްޓާ ފުލުހުންނަށް މަހު އެލަވަންސްގެ ގޮތުގައި 250 ރުޕީސް ލިބޭނެ އެވެ.\nމިކަމާ ބެހޭ ގޮތުން ޕީއޭސީގެ އެޑިޝަނަލް ޑިރެކްޓަރު ޖެނެރަލް (އޭޑީޖީ) ބިނޯދު ކިމާރް ސިންގް ވިދާޅުވީ މިފަދަ ބަދަލެއް ގެންނަން ނިންމީ މަތިމަސް ބަހައްޓާ ފުލުހުންގެ އަދަދު މިހާރަކަށް އައިސް ވަރަށް ބޮޑަށް މަދުވާތީ، އެކަން އާލާކޮށް ދިރުވުމުގެ ގޮތުން ކަމަށެވެ.\nމަތިމަސްލީ އިންޑިއާގެ ފުލުހެއް.\n"މިއީ މިކަން ކުރަން ހިތްވަރުދީ މަތިމަސް ވަރުގަދަ ފުލުހުންގެ އަހަރެމެންގެ ފައުޖުގައި ބައިތިއްބަން މަސައްކަތްކުރަން ޖެހިފައިވާ ވަގުތެއް،" އޭނާ ވިދާޅުވި އެވެ.\nބިނޯދު ވިދާޅުވި ގޮތުގައި މަތިމަސް ވަރުގަދަކުރާ ފުލުހުންނަށް ދޭ އެލަވަންސް ބޮޑުކުރުމަކީ މިކަމަށް ފުލުހުން އިތުރަށް ލޯބި ޖެހޭނެ ކަމެއް ކަމަށް އޭނާ ގަބޫލު ކުރައްވަ އެވެ.\n"މަތިމަހަކީ ފިރިހެނުންގެ ޝަހުސިއްޔަތާއި ވަރުގަދަކަން ވެސް ދައްކުވައިދޭ ކަމެއް. އެހެންވީމާ ރައްޔިތުންނަށް ހިދުމަތްކުރަން ނުކުމެ ތިބޭ ފުލުހުންނަކީ ވެސް ވަރުގަދަ ޝަހުސިއްޔަތުންގެ ގޮތުގައި ދައްކަން ޖެހޭ،" އޭނާ ވިދާޅުވި އެވެ. "އެކަމަކު މަތިމަސް ބެހެއްޓުމާއި ނުބެހެއްޓުމަކީ އެ މީހެއްގެ އަމިއްލަ ކަމެއް. މީގައި މަޖުބޫރު ކުރުމެއް ނެތް."\nބިނޯދު ވިދާޅުވީ ކުރިއަށް އޮތް ތަނުގައި އުއްތަރު ޕްރަދޭޝްގެ ފުލުހުންނަކީ ޖިސްމާނީ ގޮތުން ވެސް ވަރުގަދަ ބަޔަކަށް ހެދުމަށް މަސައްކަތްތަކެއް ކުރާނެ ކަމަށެވެ. އެގޮތުން ފިޓްނެސް ފްރޮގްރާމްތަކެއް ފަށަން ވަނީ ނިންމައިފަ އެވެ.\nރިޓަޔާޑް ޑެޕިއުޓީ ސްޕްރިންޓެންޑެންޓް (ޑީއެސްޕީ) ހަރްޕާލް ސިންގް ވިދާޅުވި ގޮތުގައި އުއްތަރު ޕްރަދޭޝްގެ ގިނަ ފުހުންނަކީ 1995 އާ ހަމައަށް ވަރަށް ވަރުގަދަ އަދި ތަފާތު ސްޓައިލްތަކަށް މަތިމަސް ބަހައްޓަން ލޯބިކުރި ބައެކެވެ. ނަމަވެސް ފަހުގެ ޖީލާ އެކު މަތިމަސް ބަހައްޓާ ފުލުހުން މަދުކަން ފާހަގަކުރެވޭ ކަމަށް ވިދާޅުވި އެވެ.\nއިތުރު ލިޔުންތައް އިންޑިއާ ޕޮލިސް


SunOnline: Eh Class ehgai natheejaa nunerevi 10 aharu repeat vumakee thajuribaa eh noon: Nizar\nއެެއްކުލާހެއްގައި ނަތީޖާ ނުނެރެވި 10 އަހަރު ރިޕީޓް ވުމަކީ ތަޖުރިބާއެއްނޫން: ނިޒާރު\nމުހައްމަދު އައުޒަމް 14 Jan 2020, 18:01\nހިތަދޫ އުތުރު ދާއިރާގެ ކުރީގެ މެމްބަރު އަލީ ނިޒާރު --- ސަން ފައިލް ފޮޓޯ\nއެެއްކުލާހެއްގައި ނަތީޖާ ނުނެރެވި 10 އަހަރު ރިޕީޓް ވުމަކީ ތަޖުރިބާއެއްނޫންކަމަށް ރައްޔިތުންގެ މަޖިލީހުގެ ހިތަދޫ ދެކުނު ދާއިރާގެ ކުރީގެ މެމްބަރު އަލީ ނިޒާރު ވިދާޅުވެއްޖެއެވެ.\nކުރިއަށް އޮތް ކައުންސިލް އިންތިހާބްގައި އައްޑޫ ސިޓީގެ މޭޔަރުކަމަށް ވާދަކުރެއްވާނެކަމަށް ނިޒާރުވަނީ އިއުލާންވެސް ކުރައްވައިފައެވެ.\nއައްޑޫ ސިޓީގެ މޭޔަރުގެ މަގާމުގައި މިހާރު ހުންނަވަނީ އަބްދުﷲ ސޯދިގް (ސޯބެ)އެެވެ. އޭނާ ވަނީ ފާއިތުވި ނުވަ އަހަރު އައްޑޫ ސިޓީގެ މޭޔަރުކަން ކުރައްވައިފައެވެ. އަދި ކުރިއަށް އޮތް ދައުރަށްވެސް މޭޔަރުކަމަށް ސޯބެ ވަނީ ކުރިމަތިލައްވައިފައެވެ.\n"އެެއްކުލާހެއްގައި ނަތީޖާ ނުނެރެވި 10 އަހަރު ރިޕީޓް ވުމަކީ ތަޖުރިބާއެއްނޫން. އެއީ ފެއިލް ވުން. ސިޔާސީ ކަންކަން ވެސް މިމިންގަޑުން ކިރާލެވިދާނެ" ނިޒާރުގެ ޓުވީޓުގައިވެއެވެ.\nނިޒާރު "ސަން" އަށް ވިދާޅުވީ މިއީ ވަކި މީހަކަށް އަމާޒުކޮށް ކުރެއްވި ޓުވީޓެއް ނޫން ކަމަށެވެ.\n"ގިނަ ދުވަހު މަސައްކަތް ކުރުމުން ތަޖުރިބާ ހުންނާނެޔޭ ވަރަށް ގިނަ މީހުން ބުނޭ. އެހެން ނަމަވެސް އޭގެން ނަތީޖާ ނުނެރެވެންޏާ އެއް ކްލާހުގައި 10 އަހަރު ރިޕީޓް ވުމެކޭ އެއްްވަރު. މިއީ އެއްގޮތަކަށްވެސް ބަލައިގަނެވެނޭކަމެއް ނޫން،" ނިޒާރު ވިދާޅުވިއެވެ.\nނިޒާރާއި ސޯބެ އިތުރުން ދެން އައްޑޫ ސިޓީގެ މޭޔަރުކަމަށް ފޭދޫ ދާއިރާގެ އެމްޑީޕީގެ ރައީސް އަހްމަދު އަދުހަމް ވާދަކުރައްވައެވެ.\nއަންނަ އޭޕްރީލް މަހުގެ ހަތަރު ވަނަ ދުވަހު ބާއްވަން ހަމަޖެހިފައިވާ ލޯކަލް ކައުންސިލް އިންތިހާބުގައި އައްޑޫ ސިޓީއަށް މޭޔަރު ނުލާ 12 ދާއިރާއަކުން 12 ކައުންސިލަރުން ހޮވަން ޖެހޭނެއެވެ. މޭޔަރު އިންތިހާބުކުރަން ޖެހޭނީ މުޅި ސިޓީގެ ވޯޓަކުންނެވެ.


Gonjehunthakeh hurinamaves magusadhu haasil kuraanan - vNews.mv\nއެންޑީއެމްއޭގެ ޑިރެކްޓަރ ޖެނެރަލް ސޮފީނާޒް ހަސަން - ފޮޓޯ: ވީނިއުސް\nމަސައްކަތުގައި ގޮންޖެހުންތަކެއް، ނަމަވެސް މަގްސަދު ހާސިލްކުރާނަން\nރިފާޢަތު Male' | 14 April 2020, 14:13\nމުޅި ދުނިޔޭގައި މިހާރު ހަލުވިކަމާއެކު ފެތުރެމުންދާ ކޮވިޑް-19 އާއެކު ރާއްޖެއިންވެސް ވަނީ މިބަލި އިތުރަށް ފެތުރުނަ ނުދިނުމައްޓަކައި ވަރަށް ވަރުގަދަ ފިޔަވަޅުތަކެއް އަޅާފައެވެ.\nއެގޮތުން ކޮވިޑް-19 އިން ރައްކާތެރިވުމަށް ކުރަމުންދާ މަސައްކަތް ހަރުދަނާ ކުރުމަށްޓަކައި ރަޢީސުލްޖުމްހޫރިއްޔާ އިބްރާހީމް މުހައްމަދު ސޯލިހުގެ އިސްނެންގެވުމާއެކު ހެލްތް ޕްރޮޓެކްޝަން އެޖެންސީ، އެޗްޕީއޭއާއި، ނޭޝަނަލް ޑިޒާސްޓަރ މެނޭޖްމަންޓް އޮތޯރިޓީ ހިމެނޭގޮތަށް ނޭޝަނަލް އެމަޖެންސީ އޮޕަރޭޝަން ސެންޓަރެއް އެކުލަވާލެއްވީ މާޗުމަހުގެ3ވަނަ ދުވަހުގައެވެ. މިސެންޓަރުގެ މަގްސަދަކީ ކޮވިޑް-19 އިން ރައްކާތެރިވުމަށްޓަކައި ދިވެހިރާއްޖޭގައި އަޅަމުންދާ ފިޔަވަޅުތައް އިތުރަށް ފުޅާކޮށް، ދައުލަތުގެ ހުރިހާ އިދާރާތައް ގުޅިގެން ގައުމީ ފެންވަރުގައި މިމަސައްކަތް ކުރިއަށް ގެންދިއުމަށް މިނިސްޓްރީ އޮފް ހެލްތާއި ހެލްތު ޕްރޮޓެކްޝަން އޭޖެންސީ އަދި ނޭޝަނަލް ޑިޒާސްޓަރ މެނޭޖްމަންޓް އޮތޯރިޓީން ގައުމީ ފެންވަރުގައި އެކުގައި ބޮޑެތި މަސައްކަތްތަކެއް ކުރުމެވެ.\nކޮވިޑް-19 އިން ރައްކާތެރިވުމަށްޓަކައި ދުރާލާ ރާވައިގެން ކުރަމުންގެންދާ މަސައްކަތުގެ ތެރެއިން ކަމާގުޅޭ މުއައްސަސާތަކުން ރައްޔިތުންނާ ހަމައަށް ފޯރުކޮށްދެމުންގެންދާ ސައްހަ މަޢުލޫމާތުގެ އަލީގައި ފަރުދީގޮތުން ކުރެވެންހުރި މުހިންމު ކަންކަން ފުރިހަމަކުރުމަށް އެޗްޕީއޭއާއި ޑިޒާސްޓަރ މެނޭޖްމަންޓް އޮތޯރިޓީން އަންނަނީ އިލްތިމާސް ކުރަމުންނެވެ. ދަރުބާރުގޭގައި ގާއިމްކުރި މި ސެންޓަރުގައި ސަރުކާރުގެ އެކި މުއައްސަސާތަކުން އަންނަނީ އެކި ފެންވަރުގައި ތަފާތު އެކި އެހީތެރިކަން ފޯރުކޮށްދެމުންނެވެ.\nރާއްޖެއަށް ދިމާވާ އެކިއެކި ބޮޑެތި ހާދިސާތަކުގައި ހާލުގައިޖެހޭ ފަރާތްތަކަށް އެހީތެރިކަން ފޯރުކޮށްދިނުމުގައި ކުރީ ސަފުގައި މަސައްކަތް ކުރާ ފަރާތްތަކުގެ ތެރޭގައި ނޭޝަނަލް ޑިޒާސްޓަރ މެނޭޖްމަންޓް އޮތޯރިޓީ (އެންޑީއެމްއޭ) އަކީ ފާހަގަކުރެވޭ މުއައްސަސާއެކެވެ. ކޮވިޑް-19 ގައިވެސް އެންޑީއެމްއޭގެ ދައުރު ފެނިގެންދަނީ ވަރަށް ފުޅާކޮށެވެ.\nކަންކަން ހަރުދަނާކޮށް ޒިންމާ އަދާކުރުމުގައި ފަހަތަށްނުޖެހި މަސައްކަތް ކުރަމުން އަންނަ ދުވަސްވަރެއްގައި ވީނިއުސްއަށް ދެއްވި ޚާއްސަ އިންޓަވިއުއެއްގައި ވާހަކަދައްކަވަމުން އެންޑީއެމްއޭގެ ޑިރެކްޓަރ ޖެނެރަލް ސޮފީނާޒް ހަސަން ވިދާޅުވީ، ކޮވިޑް-19 ގެ ރާއްޖޭގެ ހާލަތު ބަޔާން ކޮށްދޭން ގާއިމްކޮށްފައިވާ ނޭޝަނަލް އިމެޖެންސީ އޮޕަރޭޝަން ސެންޓަރުން ވަރަށް ގިނަ މަސައްކަތްތަކެއް ކުރަމުންދާ ކަމަށެވެ. އޭގެތެރޭގައި އެންޑީއެމްއޭ އިން ޚާއްސަ އިސްކަމެއްދީގެންވެސް ވަރަށް ގިނަ މަސައްކަތްތަކެއް ކުރަމުންދާ ކަމަށް ސޮފީނާޒް ވިދާޅުވިއެވެ.\n"އޭގެ ތެރޭގައި އެންޑީއެމްއޭއިން ލީޑް ނަގައިގެން ކުރާ އެންމެ ބޮޑު2މަސައްކަތަކީ އެންއޯއީސީގެ ހުރިހާ މަސައްކަތްތަކެއް އިންތިޒާމް ކުރުމުގެ އިތުރުން އަޅުގަނޑުމެންގެ ބެލުމުގެ ދަށުގައިހުރި 14 ކަރަންޓީނު ފެސިލިޓީގައި ތިބި އެއް ހާހަށްވުރެ ގިނަ މީހުންގެ ކެއިން ބުއިމާއި އެހެނިހެން ކަންކަން ކުރުން"\nއެންޑީއެމްއޭގެ ޑިރެކްޓަރ ޖެނެރަލް ސޮފީނާޒް ހަސަން\nމި މަސައްކަތުގައި އެންޑީއެމްއޭ އާއެކު އެންއީއޯސީގެ އިތުރަށް ފެސިލިޓީތަކުގައި ސަޕޯޓު ޓީމްތަކާއެކު 517 މީހަކު މަސައްކަތް ކުރަމުންދާކަން ފާހަގަކުރައްވާ ސޮފީނާޒް ވިދާޅުވީ، ހިލޭ ސާބަހަށް ވަރަށް ގިނަ އަދަދެއްގެ ބޭފުޅުން މަސައްކަތް ކުރަމުންދާ ކަމަށެވެ. އަދި ރެޕިޑް ރެސްޕޮންސް ޓީމުގެ ގޮތުގައި ރަށްރަށަށް ސާމްޕަލް ނަގަން ދިޔުމުގެ އިތުރަށް އެހެނިހެން ކަންކަމުގައި ވޮލަންޓިއަރުންގެ ގޮތުގައި 70 އަށް ވުރެ ގިނަމީހުން މަސައްކަތް ކުރަމުންދާ ކަމަށް ވިދޅުވިއެވެ.\n"ވަރަށް ގިނަ ބައެއްގެ ސަޕޯޓު ލިބިގެން އަދި ދައުލަތުގެވެސް ވަރަށް ގިނަ މުއައްސަސާތަކެއް މީގަ ބައިވެރިވެގެން އެންޑީއެމްއޭ އަދި އެޗްޕީއޭ ލީޑްގައި އޮވެގެން ކުރާ މަސައްކަތްތައް ކުރިއަށް މިގެންދެވެނީ. އެގޮތުން އަޅުގަނޑުމެންނާއެކު ސަރުކާރުގެ އޮފީސްތަކާއި، ކުންފުނިތަކާއި ޖަމިއްޔާތަކާއެކު ޖުމްލަ 46 ފަރާތެއް މި އޮޕަރޭޝަންގައި އެބަ ބައިވެރިވޭ."\nހެނދުނު9އިން ފެށިގެން 24 ގަޑިއިރުގެ މަސައްކަތެއްގެ ގޮތުގައި ސިފަކުރައްވާ ސޮފީނާޒް ވިދާޅުވީ، ފޯކަސް ހަމައެކަނި ގެންގުޅުއްވަނީ މާލެއަށް އެކަނި ނޫން ކަމަށެވެ. މުޅި ރާއްޖެވެސް މިކަމަށް ތައްޔާރުވުމަށްޓަކައި ކުރަންޖެހޭ މަސައްކަތްތަކާއި އެއްވެސް ރަށަކުން ބައްޔަށް ޝައްކުކުރެވޭ މީހެއް ފެނިއްޖެނަމަ އެރަށަކަށް މީހުން ފޮނުވުމުގެ ބުރަ މަސައްކަތުގެ އިތުރުން ސާމްޕަލް ނެގުންފަދަ ކަންކަމުގައި ހަރަކާތްތެރިވާ މީހުން މީގެތެރޭގައި މަސައްކަތް ކުރަމުންދާ ކަމަށް ސޮފީނާޒް ވިދާޅުވިއެވެ.\nމިފަދަ ބޮޑު އޮޕަރޭޝަނެއްގައި ވަރަށްގިނަ ގޮންޖެހުންތަކާއި ކުރިލާންޖެހޭކަން ފާހަގަކުރައްވާ ސޮފީނާޒް ވިދާޅުވީ ސިއްހީ ކުއްލި ނުރައްކަލުގެ މިފަދަ އޮޕަރޭޝަނެއްގައި ވަރަށް ގިނަ ފިޔަވަޅުތަކެއް އަޅަންޖެހޭ ކަމަށެވެ.\n"އަޅުގަނޑުމެން އަސްލު މި ހިންގާ އޮޕަރޭޝަންތަކުގައި މާލީގޮތުންވެސް ވަރަށް ބޮޑު ޚަރަދެއް ކުރޭ. ކަނޑުމަގުން މީހުން ގެނައުމުގެ މަސައްކަތްކުރާ އިރުގައިވެސް ސޯޝަލް ޑިސްޓެންސް ދަމަހައްޓަންޖެހޭ. އެހެންކަމުން 50 މީހުންގެ ޖާގައިގެ ލޯންޗަކަށްވެސް އަޅުގަނޑުމެންނަށް އެރުވޭނީ 25 ވަރަކަށް މީހުން. ހަމަ މިގޮތަށް ފްލައިޓްތަކުންވެސް މީހުން އުފުލުމުގައި ދަތިތަކެއް އެބަހުރި. އަދި ފްރޮންޓްލައިންގައި މަސައްކަތްކުރާ މީހުންގެ ސަލާމަތާއި ރައްކާތެރިކަމަށްވެސް ގިނަ މަސައްކަތްތަކެއް ކުރަންޖެހޭ."\nމިމަސައްކަތުގައި ކިތަންމެ ގިނަ ގޮންޖެހުންތަކެއް ހުރި ނަމަވެސް އަބަދުވެސް މަސައްކަތް ކުރަނީ ކުރާ ކޮންމެ ކަމެއްވެސް އޭގެ މަގްސަދު ހާސިލްވާ ގޮތަށް ކުރައްވަން ކަމަށް ސޮފީނާޒް ވިދާޅުވިއެވެ.\nރާއްޖޭ މިހާރު އޮތް ހާލަތުން އިތުރު ހާލަތަކަށް ހިނގައްޖެނަމަ އެކަމަށްވެސް ތައްޔާރީތައް ވާންޖެހޭ ކަމަށާއި އަދި އިތުރަށް ރިސޯސަސް ބޭނުންވާނެ ކަމަށްވެސް ސޮފީނާޒްގެ ވާހަކައިގައި ފާހަގަކުރެއްވިއެވެ. އަދި އެންއީއޯސީން ކުރަމުންދާ މަސައްކަތްތަކަށް ރައްޔިތުންގެ ފުރިހަމަ އެއްބާރުލުމަށް ސޮފީނާޒް ވަނީ އެދިވަޑައިގެންފައެވެ.\nކޮވިޑް-19 ރާއްޖޭގައި ފެތުރުން ކޮންޓްރޯލްކޮށް، ދިމާވެދާނެ ނުރައްކާތެރި ހާލަތަކަށް އެ ސެންޓަރުގެ ފަރާތުން ތައްޔާރުވެފައި ވާއިރު މިމަސައްކަތުގައި ދެން އޮތީ ފަރުދީ ޒިންމާ އަދާކުރުމެވެ. ބަހައްޓަންޖެހޭ ގައިދުރުކަމާއި އަމިއްލަ ސާފުތާހިރުކަމަށް ކުރަންޖެހޭ މަސައްކަތް ކުރުމަކީ އަޅުގަނޑުމެންގެ ކޮނޑުގައި އެޅިފައި އޮތް ވަރަށް ބޮޑު ޒިންމާއެކެވެ.\nއެޗް.ޕީ.އޭ ރާއްޖެ އެންޑީއެމްއޭ ރައީސުލް ޖުމްހޫރިއްޔާ ރިޕޯޓް\nޢިރާދަޔާނުލާ އެއްވެސް ކަމެއް ނުވާނެ. ޢެތަންކޮޅު ހަދާން ކުރާތި\nއިތުރު 198 މީހުން ބަލިން ފަސޭހަވެއްޖެ


SunOnline: MDN ge massala balaanee vaki kolhakah nujehi: CP Hameed\nއެމްޑީއެންގެ މައްސަލަ ބަލާނީ ވަކިކޮޅަކަށް ނުޖެހި: ސީޕީ ހަމީދު\nމުހައްމަދު މުޒައްޔިން ނާޒިމް 07 Oct 2019, 22:25\nސީޕީ ހަމީދު: އެންޑީއެންގެ މައްސަލަ ބަލާނީ ވަކިކޮޅަކަށް ނުޖެހި ބަލާނެ ކަމަށް ވިދާޅުވި -- ސަން ފޮޓޯ/ ފަޔާޒު މޫސާ\nމޯލްޑިއަން ޑިމޮކްރެސީ ނެޓުވޯކް (އެމްޑީއެން) އިން އިސްލާމް ދީނާ ދެކޮޅު ވާހަކަތަކެއް ލިޔެ، ޝާއިއު ކުރި ރިޕޯޓުގެ މައްސަލަ ވަކި ކޮޅަކަށް ނުޖެހި ފުލުހުން ބަލާނެ ކަމުގެ ޔަގީން ޕޮލިސް ކޮމިޝަނަރު މުހައްމަދު ހަމީދު ދެއްވައިފި އެވެ.\nއެ ޖަމްއިއްޔާ އިން 2016 ވަނަ އަހަރު ނެރުނު "ޕްރިލިމިނަރީ އެސެސްމަންޓް އޮން ރެޑިކަލައިޒޭޝަން އިން ދަ މޯލްޑިވްސް" ރިޕޯޓުގައި ހުރި ބައެއް ވާހަކަތަކަކީ އިސްލާމްދީނާ ހިލާފު ކަންތައްތަކެއް ހުރުމުގެ ސަބަބުން ގިނަ ބަޔަކު އެ ޖަމްއިއްޔާއާ ދެކޮޅަށް އަޑު އުފުލައި، ޖަމްއިއްޔާ އުވާލުމަށް ދަނީ ގޮވާލަމުނެވެ. އެ މައްސަލަ ބަލައި އަޅަން ޖެހޭ ފިޔަވަޅުތައް އަޅާނެ ކަމަށް މިދިޔަ ހޮނިހިރު ފުލުހުން ވަނީ ބުނެފައެވެ. އަދި މައްސަލަ ބަލައި އަޅަންޖެހޭ ފިޔަވަޅުތައް އަޅަމުން ގެންދާނެ ކަމުގެ ޔަގީން މިއަދު ރައީސް އިބްރާހިމް މުހައްމަދު ސޯލިހްވެސް ވަނީ ދެއްވާފައެވެ.\nސީޕީ ހަމީދު މިރޭ ކުރެއްވި ޓްވީޓެއްގައި ވިދާޅުވީ، އެމްޑީއެންގެ ރިޕޯޓުގެ މައްސަލަ އެ މުއައްސަސާއިން ވަރަށް ސީރައަސް ކަމެއްގައި ދެކި ހާއްސަ އިސްކަމެއް ދީގެން ބަލަމުންދާ ކަމަށެވެ.\n"އަންމު ރައްޔިތުންނަށް އަޅުގަނޑު ޔަގީންކަން ދެން، ފުލުހުންގެ މުއައްސަސާއިން އެ މުއައްސަސާގެ ގާނޫނީ ޒިންމާ އަދާކުރަނީ، ބިރެއް ނެތި، އަދި ވަކި ކޮޅަކަށް ނުޖެހި،" ހަމީދު ވިދާޅުވިއެވެ.\nފުލުހުންގެ މުއައްސަސާއިން މިދިޔަ ހޮނިހިރު ދުވަހު ނެރުނު ނޫސްބަޔާނުގައި ބުނެފައިވަނީ، އިސްލާމް ދީނަށް ތައުހީނު ކުރުމުގެ ނިޔަތުގައި ފާޑުކިޔުމާއި އިސްލާމް ދީނުގެ އަސާސްތަކަށް ފާޑުކިޔައި ރަސޫލާއަށް ފުރައްސާރަކުރުން ފަދަ މައްސަލަތަކަކީ ފުލުހުން ސީރިއަސް މައްސަލަތަކުގެ ގޮތުގައި، ވަރަށް ބޮޑު އަހައްމިއްޔަތުކަމެއް ދީގެން ބަލާ މައްސަލަތަކެއް ކަމަށެވެ.\nއެ މައްސަލައާ ގުޅިގެން ރައީސް ސޯލިހް މިއަދު ނެރުނު ބަޔާނެއް ބުނީ، އެމްޑީއެން ރިޕޯޓުގައި ހިމަނާފައިވާ ވާހަކަތަކަކީ ބަލައިގަނެވޭނެ ވާހަކަތަކެއް ނޫން ކަމަށެވެ. އެ މައްސަލަ ބަލައި، ދިވެހި މުޖުތަމައުގައި ގާއިމުވެފައި އޮތް ހަމަޖެހުމާއި، ދީނީ އެއްބައިވަންތަކަމާއި، އަމަންއަމާންކަން ދެމެހެއްޓުމަށްޓަކައި ގާނޫނު ގޮތުން އަޅަންޖެހޭ ފިޔަވަޅުތައް އަޅާނެ ކަމަށް ރައީސްގެ ބަޔާނުގައި ބުންނެވެ.\nއިސްލާމިކް މިނިސްޓްރީން މިއަދު ބޭއްވި ނޫސްވެރިންގެ ބައްދަލުވުމުގައި، މިނިސްޓަރު ޑރ. ޒާހިރު ވަނީ އެމްޑީއެންގެ ރިޕޯޓުގައިވާ ވާހަކަތައް ކުށްވެރިކޮށް ސަރުކާރުން އެކަން ބަލަމުންދާ ކަމުގެ ޔަގީންކަން ދެއްވައިފައެވެ. ނޫސްވެރިންގެ ބައްދަލުވުމުގައި މިނިސްޓްރީގެ ސްޓޭޓް މިނިސްޓަރު ޝެއިޚް އިލްޔާސް ޖަމާލް ވިދާޅުވީ، އެމްޑީއެން ރިޕޯޓުގެ މައްސަލަ 2016 ވަނަ އަހަރުވެސް އިސްލާމިކް މިނިސްޓްރީއަށް ބަޔަކު ހުށަހެޅި ކަމަށެވެ. އެ މައްސަލަ އޭރު ފޮރުވަން މަސައްކަތް ކުރިތީ ހިތާމަ ކުރައްވާ ކަމަށް އިލްޔާސް ވިދާޅުވިއެވެ.\nއެ މައްސަލައާ ގުޅިގެން މިއަދު މަޖިލީހަށް ކުއްލި މައްސަލައެއް ހުށަހަޅާއި ގިނަ އިރުތަކެއް ވަންދެން ހޫނު ސިޔާސީ ބަހުސެއްވެސް ވަނީ ކޮށްފައެވެ.


"GohRaalhu" Feburuay4gai cinema ah | Mihaaru\n"ގޮށްރާޅު" އިން ފިލްމީ ދާއިރާ އަށް ތައާރަފުވާ ލަވަކިޔުންތެރިޔާ ޒަކިއްޓެ ފިލްމުގެ ޕޯސްޓަރެއްގައި.\n"ގޮށްރާޅު" ފެބްރުއަރީ4ގައި ސިނަމާ އަށް ގެންނަން ނިންމައިފި\n06 ނޮވެމްބަރ 2018 - 07:21\nޑާކް ރެއިނުން ވަނީ އެ ތާރީހުގައި ފިލްމު ޕްރިމިއާ ކުރަން ނިންމިކަން ސޯޝަލް މީޑިއާގައި ބުނެފަ އެވެ.\n"ގޮށްރާޅު" އަކީ މޫމިން ފުއާދުގެ ސްކްރީންޕްލޭއަކަށް އަހުމަދު ޝިނާން ޑައިރެކްޓްކޮށްފައިވާ ކުރައިމް ތުރިލާއެކެވެ. މިހާރު މަސައްކަތްތައް އެެއްކޮށް ނިމިފައިވާ މި ފިލްމުގެ މުހިއްމު ތަރިއަކީ ޑާކް ރެއިންގެ އެންމެ އާންމު މޫނު، ޖުމައްޔިލް (ޖުމަލް) ނިމާލެވެ.\nGohRaalhu Releasing on 4th February 2019 pic.twitter.com/aDP0DYZRQq\n— Dark Rain Ent (@DarkRainEnt) November 5, 2018\n"ގޮށްރާޅު" އިން ތައާރަފުވާ ބަތަލާއެއް.\nމި ފިލްމުން ފިލްމީ ދާއިރާ އަށް އަލަށް މޫނުތަކެއް ތައާރަފްވާނެ އެވެ.\n"ގޮށްރާޅު" އަކީ 2016 ގައި ފާތުމަތު ނަހުލާއާ ގުޅިގެން ބިރުވެރި ފިލްމު "4426" ޑައިރެކްޓަރު ޝިނާންގެ ފުރަތަމަ ސޯލޯ ޑައިރެކްޝަނެވެ. މިއީ މި ފަހުން ޑާކް ރެއިނުން ބެލުންތެރިންނަށް ގެނެސް ދޭނެ އެންމެ ތަފާތު އެއް ފިލްމަށް ވާނެ އެވެ.\nGohRaalhu Releasing on 4th February 2019 pic.twitter.com/LkDtnq0mK7\n"ގޮށްރާޅު" ގެ ޕޯސްޓަރެއް.\n"ގޮށްރާޅު" ހާއްސަވާ އަނެއް ސަބަބަކީ 2014 ގައި ސާކްގެ އެންމެ މޮޅު އެކްޓަރުގެ އެވޯޑް ހާސިލުކޮށްފައިވާ އިސްމާއީލް (ކޮޕީ އިއްސެ) ރަޝީދު ވެސް އަހަރުތަކަކަށް ފަހު، ފިލްމުން ފެނިގެން ދާނެތީ އެވެ.\nމި އަހަރުގެ މިހާތަނަށް ހަތަރު ފިލްމެއް ސިނަމާ އަށް އައި އިރު، އޭގެ ތެރެއިން އެއް ފިލްމަކީ ޑާކް ރެއިންގެ "ވަކިން ލޯބިން" އެވެ. އަންނަ އަހަރު އެ ސްޓޫޑިއޯ އިން ގެނެސް ދޭން ނިންމާފައިވާ ފިލްމުތަކުގެ ތެރޭގައި އެޕްރީލް 1 ގައި އަޅުވާ ކޮމެޑީ ފިލްމު "މާމުއި" ހިމެނެ އެވެ.\nއަންނަ އަހަރު އޮލިމްޕަސް ސިނަމާ އަށް އަންނާނެ ފުރަތަމަ ދިވެހި ފިލްމަކީ ނިއުމާ މުހައްމަދުގެ ވަދާއީ ފިލްމު "ނިވައިރޯޅި" އެވެ. މޫމިން ލިޔެ، ޑައިރެކްޓްކޮށްފައިވާ ފިލްމު ސިނަމާ އަށް އަންނާނީ ޖެނުއަރީ3ގަ އެވެ.\nސެލްމިން އެނިމޭޝަންގެ އެނިމޭޓެޑް ފިލްމު "ބަގީޗާ" މި މަހުގެ 10 ވަނަ ދުވަހުގެ ރޭ ޝްވެކް ސިނަމާގައި ޕްރިމިއާ ކުރަން ތައްޔާރުވަމުން އަންނަ އިރު، މި އަހަރު "ވަކިން ލޯބިން" އާ އެކު އަޅުވާފައިވާ ފިލްމުތަކަކީ "ދެވަންސޫރަ"، "ރޭވުމުން" އަދި "ތިޔަ ލޯތްބާ ދުރަށް" އެވެ.\nއިތުރު ލިޔުންތައް ދިވެހި ފިލްމް އިންޑަސްޓްރީ އޮލިމްޕަސް ސިނަމާ ޑާކް ރެއިން އެންޓަޓެއިންމެންޓް މޮގާ


Male' ah2dhaairaa ithuru kuran ninmaifi | Mihaaru\nއިލެކްޝަންސް ކޮމިޝަންގެ ފަސް މެމްބަރުން.---ފޮޓޯ: ހުސައިން ވަހީދު/މިހާރު\n05 ނޮވެމްބަރ 2018 - 17:45 20 comments\nއެ އިންތިޚާބުގައި 87 މެމްބަރުން ހޮވާނެ އެވެ. މިހާރު މަޖިލީހުގައި ތިއްބަވަނީ 85 މެމްބަރުންނެވެ. އެހެންކަމުން އަންނަ އަހަރުން ފެށިގެން މަޖިލީހަށް ދެ ގޮނޑި އިތުރުވާނެ އެވެ.\nMale' ge Henveyru adhi Machchangoalhi ah ithuru2dhaairaa ithuru kurun fiyavaa rajjeyge evves inthikhaabee dhaairaa akah adhi inthakakahves badhaleh nugennan EC in nimmaifi pic.twitter.com/czvEc5b8hA\n— Elections Commission (@ElectionsMv) November 5, 2018\nއިލެކްޝަންސް ކޮމިޝަނުން މިއަދު ކުރި ޓުވީޓު.\nއިލެކްޝަންސް ކޮމިޝަނުން ކުރި ޓުވީޓެއްގައި ބުނީ މާލޭގެ ހެންވޭރު އަދި މައްޗަންގޯޅި އަށް ދެ ދާއިރާ އިތުރު ކުރުން ފިޔަވައި ރާއްޖޭގެ އެއްވެސް އިންތިޚާބީ ދާއިރާއަކަށް އަދި އިންތަކަކަށް ވެސް، ބަދަލު ނުގެންނަން އެ ކޮމިޝަނުން ނިންމާފައިވާ ކަމަށެވެ. ނަމަވެސް އިތުރު ތަފްސީލެއް އެ ކޮމިޝަނުން ނުދެ އެވެ.\nމާލޭގައި މިހާރު ހެންވޭރާއި މައްޗަންގޯޅި އަށް ކަނޑައަޅާފައިވާ ދާއިރާތަކަކީ ހުޅުހެންވޭރާއި މެދުހެންވޭރާއި ހެންވޭރު ދެކުނާއި ހެންވޭރު އުތުރާއި މައްޗަންގޯޅި އުތުރާއި މައްޗަންގޯޅި ދެކުނެވެ. އެންމެ ގޮނޑިއެއް ފިޔަވައި ހުރިހާ ގޮނޑިއެއް ވެސް މިވަގުތު ފުރުއްވަމުން ގެންދަވަނީ އިދިކޮޅު މެމްބަރުންނެވެ.\nމަޖިލީހުގައި 85 މެމްބަރުން މިހާރު ތިއްބަވާއިރު މާލޭގެ 13 ދާއިރާއަކުން މެމްބަރުން ތިއްބަވަ އެވެ. މާލޭގެ ދާއިރާތައް ކަނޑައެޅުމާ ގުޅޭ ގޮތުން ޚިޔާލު ހޯދަން އެ ކޮމިޝަނުން މާލެ ތަމްސީލް ކުރައްވާ ބައެއް މެމްބަރުންނާ އެކު މީގެކުރިން ބައްދަލުވުމެއް ވެސް ވަނީ ބާއްވައިފަ އެވެ.\nމަޖިލީސް އިންތިޚާބުގެ އެކި ދާއިރާތަކަށް އެކި މީހުން އަންނަނީ ޝައުގުވެރިކަން ފާޅުކުރަމުންނެވެ. އޭގެތެރޭގައި މަޖިލީހުގައި މިހާރު ތިއްބެވި މެމްބަރުންނާއި މުޅިން އަލަށް ކުރިމަތިލާ މީހުން ވެސް ހިމެނެ އެވެ. ބައެއް މީހުންގެ ކެމްޕޭން ވެސް ފަށާފައިވާއިރު، ޕީޕީއެމާއި އިދިކޮޅު ޕާޓީތަކުން ރަސްމީކޮށް އިންތިޚާބުގެ މަސައްކަތެއް އަދި ނުފަށަ އެވެ.\nރިޔާސީ އިންތިޚާބު ކާމިޔާބު ކުރި ގޮތަށް އިދިކޮޅު ކޯލިޝަންގެ ވިސްނުމަކީ މަޖިލީހުގެ ގިނަ ގޮނޑިތައް އެ ކޯލިޝަނުން ނެގުމެވެ. އެކަމަކު، މަޖިލީހުގެ ދާއިރާތައް ޕާޓީތަކަށް ބަހާނެ ގޮތެއް އަދި ކަނޑައެއް ނާޅަ އެވެ. ޕީޕީއެމުން ވެސް މަޖިލީސް އިންތިޚާބާ ގުޅޭ ގޮތުން އެއްވެސް ވާހަކައެއް އަދި ނުދައްކަ އެވެ.\nއިތުރު ލިޔުންތައް އެމްޑީޕީ މާލެ ސަރުކާރު ރައްޔިތުންގެ މަޖިލިސް އިދިކޮޅު ފަރާތްތައް މަޖިލީހުގެ މެމްބަރުން އަދާލަތު ޕާޓީ އިލެކްޝަންސް ކޮމިޝަން ޖުމްހޫރީ ޕާޓީ ރައްޔިތުންގެ މަޖިލީހުގެ އިންތިޚާބު 2019


Breaking News: Covid-19: Syria In Meehaku Maruvejje - Vaguthu\nކޮވިޑް-19: ސީރިޔާއިން މީހަކު މަރުވެއްޖެ\nދުނިޔޭގައި ހަލުވިކަމާއި އެކުގައި މިހާރު ފެތުރެމުން އަންނަ ކޮވިޑް-19 ޖެހިގެން ސީރިޔާއިން މީހަކު މަރުވެއްޖެއެވެ.\nސީރިއާގެ ހެލްތު މިނިސްޓްރީން ބުނެފައިވަނީ އެގައުމުން މަރުވެފައި ވަނީ އަންހެނެއް ކަމަށާއި އޭނާ މަރުވެފައި ވަނީ ހޮސްޕިޓަލަށް ގެންދެވުނު މަގުމަތީގައި ކަމަށެވެ. އޭނާ އާއި ބެހޭ އިތުރު މައުލޫމާތެއް އެގައުމުން ހާމަ ކޮށްފައެއް ނުވެއެވެ.\nކޮވިޑް-19 ސީރިއާއިން ފެނުމާއި ގުޅިގެން އެގައުމުން ވަނީ ރައްކާތެރިވުމުގެ ގޮތުން ސިޓީތަކަށް ދަތުރު ކުރުމާއި މީހުން އެއްވެ އުޅުން މަނާ ކޮށްފައެވެ. އެގައުމުން މިހާތަނަށް މިބަލި ޖެހިގެން9މީހަކު ރިޕޯޓް ކޮށްފައިވާއިރު، އޭގެ ތެރެއިން4މީހަކީ މިއަދު ފައްސި ވެފައިވާ މީހުންނެވެ. އަދި މިއަދާއި ހަމައަށް އެއްވެސް މީހަކު ރަނގަޅު ވެފައެއް ނުވެއެވެ.\nދުނިޔެއިން ކޮވިޑް-19 ޖެހުނު މީހުންގެ އަދަދު 701,833 އަށް އަރާފައިވާއިރު މިއަދާއި ހަމައަށް މަރުވި މީހުންގެ އަދަދު ވަނީ 33,177 އަށް އަރާފައެވެ. އަދި މިހާތަނަށް މި ބަލި ޖެހިގެން 149,212 މީހަކު ވަނީ ރަނގަޅު ވެފައެވެ.


ރައީސުލްޖުމްހޫރިއްޔާ، ހައްދުންމަތީ މާމެންދޫ ރަށު ކައުންސިލާ ބައްދަލުކުރައްވައި މާމެންދޫ ސްކޫލަށް ޒިޔާރަތް ކުރައްވައިފި – Maldivian Democratic Party\nރައީސުލްޖުމްހޫރިއްޔާ، ހައްދުންމަތީ މާމެންދޫ ރަށު ކައުންސިލާ ބައްދަލުކުރައްވައި މާމެންދޫ ސްކޫލަށް ޒިޔާރަތް ކުރައްވައިފި\nރައީސުލްޖުމްހޫރިއްޔާ މުޙަންމަދު ނަޝީދު ލ.މާމެންދުއަށް ވަޑައިގެން މާމެންދޫ ރަށު ކައުންސިލާ މިއަދު ބައްދަލުކުރައްވައިފިއެވެ.\nމިބައްދަލުކުރެއްވުމުގައި މާމެންދޫގެ ތަރައްޤީގެ މަޝްރޫޢުތަކާއި، މާމެންދޫގެ އިޤްތިޞާދު ހަރުދަނާ ކުރެއްވުމަށް ކައުންސިލުން އިސް ނަންގަވައިގެން ކުރެއްވެންހުރި ކަންކަމާ ބެހޭގޮތުން ރައީސުލްޖުމްހޫރިއްޔާ، ކައުންސިލްގެ މަޝްވަރާ ހޯއްދެވިއެވެ.\nރައީސުލްޖުމްހޫރިއްޔާ މާމެންދުއަށް ކުރެއްވި ދަތުރުފުޅުގައި، މާމެންދޫ ސްކޫލަށް ޒިޔާރަތް ކުރައްވައި، އެސްކޫލްގެ ދަރިވަރުންނާއި އެކުދިންގެ ބެލެނިވެރިންނާވެސް ބައްދަލުކުރެއްވިއެވެ.\nމި ބައްދަލުކުރެއްވުމުގައި ރައީސުލްޖުމްހޫރިއްޔާ ދެއްކެވި ވާހަކަފުޅުގައި، ރާއްޖޭގެ ތަރައްޤީގެ ނާރެހަކީ މަދަރުސާތައް ކަމަށާއި، ސަރުކާރުގެ އަމާޒަކީ ފަސް މާއްދާއިން ފާސްވާ ކުދިންގެ ޢަދަދު އިތުރުކުރެއްވުން ކަމުގައި ވިދާޅުވިއެވެ. އަދި މާމެންދޫ ސްކޫލްގެ ނަތީޖާ، މިދިޔަ އަހަރަށްވުރެ މިއަހަރު ރަނގަޅު ރަނގަޅުކުރުމަށްޓަކައި، ދަރިވަރުންނާއި ބެލެނިވެރިން އަމާޒެއް ކަނޑައަޅުއްވައި އެއަމާޒަށް މަސައްކަތްކުރުމަށް ރައީސުލްޖުމްހޫރިއްޔާ އެދިވަޑައިގެންނެވިއެވެ. މި ރޮނގުން ވާހަކަފުޅު ދައްކަވަމުން، ސަރުކާރުގެ މައިގަނޑު ތަޢުލީމީ ސިޔާސަތަކީ، ސްކޫލްތަކުގެ ކިޔެވުން އެއްދަންފަޅިއަށް ބަދަލުކުރައްވައި ވަށާޖެހޭ ތަޢުލީމެއް ދަރިވަރުންނަށް ފޯރުއްވައިދެއްވުން ކަމުގައިވެސް ރައީސުލްޖުމްހޫރިއްޔާ ވިދާޅުވިއެވެ.\nރައީސުލްޖުމްހޫރިއްޔާ އިތުރަށް ދެއްކެވި ވާހަކަފުޅުގައި، ކިޔެވުމުގެ އިތުރުން، އިތުރު ޙަރަކާތްތަކަކީވެސް ވަރަށް މުހިންމު ކަންކަން ކަމުގައި ވިދާޅުވެ، މާމެންދޫއަކީ ކުޅިވަރަށް ވަރަށް ލޯބިކުރާ ބަޔަކު އުޅޭ ރަށެއްކަން ފާހަގަކުރެއްވިއެވެ. އަދި މާމެންދޫގައި ވޮލީކޯޓަކާއި ބާސްކެޓް ކޯޓެއް ތަރައްޤީ ކުރެއްވުމަށް ސަރުކާރުން ރާއްވަވާފައިވާކަން އެމަނިކުފާނު ހާމަކުރެއްވިއެވެ.


މަސްވެރިކަން ކުރަން އުޅުނު ދޯންޏެއްގައި އޮތް ހާލުބޮޑު ބަލި މީހަކު ސިއްޙީ އަވަސް ފަރުވާއަށް ކުޅުދުއްފުއްޓަށް ގެނައުމުގެ މަސައްކަތް އެމްއެންޑީއެފް ކޯސްޓްގާޑުން ފަށައިފި\n30 މާރޗް 2018 18:37\nމަސްވެރިކަން ކުރަން އުޅުނު އއ. މާޅޮހު ރަމްޒު ނަމަކަށް ކިޔާ، ދޯންޏެއްގައި އޮތް ހާލުބޮޑު ބަލި މީހަކު ސިއްޙީ އަވަސް ފަރުވާއަށް ކުޅުދުއްފުއްޓަށް ގެނައުމުގެ މަސައްކަތް އެމްއެންޑީއެފް ނޮދަން އޭރިއާ ކޯސްޓްގާޑް ސްކޮޑްރަންއިން ފަށައިފިއެވެ.\nމި ހާދިސާގެ މަޢުލޫމާތު އެމްއެންޑީއެފް ކޯސްޓްގާޑް މެރިޓައިމް ރެސްކިއު ކޯޑިނޭޝަން ސެންޓަރަށް މިއަދު 14:52 ހާއިރު ލިބުމާއެކު އެމްއެންޑިއެފް ނޮދަން އޭރިއާ ކޯސްޓްގާޑް ސްކޮޑްރަންގެ ޓީމެއް ވަނީ ހަރަކާތްތެރިވާން ފަށާފައެވެ. ހާލު ދެރަވެގެން ކުޅުދުއްފުއްޓަށް ގެންނަނީ ކުޅުދުއްފުށި ހުޅަނގު ބިތުން 106 މޭލު ބޭރުގައި މަސްވެރިކަން ކުރަން އުޅުނު އއ.މާޅޮހު، ރަމްޒު ނަމަކަށް ކިޔާ ދޯނީގައި ފަޅުވެރިއެއްގެ ގޮތުގައި މަސައްކަތްކުރާ ދިވެއްސެކެވެ. މި މީހާ ކުޅުދުއްފުއްޓަށް ގެންދިއުމުގެ މަސައްކަތް ފަށާފައިވަނީ ކުއްލިއަކަށް ހޮޑުލެވި ބަނޑުގައި ރިއްސާ ހާލު ދެރަވެގެން އަވަސް ފަރުވާ ބޭނުންވާކަމަށް ދޯނީގެ ކެޕްޓަން އެމްއެންޑީއެފް ކޯސްޓްގާޑުގައި އެދުމުންނެވެ.\nއެމްއެންޑީއެފް ނޮދަން އޭރިއާ ހެޑްކްއޯޓަރޒް ޅ.މާފިލާފުށީގައި އޮތް އެފްއައިސީ "މާފަތް" ލޯންޗު ޅ.ނައިފަރަށް ގޮސް ޑޮކްޓަރުންގެ ޓީމު ގޮވައިގެން ދޯނި އޮތް ސަރަޙައްދަށް ދަނީ ދަތުރުކުރަމުންނެވެ. މި މީހާ ކުޅުދުއްފުއްޓަށް ގެނެވޭނެ ކަމަށް ލަފާކުރެވެނީ މިރޭ 23:30 ހާއިރުއެވެ.


SunOnline: Gellumuge badhaluge gothugai Villa in 110 million dollar hoadhan ACC in angaifi\nއަހްމަދު އާޒިފް 14 Jun 2018, 16:36\nއޭސީސީގެ ރައީސް ހަސަން ލުތުފީ އާއި ބައެއް މެމްބަރުން\nވިލާ ގްރޫޕްގެ އެކި ކުންފުނިތަކަށް ޓޫރިސްޓް ރިސޯޓު ތަރައްގީ ކުރަން ދޫކޮށްފައިވާ ރަށްތަކާއި ފަޅުތަކާއި ފިނޮޅުތަކާ ގުޅިގެން ސަރުކާރުން އެ ކުންފުނިތަކަށް ދިން ލުއިތަކުގެ ސަބަބުން ދައުލަތަށް ލިބުނު ގެއްލުމުގެ ބަދަލުގެ ގޮތުގައި 110 މިލިއަން ޑޮލަރު (1.69 މިލިއަން ރުފިޔާ) ހޯދަން އެންޓި ކޮރަޕްޝަން ކޮމިޝަން (އޭސީސީ) އިން ޓޫރިޒަމް މިނިސްޓްރީއަށް އަންގައިފި އެވެ.\nވިލާއަށް ދޫކުރި ރަށްތަކާއި ފަޅުތަކާއި ފިނޮޅުތަކާ ގުޅިގެން ބޮޑެތި ލުއިތަކެއް ދޭންޖެހޭ ގޮތަށް ސަރުކާރުން ސެޓްލްމެންޓް އެގްރީމެންޓެއް ހެދީ 2013 ވަނަ އަހަރުގެ ޑިސެމްބަރު މަހުގެ ތެރޭގަ އެވެ.\nއެ މައްސަލައާ ގުޅިގެން އޭސީސީ އިން ވަނީ ކުރީގެ ނައިބު ރައީސް އަހުމަދު އަދީބާ ސުވާލުކޮށް އޭނާގެ ތަހުގީގެއް ހިންގައިފަ އެވެ. އަދި މިހާރު އެ ކޮމިޝަނުން ވަނީ އެއީ އަދީބު ހިންގެވި ކޮރަޕްޝަންގެ އަމަލެއް ކަމަށް ތަހުގީގަށް ސާބިތުވާ ކަމަށް ކަނޑައަޅައި، ދައުވާ ކުރުމަށް އެދި ޕީޖީ އޮފީހަށް ފޮނުވަން ނިންމައިފަ އެވެ.\nސަރުކާރުން ވިލާއަށް ލުއިގޮތްތަކެއް ހަމަޖެއްސީ ވިލާ ގްރޫޕްގެ ޗެއާމަން ގާސިމް އިބްރާހީމްގެ ކޮއްކޮއެއް ކަމަށްވާ އަލީ އިބްރާހީމަށް ދައުލަތުން 9.7 މިލިއަން ޑޮލަރު ދައްކަންޖެހުމުން، އެކަމާ ގުޅިގެން ދެ ފަރާތުން އެއްބަސްވާ ގޮތަށް ލުއި ގޮތްތަކެއް ހަމަޖެއްސުމަށެވެ.\nއެ އެއްބަސްވުންތައް ސަރުކާރުން ބާތިލްކުރުމުން ސިވިލް ކޯޓުން ވަނީ އެ އެއީ ގާނޫނާ ޚިލާފަށް ކުރި ކަމެއް ކަމަށް ކަނޑައަޅައިފަ އެވެ. ސިވިލް ކޯޓުގެ ހުކުމަށް ސުޕްރީމް ކޯޓުން ވަނީ ތާއީދުކޮށްފަ އެވެ.\nއެ މައްސަލާގައި އޭސީސީން ނިންމި ނިންމުމުގައި ވަނީ ހަ ތަނެއްގެ ކުލީގެ ގޮތުގައި ލިބެން ޖެހޭ 95 މިލިއަން ޑޮލަރު އެ އެއްބަސްވުންތަކުގެ ދަށުން ފަސް ކޮށްފައިވާ ކަމަށެވެ. އަދި އެތަންތަނުގެ މުއްދަތު އިތުރު ކުރުމުން ދޭންޖެހޭ ފީގެ ގޮތުގައި ލިބެން ޖެހޭ އިތުރު 15 މިލިއަން ޑޮލަރު ދައުލަތަށް ނުލިބިވާ ކަމަށް އޭސީސީން ވަނީ ނިންމައިފަ އެވެ.\nޓޫރިޒަމް ގާނޫނު އޭރު އޮތް ގޮތުން ބިމެއް ނުވަތަ ރަށެއްގެ ކުލީގެ މުއްދަތު އިތުރުކޮށް ދެވެނީ އަހަރަކަށް އެއް ލައްކަ ޑޮލަރުގެ ފީއެއް ނެގުމަށް ފަހު ކަމަށް އޭސީސީގެ ނިންމުމުގައިވެ އެވެ.\nއޭސީސީގެ ނިންމުމުގައި ވަނީ ސެޓްލްމަންޓް އެއްބަސްވުންތަކުގެ ދަށުން އެ ތަންތަނުގެ ކުލީގެ މުއްދަތު 50 އަހަރަށް އިތުރުކުރީ ފީ ނުނަގައި ކަމަށެވެ.\nހަމައެހެންމެ އެތަންތަން ތަރައްގީކޮށް ހުޅުވަން ޖެހޭ ތާރީޚު ބަދަލުކޮށްފައިވަނީ ވެސް އެ ފީ ނެގުމެއް ނެތި 50 އަހަރަށް އެތަންތަން ދިނުމުގެ ބޭނުމުގައި ކަމަށް އެ ކޮމިޝަންގެ ނިންމުމުގައި ވަނީ ބަޔާންކޮށްފަ އެވެ.\nރިސޯޓުތައް ފަދަ ތަންތަނުން ގާނޫނުތަކަށް ބޯލަނބަން އެދެފި\nއޭޕްރީލް ނިމޭއިރު ސައުތު އީސްޓް އޭޝިއާ އަށް ހުޅުވާލެވޭނެ\nޓޫރިސްޓުން ގެނައުން މަނާކުރަން ސަރުކާރުން ވިސްނަނީ


MIFCO in masverin ah gina adhadhehge faisaa fonuvaifi\nމިފްކޯގެ މަސް ބޯޓެއް: މަސްވެރިންނަށް ފައިސާ ދޭން މިފްކޯއިން ދަނީ ގިނަ މަސައްކަތްތަކެއް ކުރަމުން- އަވަސް ފޮޓޯ\nމަސްވެރިން ބާނާފައިވާ މަަހަށް އަގު ދިނުމަށް، މިފްކޯ އިން 17 މިލިއަނަށް ވުރެ ގިނަ ރުފިޔާ ފޮނުވައިފި އެވެ.\nމިފްކޯގެ މެނޭޖިން ޑިރެކްޓަރު އިސްމާއިލް ފައުޒީ އަވަސް އަށް ވިދާޅުވީ މި ދުވަސްވަރު މަސްވެރިކަށް ބޮޑުތަން ރަނގަޅުވެފައިވާ ކަމަށެވެ. އެހެންކަމުން މަސްވެރިން ކިރުވާ މަހަށް ފައިސާ ދޭން ގިނަ މަސައްކަތް ތަކެއް ކުރައްވަމުންދާ ކަމަށް އޭނާ ވިދާޅުވި އެވެ. އެ މަސައްކަތްތަކުގެ ދަށުން ވޭތުވެދިޔަ އަށް ދުވަހު ބާނާފައިވާ މަހަށް 17 މިލިއަނަށް ވުރެ ގިނަ ރުފިޔާ މިހާރު ވެސް ފޮނުވާފައިވާނެ ކަމަށް އޭނާ ވިދާޅުވި އެވެ.\n"އިރާދުކުރެއްވިއްޔާ މިރޭ މަސްވެރިންނާ ހަމަ އަށް ފައިސާ ލިބޭނެ. މިހާރު އެ ވާނީ ފްލައިޓުން ފޮނުވާފަ. ޖުމްލަ 18.8 މިލިއަން ރުފިޔާ އެބަހުރި ދޭން. އެ ފައިސާ ވެސް ފޮނުވާނަން،" އިސްމާއިލް ވިދާޅުވި އެވެ.\nއިރާދުކުރެއްވިއްޔާ މިރޭ މަސްވެރިންނާ ހަމަ އަށް ފައިސާ ލިބޭނެ. މިހާރު އެ ވާނީ ފްލައިޓުން ފޮނުވާފަ\nއިސްމާއިލް ފައުޒީ | މެނޭޖިން ޑިރެކްޓަރު\nއޭނާ ވިދާޅުވީ މި ދުވަސްވަރު އާދަޔާ ހިލާފަށް މަސްވެރިކަން ރަނގަޅު ކަމަށާ އިއްޔެ އެކަނި ވެސް 321 ޓަނުގެ މަސް ކިރުވާފައިވާ ކަމަށާ އެ މަަހަށް އެކަނި 5.7 މިލިއަން ރުފިޔާއަށް އަރާ ކަމަށެވެ. އަދި ޑިލޭ އަންނަނީ ކޫއްޑޫގެ ކެޕޭސިޓީ ކުޑަވުމުން ބާނާ މަސް ޕްރޮސެސް ކުރުމަށް ވަގުތު ބޭނުންވާތީ ކަމަށް އިސްމާއިލް ވިދާޅުވި އެވެ.\n"ދުނިޔޭގެ ބާޒާރުގައި މަހުގެ އަގުދަށް ނަމަވެސް އިރާދުކުރެއްވިއްޔާ މަސްވެރިންނަށް ފައިސާ ލިބޭނެ. ކުޑަ ޑިލޭއެއް އުޅުނު ނަމަވެސް މިހާރު ނުދީހުރި ހުރިހާ ފައިސާއެއް މިހާރު ފޮނުވީ. މިރޭ މަސް ބޭނިއަސް މާދަމާ އެ ފައިސާ ފޮނުވާލަން މި މަސައްކަތް ކުރަނީ،" އިސްމާއިލް ވިދާޅުވި އެވެ.\nއިސްމާއިލް ވިދާޅުވީ މަސްވެރިންނަށް ތެޔޮ ލިބުމުގައި ދަތިތަކެއް ކުރިމަތިނުވާނެ ގޮތެއް ރާވާފައިވާނެ ކަމަށެވެ.\n"މިފްކޯގައި މި ހުންނަނީ ކުދި ބޯޓު ފަހަރު އެހެންވެ އެއް ފަހަރާ ގިނަ ދޯނިތައް ދިއުމުމުން ދަތިތަކެއް ހުރެދާނެ. ނަމަވެސް އެކަންވެސް ހައްލު ކޮށްދޭނަން. އިއްޔެ ރޭ ދިމާވި އެއް ދޯންޏަށް އެފަދަ މައްސަލައެއް. އެކަންވާނީ ހައްލުކޮށްދީފަ،" އިސްމާއިލް ވިދާޅުވި އެވެ.\nރާއްޖޭގައި މަސްވެރިކަން އާދަޔާ ހިލާފަށް ރަނގަޅުވެފައިވާއިރު، ދުނިޔޭގެ ބާޒާރުގައި މަހުގެ އަގު ވަނީ ދަށްވެފަ އެވެ. މިހާރު ދުނިޔޭގެ ބާޒާރުގައި މަސް ޓަނެއްގެ އަގު އުޅެނީ 1400 ޑޮލަރަށެވެ.\nމަސްވެރިން މިފްކޯ ފިޝަރީޒް އެންޑް އެގްރިކަލްޗާ މިނިސްޓްރީ


Male' ge market thah disinfect kurumah market golhithah huskuran dhin muhdhathu city council in ithurukohffi - One Online\n16 އޭޕްރީލް 2020، މާލެ، ލޮކްޑައުން ކުރުމާއެކު މާލޭގެ ލޯކަލް މާރުކޭޓު ސަރަހައްދު ފަޅުވެފައި -- ވަން ފޮޓޯ: މުހައްމަދު ހައްޔާން\nމާލޭގެ މާރުކޭޓުތައް ޑިސްއިންފެކްޓު ކުރުމަށް ގޮޅިތައް ހުސްކުރަން ދިން މުއްދަތު ސިޓީ ކައުންސިލުން އިތުރުކޮށްފި\nކޮވިޑް 19އާ ގުޅިގެން ބަންދުކޮށްފައިވާ ލޯކަލް މާރުކޭޓު، މަސް މާރުކޭޓު އަދި އިމްޕޯޓު މުދާ ވިއްކާ (ގަޑިކަމަރު) ގޮޅިތަކުގައި ހުރި ތަކެތި ހުސްކުރުމަށް ދީފައިވާ މުއްދަތު އިތުރުކޮށްފައިވާ ކަމަށް މާލެ ސިޓީ ކައުންސިލުން އިއުލާނުކޮށްފިއެވެ.\nމާލެ ސިޓީ ކައުންސިލުން މެއި އެކެއްގައި ކުރި އިއުލާނެއްގައި މެއި ހައެއްގެ ނިޔަލަށް މާރުކޭޓުތަކުގެ ގޮޅިތައް ހުސްކުރުމަށް ވަނީ އަންގައިފައެވެ. ނަމަވެސް މި މުއްދަތު ފާއިތުވެ ދިޔައިރުވެސް މާރުކޭޓު ގޮޅިތައް ހުސް ނުކުރާކަން ސިޓީ ކައުންސިލްގެ އިއުލާނުގައި ފާހަގަކޮށްފައިވެއެވެ.\nމި އިއުލާނުގައި ހުސްނުކުރާ ގޮޅިތަކުގައި ހުރި މުދާތައް ގެންގޮސް އަންނަ އަންގާރަ ދުވަހުގެ ކުރިން ގޮޅިތައް ހުސްކުރުމަށް ސިޓީ ކައުންސިލުން އެދިފައިވެއެވެ. އަދި ގުދަނުގެ ގޮތުގައި ހަދާފައިވާ ހުރިހާ ގޮޅިތަކެއް ރޫޅާލުމަށް މާލެ ސިޓީ ކައުންސިލުން އެދިފައިވެއެވެ.\nމާލެ ސިޓީ ކައުންސިލުން ވަނީ މާރުކޭޓު ދޮވެ، ސާފުކުރުމަށްފަހު މާރުކޭޓު ޑިސްއިންފެކްޓު ކުރުމުގެ މަސައްކަތް ކުރަން އެ ކައުންސިލުން ނިންމާފައިވާ ކަމަށް ބުނެފައެވެ. އަދި މިކަން ކުރެވޭނީ ގޮޅިތައް ހުސްކޮށްގެން ކަމަށްވުމުން ގޮޅިތަކުގެ ވެރިންގެ ކިބައިން އެތަންތަން ހުސްކުރުމަށް އެދިފައެވެ.\nއެގޮތުން މާރުކޭޓު ގޮޅިތަކުން ތަކެތި ނެރުމަށް ޖޫން 23 ގެ ނިޔަލަށް ހުކުރު ދުވަސް ފިޔަވައި ކޮންމެ ދުވަހަކު ހެނދުނު 8:00 އިން ހަވީރު 6:00 އަށް މާރުކޭޓު ހުޅުވާފައި ހުންނާނެ ކަމަށް މާލެ ސިޓީ ކައުންސިލުން ބުނެފައިވެއެވެ.\nގުޅޭ ޓެގު ދިވެހީންގެ ތަކެތީގެ މާރުކޭޓު މާލެ މަސް މާރުކޭޓު ކޮވިޑް 19


🌟🌟Fathisthari Vaahaka🌟🌟: އަލިމަހުގެ ވިދުން -2ވަނަ ބައި\nއަލިމަހުގެ ވިދުން -2ވަނަ ބައި\nPosted by ~Fathisthari Vaahaka~ at 8:43 AM\nއިންސާނުން ރާވާ ރޭވުންތައް އެއާއި އެއްގޮތަށް ނުހިނގާ އިދިކޮޅަށް ދަނީ ކިތައް ފަހަރު ހެއްޔެވެ؟ އެފަދަ ވަގުތު ތަކުގައި އަމިއްލަ ނަފްސު ކުށްވެރި ކުރުމުގެ ބަދަލުގައި ހެއްދެވި ފަރާތާއި ޝަކުވާ ކުރަނީ ކީއްވެގެން ހެއްޔެވެ؟ އުއްމީދު ކުރާ ކޮންމެ ކަމަކީ ފެންނަ ހުވަފެނެއްފަދަ ކަމެއްކަން އަހަރެމެންނަށް ހަމަ ނޭނގެނީ ހެއްޔެވެ؟ ހޭލެވުމާއިއެކު އެ ހުވަފެނުންވެސް އެ ހޭލެވުނީ ކަމާއި ކުރިމަތިން ހާމަ ވަނީ ހަގީގަތްކަން ނުވިސްނެނީ ހެއްޔެވެ؟ ފުރަތަމަ ދުވަހުވެސް ހުވަފެނަކީ ހަގީގަތެއް ނޫން ކަމަށް ވިސްނުނު ނަމަ ޙަގީގީ ދުނިޔޭގައި އެކަން ފުރިހަމަ ނުވުމުން ޝަކުވާ ކުރާކަށް ނުޖެހުނީސް ނޫންހެއްޔެވެ. ފަހުމީއާއިއެކު އުފާވެރި ދުވަސްތަކެއްއުޅެ އެކުގައި މުސްކުޅިވާން އޭނާ ކުރި އުއްމީދުވެގެން ދިޔައީ އެފަދަ ހުވަފެނަކަށެވެ.\nއެދެމީހުންގެ ކައިވެނީގެ ޙަޔާތުގެ ފުރަތަމަ ހަމަސް ހޭދަވެގެން ދިޔައިރު، އޯގާވަންތަ ކަލާނގެ ރަޙުމަތްފުޅުން އެދެމީހުންނަށް ދަރިއެއް ލިބެން އުޅޭކަމުގެ ޚަބަރު އޭނަގެ ފިރިމީހާއަށް އޭނައަށް ދެވުނުތާ މާ ގިނަ ދުވަހެއް ނުވެއެވެ. ހިތާމައިން ކަޅިވެފައިވާ ސާލަކުން އޭނައަށް ޖެހުނީ ކަފުން ވާށެވެ.\nއެކަކަށްވެސް ބައްޔެއް މަރެއް އައީކީއެއް ނޫނެވެ. އުޅެބޮޑުވި މާހައުލާއި މައިންބަފައިންނާއި ގެ ދޫކޮށްފައި އެމީހެއްގެ ފަހަތުން އޭނަ އައި އޭނަގެ ފިރިމީހާ، ދެއަތްބަށް އެހެން މީހަކާއި އިނުމުގެ ހުއްދައަށް އޭނަގެ ކިބައިން އެދުނީއެވެ. ފަހުމީ ދެއްކި އެ ވާހަކަ އަޑުއަހާ ނިމުނުއިރު އޭނަގެ ހިތުން ބައެއް ފަހުމީއަށްޓަކައި މަރުވިފަދައެވެ. ލިބެން އުޅޭ ފުރަތަމަ ދަރިފުޅަށް ބަލިވެއިންކަން އެނގުނުތާ މާ ގިނަދުވަހެއް ނުވެ އައިސް އެކަހަލަ ވާހަކައެއް ދައްކަން ކެރޭނީ ކޮން ކަހަލަ ފިރިހެނަކަށް ބާއޭ އޭނަގެ ހިތަށް އެރިއެވެ.\nއަދި ލޮލުން ނުދެކޭ ދަރިފުޅަށްޓަކައި ﷲ އަށް ޝުކުރުގެ ސަޖިދައެއް ޖަހާލަންވެސް ވަގުތެއް ނުވިތާކަށް، އޭނައާއެކު ހޭދަކޮށްލާނެ ވަގުތެއްވެސް ނުލިބިގެން ރެއާ ދުވާލު ގެއިން ބޭރުގައި ފަހުމީ ވަގުތުތައް ހޭދަކުރަމުން ދިޔަ ހަގީގީ ސަބަބު އޭނައަށް އެނގުމާއެކު ފަހުމީ ދެކެ އޭނަ މުޅިން ފޫހިވީއެވެ. އިންނަން އެ އުޅޭ އަންހެންކުއްޖަކީ ކާކުތޯވެސް އަދި އެހެން ދެވަނަ ސުވާލެއްވެސް ނުކޮށް ކައިވެނި ކުރިޔަސް އެންމެ ރަނގަޅުކަމަށް އޭނަ ބުނީ އެހެންވީމައެވެ.\nހިލޭ އަންހެނަކާއި ގުޅުމެއް ބާއްވައި އެ ގުޅުން ކައިވެންޏަކާއި ހަމައަށް ގެންގޮސްފަ، އައިސް އޭނަ ކައިރީ އެ ވާހަކަ ދައްކަން ފަހުމީއަށް ކެރުނުއިރު، އެކަމުން ދުރުވާން ފަހުމީއާއި ވާހަކަ ދައްކާކަށް އޭނަގެ ހިތާއި ޟަމީރުވެސް ގަބޫލެއް ނުވިއެވެ. އޭނައަކީވެސް ހިތެއް ނެތް މީހެއް ނޫނިއްޔާއެވެ. އެއްވެސް މީހަކު ލައްވާ އޭނަގެ ދިރިއުޅުމަކީ ބޮޑުބެރުގެ ލަވައަކަށް ހެދިޔަދޭން އޭނަގެ ޟަމީރު އެއްބަސް ނުވީއެވެ.\nއެހާ ޅަ އުމުރުގައި ކުރެވުނު ކައިވެނިން ހިތި ޢިބްރަތެއް ލިބުނަތީ އެކަމާ އޭނަ އިޚްތިޔާރުކޮށްގެން ހުރި ހަމަހިމޭންކަމުގެ މާނައަށް ނުވިސްނާ، އޭނަގެ ލޮލުން އޮހުނު ކަރުނަތައް ނުފެންނަކަމަށް ހަދައިގެން ހުރެ ފަހުމީ ދެ އަތްބަށް އިނީއެވެ. ގެއާއި އިންވެގެން ދެވަނައަށް ހުރިގޭ ސަޢީދާ އާއެވެ.\nފިރިމީހާ ދެވަނަ ކައިވެންޏެއް ކުރުމަށްވުރެ އޭނައަށް ބޮޑުވީ އޭނަގެ އެކުވެރި ސަޢީދާ އާއި ފަހުމީ ކައިވެނި ކުރުމުންނެވެ. އެރަށަށް އޭނަ ދިޔައީއްސުރެ އޭނައާއި އެންމެ ގާތްކޮށް އުޅެމުން އައި ސަޢީދާ ، ލޯބީގެ ގުޅުން ބޭއްވީ އޭނަގެ ފިރިމީހާއާއިކަން އެނގުމުން އޭނަގެ ހިތަކަށް ކުޅަދާނައެއް ނުވިއެވެ. ދެވަނަ އަތްބެއް ހޯދަން ބޭނުންވިއިރު ސަޢީދާ ނޫން އެހެން މީހަކާ ފަހުމީ އިންނަމަވެސް އޭނައަށް އެހާ ނުބައި އަސަރެއް ނުކުރީސް ކަންނޭނގެއެވެ.\nބަނޑުގައި އޮތް ދަރިފުޅުގެ މުސްތަގްބަލަށް ވެދާނެ ގޮތެއްވެސް ބެލުމެއްނެތި، ލަހެއްފހެއް ނެތި ފަހުމީގެ ކިބައިން އޭނަ ވަރިއަށް އެދުނީ ﷲ އާއި ވަކީލުކޮށްފައެވެ. އެހާ ލޯބިން އިން ފިރިމީހާ އަކީ ޙީލަތްތެރި ދޮގުވެރިއެއްކަމާއި ، ގާތް ރަޙްމަތްތެރިއެއްގެ ގޮތުގައި ހުރި ސަޢީދާ އަކީވެސް އޭނައަށް އަމާނާތްތެރި ނުވި މީހަކަމށްވުމުން، އެއިން އެކަކުވެސް ފެންނަ ހިސާބުގައި އުޅޭކަށް އޭނަ ބޭނުމެއް ނުވިއެވެ. ފަހުމީގެ އެއްވެސް އާދޭހެއްގެ އަޑުއަހަން އޭނަ ބޭނުމެއް ނުވިއެވެ. ލިބެން އުޅޭ ދަރިފުޅަށްޓަކައިވެސް މަޑުކޮށްދިނުމަށް އެތަކެއް އާދޭސް ކުރި ނަމަވެސް، ދަރިފުޅާއި ދޭތެރޭ ފަހުމީ ވިސްނަންވީ ވަގުތު ހިނގައްޖެކަމަށް ބުނެފައި، ބަނޑަށް ތިންމަހުގައި އަމިއްލައަށް ކޯޓަށްގޮސްގެން އޭނަ ވަރިވީއެވެ.\nފަހުމީ އާއި އޭނަގެ ކައިވެނީގެ ޙަޔާތް ރޫޅުމުން އޭނައަށް އަސަރުތަކެއް ނުކުރަނީއެއް ނޫނެވެ. އެފަދަ ގޮތެއް ދިމާވާ އެހެން ކޮންމެ އަންހެނަކަށްވެސް ވާނެ ހުރިހާ ގޮތެއް އޭނައަށްވެސް ވިއެވެ. ރޮއި ގިސްލެވުނެވެ. ޝަކުވާ ކުރެވުނެވެ. ލެއްވި ނަސީބަށް ލަޢުނަތްވެސް ދެވުނެވެ. ހިތާމައިން ގޮސް ހިތް ކަޅިވިއެވެ. މެދުކެނޑުމެއްނެތި ރިހޭ ރިހުމެއް މޭގައި އަށަގަތެވެ. އަލަތު ފިރިމީހާ އެގޮތަށް ވަކިވެގެން ދިއުން އޭނައަށްވީ ބޮޑު ވޭނަކަށެވެ. އެއީ ފިރިމީހާގެ ގާތްކަމާއި ލޯތްބަށް އެދި އޭނަ ފެންބޮވައިގަތް އެތައް ރޭތަކެކެވެ. އެހީތެރިކަމަށް އެދެވުނު އެތަކެއް ދުވަސްތަކެވެ.\nނަމަވެސް އޭނަ ހިތްވަރު ކުރިއެވެ. އެނބުރި އައީ އަމިއްލަ ރަށަށެވެ. އޭދަފުށްޓަށެވެ. މައިންބަފައިންގެ އެހީތެރިކަން ލިބޭނެކަމުގެ ޔަގީންކަން އޮތީމައެވެ. އެހެންނަމަވެސް އޭނަ ކަންތައް ކުރީ، ފަހުމީ ގާތުން ވަރިވާން އުޅުނުއިރު އޭނަ ޢަޒުމް ކަނޑައަޅައިގެން ހުރި ގޮތަށެވެ. އެހިސާބުން ފެށިގެން އޭނަގެ ދިރިއުޅުން ކުރިއަށް ގެންދަން އޭނަ ރާވާފައި އޮތް ގޮތަށެވެ. މައިންބަފައިންގެ އޯގާތެރިކަން ލިބުނު ހިނދުވެސް އެ ޢަޒުމް މަތިން އޭނަ ހަނދާން ނައްތައެއް ނުލައެވެ.\nޙަޔާތުގައި އޭނަ ނެގި ފުރަތަމަ ފިޔަވަޅުން އޭނައަށް ލިބުނު ކެހި ވެގެން ދިޔައީ އެއްގޮތަށްވުރެ ގިނަ ގޮތް ގޮތު އޭނައަށް އިބްރަތްތަކެއް ދަސްކޮށްދިން ކަމަކަށެވެ. ބޮޑު ހިތްވަރަކާއި ޢަޒުމެއް ކަނޑައަޅަން އޭނައަށް ކެރުނު ކަމަކަށެވެ. ތެދެކެވެ. ކުށެއް ނުކުރެވޭނަމަ ދަސްކުރަން ނޭނގޭނެއެވެ. ކަންވެނިމުނުފަހުންވިޔަސް އޭނައަށްވެސް ދަސްވިއެވެ.\nއެހެންކަމުން، ދެކޭ މީހުންނާއި އަޑުއަހާމީހުން އެކަމާ ކިތަންމެ ހައިރާންވެގެން އުޅުނު ނަމަވެސް، މައިންބަފައިންގެ އެހީތެރިކަން އޭނަ ބަލައިގަތީ ދަރިފުޅު ވިހަންދެނެވެ. އޭނަ އުޅެން ގަސްތުކޮށްފައި އޮތީ އޭގެ ކުރިން ދުވަހަކުވެސް އޭނަގެ ރައްޓެހި ކުއްޖަކުވެސް އަދި އަވަށްޓެރިއަކުވެސް އުޅެފައި ނެތް ގޮތަކަށް ކަމަށްވިޔަސް، އެ ގޮތް އޭނަ އިޚްތިޔާރު ކުރީ އޭނަގެ އެ ވިސްނުން އަނބުރާލަން މަސައްކަތް ކުރާ މީހަކާވެސް ދުރުވާން ނިންމައިގެންނެވެ.\nއޭނަ ބޭނުންވީ އޭނައާއި އޭނަގެ ދަރިފުޅުގެ ޒިންމާތައް އެއްވެސް މީހަކަށް ނުޖެއްސުމަށެވެ. ޚާއްޞަކޮށް އޭނަ އެކައިވެނި ކުރީ މައިންބަފައިންގެ ރުހުމާއި މުޅިންމެ ދެކޮޅަށް ކަމަށްވެފައި، ހިތި ނަތީޖާއަކާއެކު އެނބުރި އައިސް މައިންބަފައިންނަށް ބުރައަކަށް ވާކަށް އޭނަގެ ނަފްސު އެއްބަހެއް ނުވިއެވެ. އެހެންކަމުން ދަރިފުޅު ގޮވައިގެން ވަކިން އުޅޭނެ ތަނެއް ހޯދައިދިނުމަށް އޭނަގެ މަންމަ އާއި ބައްޕަ ކައިރީ އޭނަ އާދޭސްކުރިއެވެ. އެހެން ނެހެދުމަށާއި ކުއްޖާތަންކޮޅެއް ބޮޑުވަންދެން ގޭގައި މަޑުކުރުމަށް އެދި ދުވަސްތަކެއް ވަންދެން އެކަމާ އިންކާރު ކުރިނަމަވެސް އޭނަގެ މަންމަގެ ބާރު އެޅުމުގެ މަތިން ބައްޕަ އޭނައަށް އުޅޭނެ ތަނެއް ހޯދައި ދިނެވެ. ބައްޕަފަރާތު ބޮޑުދައިތަ ނިޔާވިފަހުން އެއްވެސް ބަޔަކު ނުއުޅެ ހުރި މުސްކުޅި ގެ އޭނައަށް ބައްޕަ ހޯދައިދިނުން ވެގެން ދިޔައީ އޭނަގެ ޙަޔާތުގެ ދެވަނަ ބާބު ކަމަށެވެ.\nއެދުވަހުން ފެށިގެން މިއަދާއި ހަމައަށްވެސް އޭނަ އުޅެމުން އަންނަނީ އެ ގޭގައެވެ. ހެދިކާ ހެދުމާއި ފެހުމުގެ މަސައްކަތް ކޮށްގެން އޭނަ އައީ އޭނައާއި އޭނަގެ ދަރިފުޅަށް ވާ ވަރަށް ހުރިހާ ޚަރަދެއް ހަމަޖައްސަމުންނެވެ. ދެވަނަ އެހެން އެއްވެސް އެހީތެރިކަމެއް އެއްވެސް މީހެއްގެ ފަރާތުން އޭނަ ނުހޯދައެވެ. އެކި ގޮތްގޮތުން އޭނައަށް އެހީވާން ދިއްކުރި އެއްވެސް އަތެއްގައި އޭނަ ނުހިފައެވެ. ހުށަހެޅުނު އެއްވެސް ކައިވެންޏަކަށް އޭނަ އާނބަހެއް ނުބުނެއެވެ. ޅަ އުމުރުގައި، ލޯބީގެ މަސްތުގައި ޖެހި ކުރެވުނު ފުރަތަމަ ކައިވެނިން ކުރެވުނު ހިތި ތަޖްރިބާގެ ސަބަބުން ދެވަނަ ފަހަރަށް ކައިވެންޏެއް ކުރުމުގެ ޚިޔާލުވެސްއޭރު އޭނަގެ ނެތުނީއެވެ.\nއިރާދަކުރެއްވީތީ އޭނަ އުއްމީދު ކުރި ގޮތަށް، އެ ދުވަހުން ފެށިގެން މިއަދާއި ހަމައަށްވެސް އޭނަ އުޅެމުން އައިސްފައި މިވަނީ އޭނަގެ އަމިއްލަ އަތުން ކުރާ މަސައްކަތެއްގެ އަގުންނެވެ. ހެދިކާ ހެދުމާއި ފެހުމުގެ މަސައްކަތް ކޮށްގެން އޭނައަށް އައީ އުޅެވެމުންނެވެ. ކިރިޔަ ކިރިޔާ ފުދިގެން ވިޔަސް، އޭނައަށް އުޅެވެއެވެ. މީހަކަށް އާދޭސްކުރާކަށް ނުޖެހެއެވެ.\nއިރާދަކުރެއްވީތީ އޭނަގެ ދަރިފުޅުވެސް އެހެރަ ބޮޑުވަނީއެވެ. އުފާވެރި ސަކަ އަންހެންކުއްޖެއްގެ ގޮތުގައެވެ. ދިރިއުޅުމުގައި އެއްވެސް ކަހަލަ ހިތްދަތިކަމެއް ދުވަހަކުވެސް ދެކެފައިނުވާ ކުއްޖެއް ފަދައެވެ.\nނާދިޔާ މިއަހަރު އެއިނީ ގްރޭޑް އަށެއްގައެވެ. މީގެ ދެތިންއަހަރު ފަހުން ސްކޫލް ދައުރުވެސް ނިމިދާނެއެވެ. ހައްދެއްނެތް ވަރުގެ އެކަނިވެރިކަމެއް އިހްސާސް ކުރަން ޖެހުނު ނަމަވެސް، އޭނަ ބުނާހިތްވަނީ އޭނަގެ ޙަޔާތް ކާމިޔާބު ކަމުގައެވެ. ޒުވާން އުމުރު އެގޮތަށް ދުއްވާނުލުމަށް އޭނައަށް ނަސޭޙަތްދެމުން އައި މީހުންނަށްވެސް އޭނަ ބުނާހިތްވަނީ، މިގޮތް މާ އުފާވެރި ކަމުގައެވެ. ދަރިފުޅުގެ ބައްޕަ ދަރިފުޅު ދެކެން ހާލަކުން ފަހަރަކު އައިނަމަވެސް އެކަމުގައިއޭނަގެ ޝަކުވާއެއް ނޯންނަނީ އެހެންވީމަ ކަމަށްވެސް ވެދާނެއެވެ.\nކޮންމެ ގޮތެއްވިޔަސް ހެވެވެ. އޭނައަކީ ފަހަތަށް އެނބުރި ދާނެ މީހެއް ނޫނެވެ. ދާން ބޭނުންވަނީ ކުރިއަށެވެ. ޒުވާން ޢުމުރުގައި ދަރިފުޅާއެކު އުޅުމުގެ ފުރުޞަތު ލިބުނުކަމަށްޓަކައި އޭނަ އުފާ ކުރެއެވެ. އޭނަ ބޭނުންވަނީ އެ ދަރިފުޅާއެކު ކުރިއަށް ގޮސް، އެ ދަރިފުޅުގެ ޙަޔާތް އުޖާލާކޮށް ދިނުމަށެވެ. އޭނައަށް ހެދުނު ކަހަލަ ގޯހެއް އެ ދަރިފުޅަށް ހެދިޔަނުދޭން ކުރެވުނު ހުރިހާކަމެއް ކުރަން އޭނަ ބޭނުން ވެއެވެ. އެ ދަރިފުޅުގެ ޙަޔާތުގައި އޮޅިގެންވިޔަސް، ފަހަރެއްގައިވިޔަސް އަނދިރިމަގަކަށް ނުކުމެވިއްޖެނަމަ، އެމަގުގައި ބައްތި ދިއްލައި އަލިކޮށްދޭން އޭނަ ހުންނަން ބޭނުން ވެއެވެ. މި ނޫން އެހެން އެއްވެސް އެދުމެއް މިހާރު އޭނަގެ ނެތެވެ.\nޙަޔާތުން ފާއިތުވެދިޔަ ސާދައަހަރާއި ދޭތެރޭ ކުރުގޮތަކަށް ވިސްނަން އިން ހަރީރާ، އޭނަ ހެއްލަހެއްލާ އިން އުނދޯލިން ފޭބިއެވެ. ގިފިއްޔާ ގޭގެ މީހުން އުޅޭބައިގެ ދެމެދުގައި އޮންނަ ހުސް ގޯތިތެރެއިން ހިނގާފައިގޮސް ގިފިއްޔަށް ވަދެ ނިދުމަށް ތައްޔާރުވެގެން އައިސް ގޯތިތެރޭގައި ދިއްލާފައި އޮތް ކުޑަ ރީނދޫބޮކިވެސް ނިވާލިއެވެ. ކަރަންޓް ބިލުން ކުޑަވެސް އެއްޗެއް ކުރިޔަށްވުރެން މަދުވެއްޖެނަމަ އެއީ އެމީހުންގެ އެހެނިހެން ކަންތަކަށް އިތުރުވާ އެއްޗެއްކަން ހަރީރާ ހަނދާން ހުރެއެވެ.\nގޭތެރެއަށް ވަދެ ރަނގަޅަށް ދޮރުލައްޕާ ތަޅުލާފައި ފާރުގައި ހުރި ގަޑިއަށް ހަރީރާ ބަލާލިއެވެ. ރޭގަނޑުން ދިހަގަޑި ބައިވަނީއެވެ. ފަތިހުފަތިހާ ހޭލަން ޖެހޭނެއެވެ. ސްކޫލަށް ކުދިން ދާންވާއިރަށް ހެދިކާ ހަދާފައި ފިހާރައަށް ގެންދަން ޖެހޭނެއެވެ.\nއަނެއް އެނދުގައި އޮތް ދަރިފުޅާއި ދިމާލަށް ހަރީރާ ބަލާލިއެވެ. ﷲ އަށް ޝުކުރުވެރިވާ ހިތަކާއެކުގައެވެ. ދެން ހަރީރާވެސް ލޯމަރާލިއެވެ. މާދަމައަކީ މިއަދަށްވުރެންވެސް ރަނގަޅު ދުވަހަކަށް ވުމަށް އެދެމުންނެވެ.\n"އަމީރާ....ކަނބުލޯ....ކޮންތާކު ތި އުޅެނީ...." އަމީރާގެ މަންމަ އަމީރާއަށް ގޮވަމުން އަމީރާ ހޯދާތާ އިރުކޮޅެއް މިހާރު ވެއްޖެއެވެ. އެކަމަކު އެ ބޮޑު ގޯތިތެރެއިން އަމީރާ ހޯދުމަކީ އެހާ ފަސޭހަ ކަމަކަށް އާސިފާ އަކަށް ނުވިއެވެ.\n"ދަރިފުޅާ...ބައްޕަ އެބަ ހޯދައޭ. ކޮންތާކުތަ ތިއިނީ. އަނގައިން ބުނެބަލަ." ބަދިގޭ ދޮރުލައްޕާލާފައިވެސް އަނެއްކާވެސް އާސިފާ ގޮވާލިއެވެ.\nއާސިފާ ދެން ހިނގައިގަތީ ގޯތިތެރޭގައި ހުންނަ ބޮޑު އަނބުގަހާ ދިމާލަށެވެ. އޭނައަށް ހީވީ ރަނގަޅަށެވެ. އަނބުގަހުގައި އެލުވާފައި ހުރި އުނދޯލީގައި އަމީރާ އިނެވެ. މަޑުމަޑުން ހެއްލަމުން ދިޔައެވެ. ރޭގަނޑަކަސް ދުވާލަކަސް ގިނަ ވަގުތު އަމީރާ އިންނާނީ އެތާގައިކަން އާސިފާއަށް އެނގެއެވެ.\n"ސާބަހޭ ދަރިފުޅާ...ތި ރޭޑިއޯ ހުޅުވައިގެން އިނީމަ ދޯ މަންމަ މިވަރަށް ގޮވާއިރުވެސް އަޑު ނީވުނީ. ނިކަން ހިނގާބަލަ އެކޮޅަށް. ބައްޕަ އެބަ ހޯދައޭ."\n" ހެހެހެ....މަންމަ ދައްކާ ވާހަކަ...ބައްޕަ ވަދެގެން ދިޔައީ މިހިރަ ދޮރުންނެއް ނޫންތަ؟ ބައްޕަ ދަމުން ދިޔައީ މިތާ އިނދެފަ އަހަންނާ ވާހަކަވެސް ދައްކާފަ...މަންމައަށް އޮޅުވާލީއޭ ބައްޕަ...ހެހެހ" އަމީރާ ހީގެންފިއެވެ.\n"ހޫން...އެއްކަލަ ދެބަފައިންގެ ސަމާސާގަ އަހަރެން ދޯ މިފަހަރުވެސް މި ޖެހުނީ. ގައިމު މިވަރަށް ހޯދާއިރު ކީއްތަ ވާނީ ބުނިއްޔާ އަމީރާ އިންތަން....ދެންވެސް ހިނގާ..." އަމީރާގެ ބައްޕައަށް ނިސްބަތްކޮށް ބުނެލި މި ބަސްކޮޅާއެކު އަމީރާގެ އަތުގައި އާސިފާ ހިފިއެވެ. ފެނުމުގެ ނިޢުމަތުން މަޙްރޫމްވެފައިވާ ކުއްޖަކަށްވާތީ، އެހީތެރިވުމުގެ ގޮތުންނެވެ. ދާން ހިނގާށޭ ބުނެ ކުރާ އެއްވެސް އިޝާރާތެއް ނުފެންނާނެކަން އެނގޭތީ މި އެދެނީ އައުމަށްކަން އަންގައިދިނުމުގެ ގޮތުންނެވެ.\n"މަންމަ ދޭ....އަހަރެން އެބަ ދަން ޚަބަރު އަޑުއަހާލާފަ..." ރޭގަނޑު 10 ގައި ކިޔަންފެށި ޚަބަރުގެ އަޑުއަހަން އިން އަމީރާ ދާން ދެކޮޅު ހެދިއެވެ.\n"އެންމެ ރަނގަޅު. އަވަހަށް އަންނާތި." މާބޮޑު ބާރެއް ނައަޅާ އާސިފާ ހިނގައިގަތީ އެތެރެއަށެވެ.\nދަމުން ދަމުން ބަގީޗާ ކައިރީ ރާނާފައި ހުރި ގާފޮޅުކައިރީ ހުރި ގޮނޑި އަދިވެސް ބޮޑަށް އެތެރެއަށް ޖައްސާލިއެވެ. އޭނަގެ ދެލޯފަދަ ދަރިފުޅަކީ ފެނުމުން މަޙްރޫމް ވެފައިވާ ކުއްޖެކެވެ. ހިނގާ ހަދަން އޮންނަ މަގު ހިތުދަސްވެފައިވާތީ އެއްވެސް ދަތިކަމެއް ނެތި ގޭތެރޭގައި ހިނގާބިނގާވެ އުޅޭ އެ ކުއްޖާގެ މަގުގައި ހުރަސް އަޅަން އެއްވެސް އެއްޗއް ހުރިޔަކަ އޭނަ ނުދޭނެއެވެ. އޭނަގެ ދަރިފުޅަށް އެއްވެސް ގެއްލުމެއް ވެދާނެފަދަ އެއްވެސް ކަމަކަށް އޭނައަކަށް ކެތެއް ނުވާނެއެވެ.\n"ކޮބާ އަމީރާ...؟" ކާމޭޒު ދޮށުގައި އިން އަހުމަދު އޭނަގެ އަންހެނުން އާސިފާ ފެނުމާއެކު އަހާލިއެވެ. ހިނިއައިސް ހުރެގެންނެވެ.\n"ހީލާ ހީލާ....އަބަދު ދެބަފައިން ވެގެން އެކަހަލަ ކޮންމެވެސް ސަމާސާއެއް. އެބައިން އުނދޯލީގަ. ޚަބަރު އަޑުއަހާފަޔޯ އަންނާނީ." މޭޒުކައިރީ ހުރި ކުޑަގޮނޑިމަތީ ހުރި ބަނޑިޔަލުން ފެން ނަގަމުން އާސިފާ ބުނެލިއެވެ.\n"އަހުމަދު ހިތުން ބުނެބަލަ...އާސިފާ އެވަރަށް ޚަބަރާ އެއްޗިހި އަޑުއަހަނީ ކީއްވެ. އެކަމަށް އެހާ ބޮޑު ޝައުގެއް އެ ހުންނަނީ ކީއްވެބާވައޭ މަގޭ ހިތަށް އަރާ." އަމީރާއާއި ދޭތެރޭ ވިސްނަމުން އާސިފާ އަހާލިއެވެ.\n"އަހަރެންވެސް މި ހުންނަނީ ތިކަމެއް ނޭނގިފަ. ކީއްވެބާ؟" ވަރަށްފިކުރުބޮޑުވެފައި ކަހަލަ ގޮތަކަށް އަހުމަދުވެސް އަހާލިއެވެ.\nފިރިމީހާގެ އަޑުގައި ހުރި ކަންބޮޑުވުން ފާހަގަކުރެވިގެން އާސިފާ ބަލާލިއެވެ.\n"އަމުދަކުން ގޮތްދައްކާނެ ކަމެއް ނެތް އިނގޭ. އަހަންނަށް ނޭނގިގެނެއް ނޫނޭ މިއެހީ. ލިބުނީ އަންހެން ދަރިއެއް. އެކަމަކު ބަފާ ދާ މަގުން ދާން އެ ދަރި ގަސްތު އެކުރަނީ." އަހުމަދުގެ މޫނުމަތިން ފެނުނު ލާނެތް ހިނިތުންވުމުގެ ސަބަބުން އާސިފާވެސް ފިރިމީހާއާއި ދިމާކޮށްލިއެވެ.\nރަށުގެ ކަތީބަށް ވުމުގެ ކުރިން ، އޭނައާއި އަހުމަދު ކައިވެނި ކުރިއިރުވެސް އަހުމަދަކީ ރަށުގެ ކުޑަކަތީބެވެ. އޭނައަށް ފެންނަން ފެށީއްސުރެންވެސް އަހުމަދު އަކީ އެ ދާއިރާގެ މީހެކެވެ.\nޚަބަރާއި ސިޔާސަތު އަޑުއަހަން އަމީރާގެ އެ ހުންނަ ޝައުގަކީ ލޭގަ ހުރިކަމެއްކަން އެ ދެމަފިރިންނަށްވެސް އެނގެއެވެ.\nއަހުމަދު ހަމަ އެކައްޗެއްވެސް ނުބުނެއެވެ. ގަރުދިޔަ އާއި ލޮނުމިރުހާ ފިޔައާއި އަޅައިގެން އާސިފާ މޮޑެދީފައި ހުރި ބަތްތަށިން ސަމުސަލަކަށްފަހު ސަމުސަލެއް ކަމުން ދިޔައީ އާސިފާ އެ ދެއްކި ވާހަކައިން އުފާ ލިބިގަންނަމުންނެވެ. ފަޚުރުވެރިކަމާއެކު ބޯ ޖަހާލަމުންނެވެ.\n"އަސްލުވެސް އަހަރެމެންގެ ދަރިފުޅު ލޮލަށް ފެންނަ ކުއްޖަކަށްވިނަމަ....އެހެން ވިނަމަ ރަށުގެ ތިކަހަލަ މަގާމަކަށް ކަންނޭނގެ ދޯ ވާދަކުރާނީ." މޭޒުގެ އަނެއްފަރާތުން އަހުމަދު ކުރިމަތީ އިށީނދެލާފައި އާސިފާ މިހެން އެރިއިރު ދެރަވެފައި ހުރިތަން އަހުމަދުއަށް ފެނުނެވެ. އަމީރާ އާއި ދޭތެރޭ ވިސްނާލާ ކޮންމެ ފަހަރަކު އާސިފާގެ ދެލޯކަރުނުން ފުރޭތަން އަބަދުވެސް އަހުމަދު ދެކެއެވެ.\n"އާސިފާ އަޑެއް ނައަހަންތަ އެއް ނިޢުމަތް ގެންދަވައިފިއްޔާ އެތައް އެހެން ނިޢުމަތްތަކެއް މާތްކަލާނގެ ދެއްވަޔޭ ބުނާއަޑެއް؟ އަމީރާއަށްވެސް ދެއްވާފަ ހުންނާނީ. އަހަރެމެން ޖެހޭނީ އެ ނިޢުމަތްތަކާއި ހަމައަށް ވާޞިލުވާނެ ގޮތް އަމީރާއަށް ދަސްކޮށްދޭން." އެންމެ ފަހުން ނެގި ބަތް ސަމުސާ އަނގައަށް ލުމުގެ ބަދަލުގައި ތަށްޓަށް ލާފައި އަހުމަދު ހިތްވަރު ދިނީ އާސިފާއަށެވެ. ލޯބިވާ އަނބިމީހާއަށެވެ. ލޯބިވާ ދަރިފުޅުގެ މަންމައަށެވެ.\n"ދެރަނުވޭ...އަދި އިރާދަކުރެއްވިއްޔާ ރަނގަޅުވާނެ...އާދޭ އެތިކޮޅެއް ކާން." އާސިފާއަށް ހީލަމުން އަހުމަދު ބުނެލިއެވެ.\nއާސިފާ މޫނު ކުނިކޮށްލިއެވެ.\n"ދެން އާދޭ...ލަވާދެންތަ...އަނ...އަނގަ ހުޅުވާ." އަހުމަދު ގަސްތުކޮށްއިނީ އާސިފާ ހެއްވާލުމަށެވެ.\n"ހޫމް....ދެން އެންމެ ރަނގަޅޭ. ކާލާ ކާލާ. އަން...މިހިރީ ސައިތަށިވެސް." ހޫނު ސައިތަށި ގާތްކޮށްލަދީފައި ހިނގައިގަތްއިރު އާސިފާއަށްވެސް ހުރެވުނީ ހިނިތުންވެއެވެ.\nއަހުމަދުއަށް ހިތްހަމަޖެހުމެއް ލިބުނެވެ.\nނަމަވެސް އިރުކޮޅަކުން ބަތްތަށްޓާއި ދިމާލަށް އެނބުރުނުއިރު އަހުމަދުގެ މޫނުމަތިން ފެންނަނީ ފިކުރު ބޮޑުވުމާއި އުދާހެވެ.\n"ބައްޕާ...." މިއަޑަށް އަހުމަދު ބަލާލިއިރު ، ޕަރީއެއްފަދަ ރީތި އޭނަގެ އަންހެންދަރިފުޅު ހުރީ ކާކޮޓަރީގެ ދޮރުމަތީގައެވެ. ހިނިތުންވެފައެވެ.\n*** މި ވާހަކަ ޕަބްލިޝް ކުރުމަށް ހަމަޖެހިފައިވަނީ ހުކުރުދުވަސް ނުހިމެނޭގޮތަށް ކޮންމެ2ދުވަހުން 1 ދުވަހުއެވެ.***\nv.salhi. hykuran eha lasnuko up kurane kama\nwow sofeeeeeeeeeeeeeeee. ufaavejje next part genesdhinythy...magey molhu sofee gandu ..varah onbi ingay <3\nHailaaaaaaaaaaaaaaaaaaaaaaa. haadha happy ey mihaaru.salhi. keep on writing.\nMay Allah bless you always. : Inthi\nSalhi.v.ufaavejje soff alun liyan feshyma\nSOFAA dhuvahaku ves hutta eh nulaey... technical massala thakeh ulhunee yey dho.... ey dhiye... kuh eba huri ingey\nRamazaan Mubaarik Sofaa...Sofaa ge vaahaka tha v reethi but maa lasvaathy foohivaa goith vey. Ash sofaa ge vaahaka tha kiyaa comment koh hadhan. plz lasnukoh avahah new part tha genesdhy bala. mi inthizaarah nimumeh genesdhehvaa sofaa\nAdhives2dhuvas nuvaneebaa!!!! :)\nއަލިމަހުގެ ވިދުން - 1 ވަނަ ބައި


ސިހުރުވެރިން, ގެތަކަށް ސިހުރު ހަދާ ވަގުތުތަކާއި ދުވަސްތައް | Jazeera\tސިހުރުވެރިން, ގެތަކަށް ސިހުރު ހަދާ ވަގުތުތަކާއި ދުވަސްތައް - Jazeera\nސިހުރުވެރިން, ގެތަކަށް ސިހުރު ހަދާ ވަގުތުތަކާއި ދުވަސްތައް\nޢަލީ ޔާމީން May 10, 2019 241 views0\nސިހުރު ހެދުމަކީ މާތް ﷲ ހަރާމް ކުރައްވައިވާ ކަމެކެވެ. ސިހުރުވެރިންގެ ސިހުރުން ރައްކާތެރިވޭނެ ގޮތްތައް ކީރިތި ޤުރުއާނާއި ރަސޫލާ صلى الله عليه وسلمގެ ސުންނަތުންނާއި އިލްމުވެރިންގެ ފަތްފުއްތަކުން އެނގެން އެބަހުށްޓެވެ.\nއިލްމުވެރިން ދެކިލައްވާ ގޮތުގައި ސިހުރުގެ އެންމެ އާންމު ބާވަތަކީ ގެއަށް ހަދާފައިވާ ސިހުރެވެ. ގެއަށް ސިހުރު ހަދަނީ މައިގަނޑު ތިން ސަބަބަކާއި ހުރެއެވެ. އެއީ ގެ ފަޅުކޮށްލުމާއި، ގެ އާބާދުވިޔަ ނުދިނުމާއި އިމާރާތް ހުށްޓުވުމުގެ އިތުރުން ސިހުރުވެރިޔާ، ސިހުރު ޖައްސަން ބޭނުންވާ މީހާ އެގޭގައި އުޅުމުގެ ސަބަބުންނެވެ.\nކޮންމެ ސިހުރަކީވެސް އެ ސިހުރެއް ހެދުމަށް ހާއްސަ ވަގުތެއް ނުވަތަ ވަގުތުތަކެއް އޮންނަ ސިހުރެކެެވެ. އެގޮތުން ރުގްޔާކުރައްވާ ބައެއް ބޭފުޅުންނާއި، ބައެއް އިލްމުވެރިން ވިދާޅުވާ ގޮތުގައި، ގެއަކަށް ސިހުރެއް ހަދާ ނަމަ އެ ސިހުރު ހަދާ ވަގުތުތަކާއި ދުވަސްތައް ތިރީގައި އެވަނީއެވެ.\nއިރުއަރާ ވަގުތަކީ ޖިންނި ޝައިޠާނުންނާއި އެކުވެ ސިހުރުވެރިން އަޅުކަންކުރާ ވަގުތެކެވެ. މިވަގުތުގައި ބައެއް ސިހުރުވެރިން އަޅުކަންކުރުމުގެ ގޮތުން ބަރަހަނާ ހާލުގައި ނުވަތަ ބަރަހަނާ ނޫނަސް މޫދުއެރި އިރަށް ވައްތަރުޖައްސާ އަޖިދައަށް ކޮރުލައެވެ.\nއިރުއަރާ ވަގުތު އެންމެ ގިނައިން ހަދާ އެއްސިހުރަކީ ކިޔަވާފައި ތަންތަނަށް ފުމުމާއި، ފާރުގައި އެއްޗެހިން ތަޅަމުން ކިޔެވުމެވެ. ބައެއް ފަހަރު ފެން އެޅުމާއި، ވެލި އުކުންފަދަ ކަންކަންވެސް މިވަގުތު ކުރެއެވެ\nރުގްޔާ ކުރާ ބޭފުޅުން ވިދާޅުވާ ގޮތުގައި ގެއަށް ހަދާ ސިހުރަކީ ބޮޑު އަދި ނުބައި ވެގެންވާ ސިހުރެކެވެ. އެހެންކަމުން އެފަދަ ސިހުރުތައް އާއްމުކޮށް ހަދާ އުޅޭނީ ހަނދުމަހުގެ 17 އިން ފެށިގެނެވެ. އެހެނީ ސިހުރުވެރި ޠާޣޫތުން މިކަމުގައި އިރުވަރުތައް ބަލައި، ހަނދުގެ ބަދަލުތަކަށް ނިކަންބޮޑަށް ބަރޯސާވެއެވެ. އެހެންކަމުން ސިހުރުވެރިން ގިނައިން ސިހުރު ހަދާނީ 17 އިންފެށިގެން ހަނދުމަސް ނިމި، އަނެއް މަހުގެ 11 އާއި ހަމައަށެވެ. މިރޭތަކުގެ ތެރެއިންވެސް މިބައިމީހުން އިސްކަން ދޭނީ އަނދިރިކަން ގަދަ ކަޅުފޮއެ ރޭތަކަށެވެ. މިގޮތުންވެސް ހަނދުމަހުގެ 21، 23 ، 25، 27، 29 ވިލޭރޭ ފަދަ ރޭތައް ފާހަގަކޮށްލެވެއެވެ. މިރޭތަކަކީ ގެއްލުމާއި ހަލާކަށް އަދި ޚާއްސަކޮށް ބޮޑަތި ސިހުރުތައް ހެދުމުގައި ސިހުރުވެރިންނަށް ވަރަށް ޚާއްސަ ރޭތަކެކެވެ. އެންމެ ޚާއްސަކޮށް އެމީހުން ސިހުރު ހަދަނީ ހަނދުމަހުގެ 23 އިން ފެށިގެން 30 އާއި ހަމައަށް އަންނަ ރޭތަކުގައެވެ.\nދަންވަރުގެ ހަމަހިމޭން ވަގުތަކީ ސިހުރުވެރިންނަށް އަލިވިލޭ ވަގުތެކެވެ. މިވަގުތުގައި މިބައިމީހުން ޝައިޠާނާއަށް އަޅުކަންކޮށް ބަރަހަނާކޮށް ތިބެ ކަރުތާފެނަށް މޫދުއެރި ޝައިޠާނާއަށް ސަނާ ކިޔައި އަޅުކަންކޮށް ހަދައެވެ. އަދި މިބައިމީހުންގެ ސިހުރު ތަކަށް ބާރުދިނުން އެދި ޖިންނި ޝައިޠާނުންނަށް ގޮވާ އާދޭސްކުރެއެވެ. އަދި އެއާއިއެކު މިބައިމީހުންގެ ސިހުރުތައް ތަންތަނަށް އަމާޒުކުރުމަށް ނިކުމެއެވެ. އާއްމުކޮށް ތަންތަނުގައި އެއްޗެހި ވަޅުލައި، ފެންއަޅާ ހަދަނީ މިބައިމީހުން މިވަގުތުއެވެ.\nގަދައަށް ވިއްސާރަ ކުރާ ދުވަސްވަރު\nގަދަ ވަޔާއި އެކު ބޯކޮށް ވާރޭ ވެހޭ ދުވަސްވަރަކީވެސް ސިހުރުވެރިން ސިހުރު ހެދުމުގައި ބަލާ ދުވަސްވަރެކެވެ. ހާއްސަކޮށް ގެއަށް ހަދާ ސިހުރު ހެދުމަށް މި ދުވަސްވަރު ސިހުރުވެރިން ހާއްސަ އިސްކަމެއް ދޭ ކަމުގައި ރުގްޔާ ކުރާ ފަރާތްތަކުން ބުނެއެވެ.\nއިރުއޮއްސޭ ވަގުތަކީވެސް ޖިންނި ޝައިޠާނުންނާއި އެކުވެ ސިހުރުވެރި ދައްޖާލުން އަޅުކަންކުރާވެސް ވަގުތެކެވެ. މިވަގުތު އެންމެ ގިނައިން މިބައިމީހުން އަޅުކަންކުރުމުގެ ގޮތުން އޮރިޔާމުން، ނުވަތަ އޮރިޔާމުން ނޫނަސް މޫދުއެރި އިރަށް ވައްތަރުޖައްސާ އަޖިދައަށް ކޮރުލައެވެ. ތަނަކަށް ސިހުރެއް ހަދަންވެފައި އޮތްނަމަ، ބައެއްކަހަލަ ސިހުރު ގޭގެއަށްގޮސް މިބައިމީހުން މިވަގުތު ހަދާއުޅެއެވެ. އެގޮތުން ރަތްވިލާ އުނދަރެހުން ފިލައްޖައުމަށް ދާންދެން މިބައިމީހުން ސިހުރު ހަދާ އުޅެއެވެ.\nނޯޓް: މިއީ ކުރިން ރާއްޖޭގައި އުޅުއްވި ކުޅަދާނަ ލިޔުންތެރިން ލިޔުއްވާފައިވާ ފޮތްތަކުން ލިބުނު މައުލޫމާތާއި ބައެއް ރުޤްޔާ ކުރާ ފަރާތްތަކުން ދިން މައުލޫމާތުގެ މައްޗަށް ލިޔެ ޝާއިޢު ކުރެވިފައިވާ ލިޔުމެކެވެ.\nގެއަށް ހަދާ ސިހުރު


UAE in wuhan virus feni,egaumugai thibi dhivehin embassy ga register vaan edhefi – Iru\nޔޫއޭއީ އިން ކްރޯނާ ވައިރަސް ފެނިއްޖެ، އެ ގައުމުގައި ތިބި ދިވެހިން އެމްބަސީގައި ރަޖިސްޓްރީ ކުރަން ވަނީ އެދިފައި\nޔުނައިޓެޑް އަރަބް އެމިރޭޓްސް (ޔޫއޭއީ) އިން ވުހާން ވައިރަސް މިއަދު ފެނިއްޖެއެވެ. ކްރޯނާ ވައިރަސް ޗައިނާއިން ފެނުމާއި އެކު، ޔޫއޭއީގައި ތިބި ހުރިހާ ދިވެހިން އެ ގައުމުގައި ހުންނަ ރާއްޖޭގެ އެމްބަސީގައި ރަޖިސްޓްރީވާން އެމަބްސީއިން ވަނީ އެދިފައެވެ.\nއެންމެ ފުރަތަމަ ޗައިނާ އިން ފެނި މިހާރު ހަލުވިކަމާ އެކު ފެތުރެމުންދާ ކޮރޯނާ ވައިރަސް ނުވަތަ ވުހާން ވައިރަސްއާ ގުޅިގެން، ބޭރު ގައުމުތަކުގައި ތިބި ދިވެހިން އެ ގައުމުތަކުގައި ހުންނަ ރާއްޖޭގެ އެމްބަސީތަކުގައި ދަނީ ރަޖިސްޓްރީވަމުންނެވެ.\nޔޫއޭއީގައި ހުންނަ ރާއްޖޭގެ އެމްބަސީން ކުރެއްވި ޓްވީޓްގައި ހާމަކޮށްފައިވަނީ ރައްކާތެރިކަމުގެ ފިޔަވަޅެއްގެ ގޮތުން، ޔޫއޭއީގައި ތިބި ހުރިހާ ދިވެހިން ވެސް އެ އެމްބަސީގައި ރަޖިސްޓްރީވާން އެދޭ ކަމަށާއި އޮންލައިން ޕޯޓަލެއް ހަދައި، އެ ޕޯޓަލް މެދުވެރިކޮށް މިހާރު ރަޖިސްޓްރީ ކުރެވޭނެ އިންތިޒާމް ހަމަޖައްސާފައިވާ ކަމަށެވެ.\n.@MDVinUAE kindly advises all Maldivians currently in UAE to register at the Embassy using the special online portal on the website. This will help the Embassy to provide information & assistance in the event of any concern regarding the #CoronaVirus\n— Maldives Embassy UAE (@MDVinUAE) January 26, 2020\nއެމްބަސީ ގައި ރަޖިސްޓްރީ ވުމަށް އެމްބަސީއިން ފޯރުކޮށްފައި ލިންކް ތިރީގައި މިވަނީއެވެ.\nވުހާން ވައިރަސް ހުރި މީހުންގެ އަދަދު އިތުރުވަމުން ދާއިރު، މަރުވި މީހުންގެ އަދަދު 132 އަށް މިހާރު ވަނީ އަރައިފަ އެވެ.\nރާއްޖެއިން މިހާތަނަށް އެ ވައިރަސް ހުރި މީހަކު ފެނިފައި ނުވިޔަސް، ސަރުކާރުން މިހާރު ވަނީ ރައްކާތެރިކަމުގެ ފިޔަވަޅުތައް އަޅަން ފަށައިފަ އެވެ.


Vilinigili in veli negi massala eh balanee | Mihaaru\nގއ. ވިލިނގިލީގެ ގޮނޑުދޮށުން ނަގާފައިވާ ބައެއް ވެލި ބަސްތާތައް -- ފޮޓޯ: ފުލުހުން\nގއ. ވިލިނގިލިން ގަވައިދާ ހިލާފަށް ވެލި ނެގި ދެ މައްސަލައެއް ބަލަނީ\n06 އޮކްޓޯބަރ 2019 - 18:06\nގަވައިދާ ހިލާފަށް ގއ. ވިލިނގިލިން ވެލި ނެގި ދެ މައްސަލައެއް ބަލަން ފަށާފައިވާ ކަމަށް ފުލުހުން މިއަދު ބުނެފި އެވެ.\nވިލިނގިލީ ގޮނޑުދޮށުން އިއްޔެ އާއި މިއަދު 161 ބަސްތާގެ ވެލި ނަގާފައިވެ އެވެ. އެއީ އެ ރަށުގެ އިބްރާހިމް މުހައްމަދު ކަލޭފާނު މަގު ގޮނޑުދޮށުން އިއްޔެ ނަގާފައިވާ 61 ބަސްތާ ވެއްޔާއި ކުނި ކޮށި ކައިރީ ގޮނޑުދޮށުން މިއަދު ނެގި 100 ވެލި ބަސްތާގެ މައްސަލަ ކަމަށް ފުލުހުން ބުންޏެވެ.\nފުލުހުން ބުނި ގޮތުގައި މި ދެ ސަރަހައްދުން ވެލި ނަގާފައި ވަނީ އެންވަޔަރަމެންޓް ޕްރޮޓެކްޝަން އޭޖެންސީ (އީޕީއޭ) އިން ކަނޑައަޅާފައިވާ އުސޫލްތަކާ ހިލާފަށެވެ. ނަމަވެސް މި ކަމާ ގުޅޭ އިތުރު މައުލޫމާތެއް ފުލުހުން ހާމައެއް ނުކުރެ އެވެ.\nގެދޮރު އަޅަން ނުވަތަ އެހެން އަމިއްލަ ބޭނުންތަކަށް ވެލި ނެގޭނީ "ރާއްޖެތެރޭގެ މީހުން އުޅޭ ރަށްރަށުން ގަލާއި، ވެއްޔާއި، އަކިރި ނެގުމާ ބެހޭ" ގާނޫނާއި "ގަލާއި ވެއްޔާއި އަކިރި ނެގުމާއި ބޭނުންކުރުމާ ބެހޭ ގަވާއިދު" އަދި "ދިވެހި ރާއްޖޭގެ ރަށްރަށާއި ފަޅު ސަރަހައްދު ހިއްކުމާއި ފުންކުރުމުގެ ގަވާއިދު" ގައި ބަޔާންކޮށްފައިވާ ގޮތުގެ މަތިން، އީޕީއޭގެ ހުއްދަ ނަގައިގެނެވެ.\nއެ އުސޫލުތަކާ ހިލާފަށް ވެލި ނަގާ ނަމަ އީޕީއޭ އާއި ފުލުހުން ގުޅިގެން އެކަންކަން ބަލާނެ ކަމަށް ފުލުހުން ބުންޏެވެ.\nގަވާއިދާ ހިލާފަށް ރަށްރަށުން ވެއްޔާއި ރުއް ނެގުމުގެ މައްސަލަ ދޭތެރެ ދޭތެރެއިން ފެންމަތިވެ އެވެ.\nއިތުރު ލިޔުންތައް ތިމާވެށި ފުލުހުން ގއ. ވިލިގިލި އީޕީއޭ\nނުގަވާއިދުން ނެގި ގަސްތަކެއް ފުލުހުން ހޯދައި އިންދައިފި


ދެ ދުނިޔޭގެ ބާއްޖަވެރިކަމަށް ބުއްދިވެރިއަކު ތިން ކަމަކަށް ވަގުތު ހުސްކުރާނެ! – Haftha\nFri,3April, 2020, 5:30 am\nދެ ދުނިޔޭގެ ބާއްޖަވެރިކަމަށް ބުއްދިވެރިއަކު ތިން ކަމަކަށް ވަގުތު ހުސްކުރާނެ!\nދުނިޔެ އާއި އާހިރަތުގެ ބާއްޖަވެރިކަމަށް އިންސާނާއަށް މަގު ދައްކައިދޭނޭ ތިން ކަމަކަށް ބުއްދިވެރި އިންސާނާ ވަގުތު ހުސްކުރާނެ ކަމަށް މިއަދުގެ ހުކުރު ހުތުބާގައި ވިދާޅުވެއްޖެއެވެ.\n“ބުއްދީގެ ނިއުމަތް” މި މައުޟޫއަށް މިއަދު ދެއްވި ހުކުރު ހުތުބާގައި ވިދާޅުވީ، ބުއްދި އަކީ އިންސާނާގެ ފާރަވެރިޔާ ކަމަށާއި އެއީ އޭނާގެ ކަރާމަތާއި އަބުރާއި ޝަރަފުގެ ތަޅުދަނޑި ކަމަށެވެ.\nއެގޮތުން ބައެއް ދަންނަބޭކަލުންނާއި ހަކީމުންގެ ކިބައިން، ބުއްދިވެރި އިންސާނާ ތިން ކަމަކަށް ވަގުތު ހުސްކުރާނެ ކަމަށް އައިސްފައިވާ ކަމަށް ހުތުބާގައި ވިދާޅުވިއެވެ.\nއެއީ އޭނާގެ އަމިއްލައަށް އޭނާގެ އަމަލުތައް މުރާޖައާކޮށް ނަސްފުގެ ހިސާބު ބެލުމަށް ހޭދަކުރާ ވަގުތާއި އޭނާގެ ވެރި ރަސްކަލާނގެއަށް އިސްތިއުފާރުކޮށް މުނާޖާ ދެންނެވުމަށް ހޭދަކުރާ ވަގުތު އަދި އޭނާގެ ނަފްސުގައި ހުރި އުނި ސިފަތައް ހޯދައި ބެލުމަށް އޭނާގެ އަހުންނާއެކު ހޭދަކުރާ ވަގުތު ކަމަށެވެ.\nހުތުބާގައި ވިދާޅުވީ، މިކަންކަމަކީ ދުނިޔެ އާއި އާހިރަތުގެ ބާއްޖަވެރިކަމަށް އިންސާނާއަށް މަގު ދައްކައިދޭނޭ ކަންކަން ކަމަށެވެ. އަދި ބުއްދިވެރި މުއުމިނަކަށް ވަސްވާސް ދިނުމަށްވުރެ، ސަތޭކަ ޖާހިލުންގެ މަގުފުރެއްދުން ޝައިތާނާއަށް ފަސާހަވެގެންވާ ކަމަށް ވިދާޅުވިއެވެ.\nމި ދުނިޔެއަކީ އިންސާނާގެ ވަގުތީ މަންޒިލެއް ކަމަށާއި މިއީ އާހިރަތަށްޓަކައި މަސައްކަތްކުރާން އޮތް ތަންކަން ފާހަގަކުރައްވާ ހުތުބާގައި ވިދާޅުވީ، ތިބާއަށް ﷲ ދެއްވި މަތިވެރި ނިއުމަތް ކަމުގައިވާ ބުއްދީގެ ބޭނުން ހެޔޮގޮތުގައި ހިފިކަމުގައިވާނީ އުމުރު ނަގާނުލައި، ކުށްފާފަތަކުން އެއްކިބާވެ، ﷲގެ މަގަށް ރުޖޫއަ ވުމުން ކަމަށެވެ.\nއެގޮތުން ﷲގެ ރުހިވޮޑިގަތުމާއި ނިމުމެއް ނުވާ ނިއުމަތްތަކާއި މަތިވެރިވެގެންވާ ސުވަރުގެ ލިބި ގަނެވޭނީ އޭރުން ކަމަށް ވިދާޅުވިއެވެ.\nއެހެންކަމުން ބުދިއަށް އުނިކަން ލިބޭ ޒާތުގެ ކަންކަމުން ދުރުހެލިވާންޖެހޭކަން އިޝާރާތް ކުރައްވާ ހުތުބާގައި ވިދާޅުވީ، ޖުވާ ކުޅުމާއި، ރާބުއިމާއި މަސްތުވާތަކެތި ބޭނުންކުރުމާއި ހަރާމްތަކެތި ކެއުންފަދަ ކަންކަމަކީ ދެ ދުނިޔޭގައި ވެސް ގެއްލުންހުރި ކަންކަން ކަމަށެވެ.\nބުއްދިވެރި ހެޔޮ ލަފާ މުޖުތަމައުއެއް ބިނާކުރެވޭނީ މުޖުތަމައުގެ އެންމެހައި އަފްރާދުން އެއްބަޔަކު އަނެއް ބަޔަކަށް އެހީތެރިވެ ވާގިވެރިވެގެން ކަމަށް ވެސް ހުތުބާގައި ވިދާޅުވިއެވެ.\nހުތުބާގައި އިތުރަށް ވިދާޅުވީ، ހިތާމައަކީ މިއަދު އެފަދަ ކަންކަމާމެދު މުޖުތަމައުގައި އެއް ބަޔަކު ގާފިލުވެފައިވާ ކަން ކަމަށާއި ބޮޑެތި މީހުންނާއި ކުޑަކުދިންނާއި ޒުވާނުންގެ ވިސްނުމާއި ފިކުރަށް ނުބައި އަސަރު ފޯރާ ފަދަ އެތައް ކަމެއް މުޖުތަމައުގައި ހިނގަމުންދާ ކަމަށެވެ. އަދި އެފަދަ ކަންކަން ދެނެގަނެ އެ ކަންކަމުން އެއްކިބާވުމަށް ހުތުބާގައި ވަނީ އިލްތިމާސް ކުރައްވައިފައެވެ.


ކޮލަމް ސުމެއް: ޕީޕީއެމް ސެމީ ފައިނަލުން ބަލިވެ ތަށި އުފުލާލަނީMikal News\nކޮލަމް ސުމެއް: ޕީޕީއެމް ސެމީ ފައިނަލުން ބަލިވެ ތަށި އުފުލާލަނީ\n10 މެއި 2017, 12:53 |\nލޯކަލް ކައުންސިލް އިންތިޚާބު ނިމި ނަތީޖާއަށް ލިބުމާއިއެކު ޕީޕީއެމް ގެ ޕާލިމަންޓްރީ ގްރޫޕްގެ ލީޑަރ ނިހާނު ބަލި ގަބޫލުކުރައްވާ ކުރެއްވި ޓްވީޓް ވެގެންދިޔައީ ފާޑުކިއުން އަމާޒުވި ޓްވީޓަކަށެވެ. ލޯކަލް ކައުންސިލް އިންތިޚާބުގެ ނަތީޖާ އިން ޕީޕީއެމް ބަލިވި ބަލިވުން ނިހާނު ސިފަކުރެއްވީ ސެމީފައިނަލުން ބަލިވެ ކުރިއަށް އޮތް ފައިނަލުން މޮޅުވާނެ ކަމަށެވެ. ސެމީ ފައިނަލުން ބަލިވެ ފައިނަލަށް އެއްވެސް ޓީމެއް ދަތުރުކޮށްފާނެބާވައެވެ.\nއާންމުންކުރިމަތި ކުރުވި ސުވާލު ފިޝަރީޒް މިނިސްޓާ ޝައިނީ ދެއްވި ޖަވާބު ވަރަށް ތަފާތެވެ. އެޖަވާބާއި ގުޅިގެން އުފެދޭ ސުވާލުތަކާއި ކުރަހާލެވޭ މަންޒަރުތައް ވަރަށް ތަފާތެވެ. މިކޮލަމުގައި އަޅުގަނޑު މިސިފަކޮށްލަނީ ޝައިނާ ދެއްވި ޖަވާބާއި ގުޅިގެން ކުރަހާލެވޭ މަންޒަރެވެ.\nމިނިސްޓަރ ޝައިނީ ވިދާޅުވީ “ގާނޫނު އަސާސީގެ ހަމަތަކަށް ބަލާއިރުގައި، ރައީސް ނަޝީދަކީ ޑިސްކޮލިފައިވެފަ ހުރި ބޭފުޅެކޭ. އެބޭފުޅާ އަކަށް ފައިނަލް މެޗަކަށް އަރައިވަޑައެއް ނުގެންނެވޭނެ. އަދި ލޯކަލް ކައުންސިލް އިންތިހާބުން އިދިކޮޅު ފަރާތްތަކަށް ކުރި ލިބުނު ކަމުގައިވިޔަސް، އެބޭފުޅުންނަކީ ޑިސްކޮލިފައިވެފަ ތިބި ބައެއް. ރައީސް މައުމޫނަކީ ޑިސްކޮލިފައިވެފަ ހުރި ބޭފުޅެއް. ރައީސް ނަޝީދަކީ ޑިސްކޮލިފައިވެފަ ހުރި ބޭފުޅެއް. ގާސިމަކީ ޑިސްކޮލިފައިވެފަ ހުރި ބޭފުޅެއް. އެހެންވީމަ ވަރަށް ރީއްޗަށް އަދި އަޅުގަނޑުމެންނަށް ފައިނަލް ކުޅުމުގެ ފުރުސަތު އެބަ އޮތް،” ކަމަށެވެ.\nމިނިސްޓަރ ޝައިނީގެ ޖަވާބުގައި ދެތިންކަމެއް ފާޙަގަކޮށްލާނަމެވެ. ރައީސް ނަޝީދާއި އިދިކޮޅު ޓީމު ޑިސްކޮލިފައިވީ ކޮންދުވަހަކުތޯއެވެ. ޑިސްކޮލިފައިވީ ސެމީ ފައިނަލުގެ ކުރިންކަމުގައިވާނަމަ ސެމީފައިނަލުގައި ކުޅުނީ ކީއްވެގެންތޯއެވެ. އެހެންކަމުން، އެޓީމު ކުޅުނުއިރު ޑިސްކޮލިފައިވެފައިވާ ކަމަކަށް ނުބެލެވެއެވެ. ޑިސްކޮލިފައިކުރާނީ މެޗުން މޮޅުވީމާ ކަމަށް ބެލެވިދާނެއެވެ.\nއެހެންކަމުން، ސެމީ ފައިނަލުން އިދިކޮޅު ޓީމު މޮޅުވެ ސަރުކާރު ޓީމު ކަޓައިގެންދާނެ ކަމަށް ގަބޫލުކުރުމާއިއެކު އިދިކޮޅު ޓީމު ޑިސްކޮލިފައިވެފައިވާކަން އެގިއްޖެއެވެ. އެއާއިއެކު، އިދިކޮޅު ޓީމު ޑިސްކޮލިފައިކޮށް ސެމީގައި ބަލިވި ޓީމަށް ފައިނަލަށް ދިއުމަށް ޖާގަދެވޭނެއެވެ. ސެމީފައިނަލްގެ ދެވަނަ މެޗުގައި ކުޅޭނެ ޓީމަށް ބަލާލާއިރު އެޓީމުތަކެއް ނެތެވެ. ތިންވަނަ އަދި ހަތަރުވަނަ ޓީމުގައިވެސް ހިމެނޭ ޑިސްކޮލިފައިވެފައިތިބި ކުޅުންތެރިންނެވެ. އެއާއިއެކު، ފައިނަލް މެޗު ނުކުޅެ ޕީޕީއެމަށް ތަށި އުފާލާލެވޭނެއެވެ. މިއީ މިނިސްޓަރ ޝައިނީގެ ސިފަކުރުމުން އަޅުގަނޑަށް ކުރަހާލެވޭ މަންޒަރެވެ.\nއާންމު ރައްޔިތުން ކުރިމަތިކުރުވި ސުވާލުތަކަށް އަޅުގަނޑުދޭނެ ޖަވާބު ތަފާތެވެ. ސެމީ ފައިނަލުން ބަލިވެ ފައިނަލަށް އެއްވެސް ޓީމެއް ދަތުރުކޮށްފާނެބާވައެވެ. ގިނަ ބަޔަކު މިސުވާލުގެ ޖަވާބުގައި ބުނާނީ ނޫނެކޭއެވެ. ނަމަވެސް، ހަގީގަތަކީ ސެމީ ފައިނަލުން ބަލިވެ ފައިނަލަށް ދެވިދާނެ އުސޫލުން ރާވާ އިންތިޒާމު ކުރާ މުބާރާތްތައްވެސް މަދެއްނޫނެވެ.\nނަމަވެސް އެފަދަ މުބާރާތްތަކުގައި ބަލިވާ ޓީމު ސެމީފައިނަލުގެ ތިންވަނަ މެޗުގައި ބައްދަލުކޮށް މޮޅުވާން ޖެހެއެވެ. އެއުސޫލުން ކުޅޭ މުބާރާތްތަކުގައި ކުޅޭނީ ސެމީ ފައިނަލުގެ ތިން މެޗެވެ. ފުރަތަމަ މެޗުގައި ބައްދަލުކުރާނީ އެއްވަނަ އަދި ދެވަނަ ޓީމެވެ. ބަލިވާ ޓީމެއް ބައްދަލުކުރާނީ ތިންވަނަ އަދި ހަތަރުވަނަ ޓީމުގެ މެދުގައި ކުޅޭ ސެމީ ފައިނަލުގެ ދެވަނަ މެޗުން މޮޅުވާ ޓީމަކާއެވެ.


ވަޒީފާ ހަމަޖެހޭ ތާރީޚުން ފެށިގެން 02 އޮކްޓޫބަރު 2021 އަށް\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 22 އޭޕްރީލް 2021 ގެ 12:30 ގެ ކުރިން، (([email protected]މި އީ-މެއިލް އެޑްރެސް އަށް ފޮނުވުންއެދެމެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އަދި އިމްތިޙާން އޮންނާނީ، (25 އޭޕްރީލް 2021 އާއި (12 މޭ 2021) އާ ދެމެދު، (މިނިސްޓްރީ އޮފް ޖެންޑަރ، ފެމެލީ އެންޑް ސޯޝަލް ސަރވިސަސް) ގައެވެ.\nޕަބްލިޝްކުރި ތާރީޚު: 17 އޭޕްރިލް 2021\nސުންގަޑި: 22 އޭޕްރިލް 2021 1230


Raees Solih Miadhu 4:30 Ga Noosverinnaa Bahdhal Kuravvanee - Vaguthu\nރައީސް އިބްރާހިމް މުހައްމަދު ސޯލިހް މިއަދު ނޫސްވެރިންނާ ބައްދަލު ކުރައްވާ ގޮތަށް ހަމަޖެހިއްޖެއެވެ.\nރައީސް އޮފީހުގެ ތަރުޖަމާނު މުހައްމަދު މަބްރޫކް އަޒީޒް ވިދާޅުވީ މި ނޫސްވެރިންގެ ބައްދަލުވުން އޮންނާނީ މިއަދު 4:30 ގައި ކަމަށެވެ. މި ނޫސްވެރިންގެ ބައްދަލުވުމުގައި ކޮވިޑް-19 އިން ރައްކާތެރިވާން އަޅާފައިވާ އެންމެ ފަހުގެ މައުލޫމާތު އެމަނިކުފާނު ހިއްސާ ކުރައްވާނެ ކަމަށް މަބްރޫކް ވިދާޅުވިއެވެ.\nރާއްޖެ އިން ކޮވިޑް ޖެހުނު މީހުންގެ އަދަދު 68،502 އަށް އަރާފައިވާ އިރު، މި ބަލިން ރަނގަޅުވެފައި ވަނީ 49،488 މީހުންނެވެ. މި ބަލީގައި ނިޔާވެފައިވާ މީހުންގެ އަދަދު ވަނީ 189 އަށް އަރައިފައެވެ. އަދި މިވަގުތު ބަލީގައި ފަރުވާ ހޯދަމުން އަންނަ މީހުންގެ އަދަދު 18،462 އަށް އަރާ އިރު، 164 މީހަކަށް ފަރުވާ ދެނީ އެޑްމިޓްކޮށްގެންނެވެ.\nމިވަގުތު ކޮވިޑް އެންމެ ބޮޑަށް ފެތުރިފައި އޮތީ ވެސް މާލެ ސަރަހައްދުގައެވެ. މާލެ ސަރަހައްދުގައި ކޮވިޑް ކޮންޓްރޯލް ކުރުމަށް ވަރަށް ހަރުކަށި ފިޔަވަޅުތަކެއް ވަނީ އަޅައިފައެވެ. އޭގެ ތެރެއިން އެންމެ މުހިންމު ފިޔަވަޅެއްގެ ގޮތުގައި އަޅާފައި ވަނީ ހަވީރު 4:00 އިން ހެނދުނު 8:00 އަށް ކާފިއު ހިންގުމެވެ. އަދި ކާފިއު ނޫން ވަގުތުތަކުގައި ވެސް ބޭރަށް ނުކުމެވޭނީ ހުއްދަ އޮވެގެން، ގިނަވެގެން ދެ މީހުންނަށެވެ.\nމީގެއިތުރުން ކެފޭ، ރެސްޓޯރަންޓުތަކާއި ސައި ހޮޓާ ފަދަ ތަންތަނުގައި ހިދުމަތް ދިނުން ވަނީ މަނާކޮށްފައެވެ. އަދި އެފަދަ ތަންތަނުން ހަމައެކަނި ދެވޭނީ ޑެލިވަރީ ހިދުމަތެވެ.\nދިރާސީ އާ އަހަރުގެ ކިޔެވުން ފަށަނީ ދަރިވަރުން ސްކޫލަތަކަށް ހާޒިރު ކޮށްގެން\nޖޫން 8, 2021 13:13\nކޮވިޑާ ގުޅޭ ގޮތުން ސޯލިހް ދައްކަން ޖެހޭ އިތުރު ވަހަކަ އެއް ނޯންނާނެ...އަހަރެމެންގެ ހާލަތު އެންމެނަށް ހާމަކޮށް ފެންނަން މިއޮތީ....ރީތި ގޮތަކީ ތިމާ އަށް ނުވިކަން ގަބޫލު ކޮށް އަމިއްލައަށް އެއްފަރާތްވުން....އަހަރެމެން އިތުރު އެއްވެސް ގޮތެއް ބޭނުމެއް ނޫން..\nޖޫން 8, 2021 16:03\nވަރަށް ރަނގަޅު ވަރަށް ބިނާކުރުވަނި ކޮމެންޓެއް، ރައްޔިތުންގެ ހައްގުގައިވެސް އިސްތިއުފާ ދެއްވާ#ސޯލިހުއިސްތިއުފާ\nޖޫން 8, 2021 13:29\nތަންދޮރު ނޭގޭ ގަމާރު ވެރިއެއްކަން މުޅި ރައީސް އޮފީސްގެ ހުރިހާ އެންމެންވެސް އޮބަ ގަބޫލު ކުރެއެވެ. މޮޔަ ވެރިއެއް ގަމާރު ވެރިއެއް ވާއެއް ނުވާއެއް ނޭގޭ މިހާރު ބަލަން ވެއްޖެ ނޫންތޯ ކޮވިޑުގައި މި މަރުވި މީހުންނަނީ ކޮންޕާޓީއެއްގެ ރައްޔިތުން ތޯ މީ ބަލަންވާރު ކަމެއް އެބޭ ފުޅުންގެ އާއިލާތަށް ސަޕޯޓު ކުރަނީ ކޮން ޕާޓީއަކަށް ތޯ ނޫންތޯ މީ ޒާތީވެގެންގޮސް މަރާ މީހުންތައް އަވަސް ބަލާ ހުރިހާ މީހުން ހޭލާ ނިދިން ހޭލާ މީހުން މިތިބެނީ ނިދާފައި ބަލިމީގެ އެންމެ ފުރަތަމަވެސް ބަލާނީ އައިޑީ ކާރޑް ކޮންޕާޓީއެއްތޯ އެހެންވެ އެމްބިއުލާސްވެސް ލަސްވަނީ\nޖޫން 8, 2021 13:35\nއަނެއްކާ އަނެއްގޮދުތައް ހަދަންދޯ؟ މިޝްކާގެ މައްސަލަ އޮއްބާލަން މިއަދު ވަރަށްދޮގުހަދާނެ. ރައްޔިތުން އަޑުއަހަން ބޭނުމިއްޔާ އަޑުއަހާ. މަށެއް އަޑެއްނާހާނަށް.\nޖޫން 8, 2021 14:02\nސޯލިހް އާއި އޭނާގެ އާއިލާ ތިބެނީ އަރާމުގަ ކައިގެންބޮއެގން ގެގަ ކެބިނެޓް މިނުސްޓރުންނާ ދެންތިބި ދައުލަތުގެ ވިޒާރާތަކުގަ ތިބ ި މިހުންވެސް ،ޕްރއިވެޓް ސެކްޓަރ ފުޑުފުޑުކޮށްލައި އާއިލާތަަަައް ބިކަކޮށްލާފި އުބޫއށާ ކޯލިޝަަަނައް ސަލާން ވަރައްވެސް\nޖޫން 8, 2021 14:03\nރޮއެރޮއެފަ ނަމަވެސް ކޮންމެވެސް ގަޑިއެއްގަ ބޭރައް ނިކުމެވޭ ގޮތެއް ވޭތޯ ބަލާދީބަލަ އަހަރެމެން ވިއަފާރި ކުރާ ތަންތަނައް ކުލި ބަރާބަރައް ދައްކަން ޖެހޭ...\nޖޫން 8, 2021 17:18\nތިބުރާންޗައް ވެރިކަންހޯދައިދެން މަސައްކަތްކުރި މީހުން މިގައުމުގަ މިހިނގާ ހުރިހާކަމަކައް ޒިއްމާވާންޖެހޭނެ ކުރީގަވެސް އިނގޭ އެއީބޮޑުގަމާރެއްކަން އެނގިހުރެ މިއަލިފާން ގަނޑައް ރައްޔަތުން ކޮއްޕާލީ މިހާރު ތިބޭނީ ރާކަނި މަސްކާހިއްފިލާފަ ބާރައް އަތްޖަހާ\nޖޫން 14, 2021 13:50\nމި ވެރިކަން ގެންނަށްޖެހުނީ ޔާމިނުގެ ވެރިކަމުގެ އަނިޔާ ވެރިކަށް ވެސް ބޮޑު ވެގެން ވެރިކަމާއި ޖާހާ ދެމެހެއްޓުމަށް ހުރިހާ ލީޑަރުން އުޅެނީ ގައުމަށް ރަގަޅަށް ކަމެއްކޮށްދީ ރައްޔިތަކަށް ހެއުއެދިގެން އުޅޭނެ ހެއުލަފާ ވެރިއަކަށް ދި ވެހިން މި ވަނީ އަނެއްކާ ވެސް ބޭނުން ވެފައި. ކޯލީސަންގެ ވެރިން ކޯޅުމެއްގަ ތިބެގެން ޒިންމާ ނެގޭނެތޯ. ލީޑަރުންގެ ލީޑަޝިޕެއްނުފެނޭ ނޫންތޯ.


Bandhugai Thibey Meehun Ge Maru Ge Zinmaa Dhaulathun Nagan Jeheyne - Shahindha - Vaguthu\nދައުލަތުގެ ބެލުމުގެ ދަށުގައި މިނިވަންކަން ގެއްލޭ ގޮތައް ހުއްޓާ މީހަކު މަރުވުމަކީ ދައުލަތުން އެކަމުގެ ޒިންމާ ނަގަން ޖެހޭނެ ކަމެއް ކަމަށް ޖަލުތަކުގެ ހާލަތު ބަލަން ހޯމް މިނިސްޓްރީން އުފައްދަވާފައިވާ ކޮމިޝަންގެ މެންބަރު ޝަހިންދާ އިސްމާއިލް ވިދާޅުވެއްޖެއެވެ.\nޝަހިންދާ މިހެން ވިދާޅުވީ އައްސޭރި ޖަލުގައި ހުރި ގައިދީއަކު އިއްޔެ މަރުވުމާއި ގުޅިގެން ކުރެއްވި ޓްވީޓެއްގައެވެ.\nޝަހިންދާ ވިދާޅުވީ ބަންދު ކޮށްފައި ތިބޭ މީހުންނަށް އެކަށީގެންވާ އަވަސް މިނުގައި ސިއްހީ އަވަސް ފަރުވާ ދެވޭ ނިޒާމެއް އޮތުން ލާޒިމް ކަމަށެވެ.\nޖަލުތަކުގައި މަރުވާ މީހުންނަށް ދިމާވާ ގޮތެއް ތަޙްޤީޤުކޮށް، ޒިންމާވާ ފަރާތްތަކާއި މެދު ފިޔަވަޅު އަޅާ އާއްމުންނަށް ފުރިހަމައަށް މައުލޫމާތު ދެއްވުމަށް އެޗްއާރްސީއެމް އާއި ހޯމް މިނިސްޓްރީއަށް ޝަހިންދާ ވަނީ އިލްތިމާސް ކުރައްވާފައެވެ.\n"މިފަދަ ހިތާމަވެރި ކަމެއް ތަކުރާރު ވިޔަ ނުދިނުމަށްޓަކައި އަޅަން ޖެހޭ ފިޔަވަޅުތައް ލަސް ނުކުރައްވާ އެޅުއްވުމަށް މިނިސްޓަރ އިމްރާނަށް ދަންނަވަން." ޝަހިންދާ ވިދާޅުވިއެވެ.\nDhaulathuge belumuge dhashugai minivankan gelley gothah huttaa meehaku maruvumakee dhaulathun ekamuge zimmaa nagan jeheyne kameh. Bandhu koffai thibey meehunah ekasheegenvaa avas minugai, sihhee avas faruvaa dhevey nizaameh othun laazimu ++ https://t.co/5mJYfPddWD\n— Shahindha Ismail ? (@HindhaIsmail) February 8, 2019\nރައީސް ޞާލިހްގެ ސަރުކާރު ފެށުނު ފަހުން ދޫނިދޫ ޖަލުގައި އަންހެނަކު ވެސް މަރުވެފައިވެއެވެ. އޭނާ މަރުވިތާ މިހާރު މަހެއްވާން ކައިރި ވެފައި ވާއިރު އޭނާގެ މަރުގެ ތަޙްޤީޤާއި ބެހޭ ގޮތުން ފުލުހުން ވެސް އަދި ދައުލަތުގެ އެހެން އިދާރާ އަކުން ވެސް މިހާތަނަށް އެއްވެސް އެއްޗެއް ބުނެފައެއް ނުވެއެވެ. އިއްޔެ އައްސޭރި ޖަލުގައި ގައިދީއަކު މަރުވި މައްސަލަ ވެސް ދައުލަތުގެ އިދާރާއަކުން ތަޙްޤީޤު ކުރާކަމެއް އަދި އެނގިފައެއް ނުވެއެވެ.\nފެބުރުއަރީ 8, 2019 11:51\nދޫނިދޫ ޖަލުގަ މަރުވި އަންހެންކުއްޖާ ވާހަކަ މިހާރު އެއްވެސް ބަޔަކު ނުދައްކަ.. އެމްޑީޕީ ކުދިން މިހާރު ހަދާންވެސް ނެތުނީ ކަންނޭގެ.. ޝަހިދާ މިހެން ބުނުމުން އަނެއްކާ ތިޔަކޮމެޓީން ބޭރުކަންނޭގެ ކުރާނޫ..\nފެބުރުއަރީ 8, 2019 12:04\nކޮންމެ މީހަކު ކޮންމެ ގޮތަކަށް މަރުވިޔަސް ޒިންމާ ސަރުކާރުން ނަގަންޖެހޭނެތޯ؟ ޒިންމާވާންޖެހޭ ކަންކަމުގައި (މަރު ނަމަވެސް) ޒިންމާ ނަގަންޖެހޭނީ. ކޮންމެ ކަމެއްގައެއްނޫން ދެއްތޯ.\nފެބުރުއަރީ 8, 2019 12:11\nކަލެޔަށްތަ އިނގޭނީ ޒިންމާ ވާން ޖެހޭ ފަރާތެއް. މި ދެން މާ އެނގިގެން އުޅޭ އާއިލާއެއް.2މީހަކަށް މިނިސްޓަރުކަން ލިބޭ އިރަަށް މަވަރެއް ނެތިގެން އުޅޭ ބައިގަނޑެއް މީ.\nފެބުރުއަރީ 8, 2019 12:13\nކަލެއައި އިބްރާ އާއި ދެމީހުންދައްކާ އެއްވެސް ވާހަކައެއް އަޑުއަހާ ހިތެއްނެތް. ތިއީ އެއްވެސް އުސޫލަކަށް ތަބައުވާ ބައިނގަޏޑެއްނޫން.\nފެބުރުއަރީ 8, 2019 12:30\nމި ރާއްޖޭގަ އޮންނަނީ ކުއްވެރިންގެ ހައްގު އެކަނި. ދުވަހަކުވެސް އާންމު ރައިތެއް މަރުވުމުން އެއްޗެކޭ ބުނާކައްނޭންގޭނެ\nފެބުރުއަރީ 8, 2019 13:17\nޢިހުމާލަށް ޒިއްމާ ނަގަން ޖެހޭނެ އެކަމަކު ޒިންމާ ނަގާނީ ކާކު؟\nފެބުރުއަރީ 8, 2019 13:37\nވަކި ބަޔަކު ވެރިކަމުގައި ތިބޭއިރު ހީވަނީ ޖަލުން މީހަކު މަރުވެއްޖެނަމަ ގިޔާމަތް ވެގެން އުޅޭހެން\nފެބުރުއަރީ 8, 2019 14:07\nއެއްކަލަ ލާދީނީ ކަލޭގެ އަނގަ ފަޅައިފި\nފެބުރުއަރީ 8, 2019 14:21\nކޮށްކޯ ޒިންމާ ނަގަންޖެހޭ ފަރާތެއް އެނގޭނީ މަހުސަރުދުވަހުން\nކޮންމެވެސް އެއްޗެކޭ ބުނެލީ ދޮ މެދެލްޖަހާލަން ލދނ\nފެބުރުއަރީ 8, 2019 14:35\nމަރަކީ ދައުލަތަށްވެސް އެކަން ވިޔަނުދީ ހިފެހެއްޓޭނެ ކަމެއްނޫން. މަރުގަންނަވާ ފަރާތްޕުޅުން އަންގަވަނީ “ވަގުތު ޖެހުމުން ސާޢަތެއްގެ އިރުވެސް ލަސް ނުކުރައްވާ ގެންދަވާނަމޭ”. ނަމަވެސް ކަމާބެހޭ ފަރާތުގެ އިހުމާލުން، ފަރުވާދޭންވެފަ، ނުދެވި މީހަކު މަރުވެއްޖެ ނަމަ އިހުމާލުވީ ފަރާތް ކުށްވެރިވާނެ.\nފެބުރުއަރީ 8, 2019 18:04\nރާއްޖޭގެ ޖަލުތަކުގައި އާއި އެހެން ތަންތަނުގައި\nގޮތްނޭންގޭ ގޮތަށް މީހުން މަރުވަމުން މިދަނީ\nކަންބޮޑުވާ މިންވަރަށެވެ މިކަންކަމާދޭތެރޭގައި\nސަރުކާރުން މާބޮޑަށް އަޅާލާ ތަނެއް ނުފެނެ\nއެވެ. މި މަރުތަކުގެ ތަހްގީހިންގައި ސައްހަ\nމައުލޫމާތު އާއްމުކުރުމަށް ކަމާބެހޭ ފަރާތްތަކަށް\nފެބުރުއަރީ 9, 2019 14:02\nހޮސްޕިޓަަލުގައި މަރުވާމީހުންގެ ޒިންމާ އެތަގެ ވެރިން ނަގަންޖެހި ގޭގައި މަރުވާމީހުންގެ ޒިންމާ ޢާއިލާއިން ނަގަންޖެހޭކަމަށްވާނަމަ އެއީ އަމިއްލަ ބާރުން ހިފެހެއްޓިދާނެކަމެކޭތަ ތިބުނަނީ\nފެބުރުއަރީ 11, 2019 13:47\nޖަލުތަކުގައި މީހުންމަރުވެގެން ތަޙްޤީޤެއް ހިންގޭނެ އެއްވެސް ކޮމިޝަނެއް އަދި މިނިވަން ޕަބްލިކް އިންސްޓިޓިއުޝަނެއް ނުއުފެދޭނެ! އެކަންތައް އެވޭލާޒަމާނުއް ސުރެން ވާރުތަކުރާ ބައްޔެެއްހެން މައްސަލަބެލިޔަނުދީ ފެތުރެމުންދަނީ ސަޤާފީ ކަމެއްގޮތުގައި! ނިކަންބަލަމާ ކުށްވެރީންގެ ނިސްބަތުން މަރުތައްގިނަ! އެކިއެކި އިންސާނީ ހައްޤުތަކާއިޚިލާފު އަނިޔާކޮށް އެތައްބަޔަކު އެއަނިޔާތަކަށް ފަރުވާނުލިބި ދުނިޔެދޫކޮށް ގޮސްފައިވޭ! ވަކިމީހަކު ވެރިކަމަށް އަޔަތީ ހުއްޓޭކަމެއްނޫން! އެވެސް ޖަލަށްފައިސާދީގެން ޖަލުގަތިބޭކުށްވެރީން ލައްވާ މީހުންގެ ފުރާނަ ދުއްްވާލާފައިވަނީ ކިހާވަރެއްކަމެއްވެސް ނޭގޭ! މިވެސް ހިގާކަމެއް! މިކަންތައް ހައްދުފަހަނަޅައި ގޮސްފައިވޭ މައުމޫނުގެ ރަންތިރީސް އަހަރުތެރޭ، ކޮންމެއަކަސް ކޮޅުންލާ ކަމެއްނޫން! އިންތިޚަބާއި ދިމާކޮށް ގިނަވާނެ! ސަބަބަކީ ގޭންގްތައް ކޮންޓްރޯލްކުރާނީ ދައުލަތުގައި އެކަމަށް ކަނޑަޅައިތިބޭ ބޭކަލުން. ކޮންމެއަކަސް ވަރަށްހިތާމަވެރިކަމެއް.


Ibrahimovic Ge Record Akaaeku Ac Milan Ah Faseyha Molheh - Vaguthu\nއިބްރަހިމޮވިޗްގެ ރެކޯޑަކާއެކު އޭސީ މިލާނަށް ފަސޭހަ މޮޅެއް\nސްވިޑެން ފޯވަޑް ޒަލަޓަން އިބްރަހިމޮވިޗްގެ ރެކޯޑަކާއެކު އޭސީ މިލާނުން އިޓާލިއަން ލީގުގައި ސަމްޑޯރިއާގެ މައްޗަށް ފަސޭހަ މޮޅެއް ހޯދައިފިއެވެ.\nލީގު ތާވަލުގެ 15 ވަނައިގައި އޮތް ސަމްޑޯރިއާގެ މައްޗަށް މިލާނުން ކުރިހޯދީ 4-1 އިންނެވެ. މެޗުގައި މިލާނުން ޖެހި4ގޯލްގެ ތެރެއިން2ގޯލް ކާމިޔާބުކުރީ އިބްރަހިމޮވިޗެވެ. މި ދެ ގޯލާއެކު އިބްރަހިމޮވިޗް މިލާން ޖާޒީގައި ކާމިޔާބުކުރި ގޯލްގެ އަދަދު ވަނީ 51 އަށް އަރައިފައެވެ.\nމިދިޔަ ޖެނުއަރީ މަހު ޓީމާ އަލުން ގުޅުނު ފަހުން މިހާތަނަށް 8 ގޯލް އިބްރަހިމޮވިޗް އެޓީމަށް ޖަހައިދީފައިވާއިރު އޭގެ ކުރިން 2010-2012 ވަނަ އަހަރާއި ދެމެދު މިލާނަށް ކުޅެދިން 62 މެޗްގައި އޭނާ ވަނީ 42 ގޯލް ކާމިޔާބުކޮށްފައެވެ. އިބްރަހިމޮވިޗް އަކީ މިލާންގެ ބްލޫ ސައިޑް ނުވަތަ އިންޓަ މިލާނަށް ވެސް ކުޅުނު ކުޅުންތެރިއެކެވެ. އިންޓަގެ ޖާޒީގައި 2006-2009 އަށް އިބްރަހިމޮވިޗް ފެނިގެންދިޔައިރު އެ ކްލަބަށް އޭނާ 57 ގޯލް ކާމިޔާބުކޮށްދިނެވެ. ރޭގެ2ގޯލާއެކު އިބްރަހިމޮވިޗް ވެފައިވަނީ މިލާންގެ ދެ ކްލަބް ( އިންޓަ އަދި އޭސީ މިލާން ) ކޮންމެ ކްލަބަކަށް މަދުވެގެން 50 ގޯލް ކާމިޔާބުކޮށްދިން ފުރަތަމަ ކުޅުންތެރިޔާ އަށެވެ.\nރޭ ސަމްޑޯރިއާ ކޮޅަށް މިލާނުން ދެން ޖެހި ގޯލްތައް ކާމިޔާބުކޮށްދިނީ ހަކަން ޗަޅަނޯލޫ އާއި ރަފައެލް ލިއާއޯ އެވެ. ސަމްޑޯރިއާ އިން މެޗްގައި ކާމިޔާބުކުރި ހަމައެކަނި ގޯލް އެ ޓީމަށް ކާމިޔާބުކޮށްދިނީ ކްރިސްޓޮފާ އަސްކިލްޑްސެން އެވެ.\nކޮވިޑް-19 ގެ ބްރޭކަށްފަހު ސީޒަން އަލުން ފެށިފަހުން މިލާނުން އަންނަނީ ރަނގަޅު ނަތީޖާތަކެއް ނެރެމުންނެވެ. އެގޮތުން ރޭގެ މޮޅާއެކު އެޓީމުން ވަނީ ބަލިނުވެ މުޅިއެކު 12 މެޗް ހަމަކޮށްފައެވެ. 63 ޕޮއިންޓާއެކު ލީގުގެ6ވަނަ މަގާމުގައި އޮތް މިލާނަށް ވަނީ އަންނަ ސީޒަނުގެ ޔުރޮޕާ ލީގުން ފުރުސަތު ލިބިފައެވެ.


China ge minivan viyafaareege ebbasvun mihaaru oiy gothah kuriakah nugendhaanan: Fayyaz | Mihaaru\nޗައިނާގެ މިނިވަން ވިޔަފާރީގެ އެއްބަސްވުން މިހާރު އޮތްގޮތަށް ކުރިއަކަށް ނުގެންދާނަން: ފައްޔާޒު\nފައްޔާޒް: އޭނާ ވިދާޅުވަނީ މިނިވަން ވިޔަފާރީގެ އެއްބަސްވުން ރިވިއުކުރަން ޖެހޭ ކަމަށް. --ފޮޓޯ/މިހާރު\n11 އޮކްޓޯބަރ 2020 - 11:51\nކުރީގެ ރައީސް އަބްދުﷲ ޔާމީންގެ ވެރިކަމުގައި ޗައިނާއާ އެކު، ރާއްޖެ އިން ވެފައިވާ މިނިވަން ވިޔަފާރީގެ އެއްބަސްވުމުން ރާއްޖޭގެ އިގުތިސާދަށް ވަރަށް ބޮޑެތި ނޭދެވޭ އަސަރުކުރާނެ ކަމަށާއި އިކޮނޮމިކް މިނިސްޓަރުގެ މަގާމުގައި އޭނާ ހުންނަވައި، މިހާރު އެއްބަސްވުން އޮތް ގޮތަށް ތަންފީޒު ނުކުރައްވާނެ ކަމަށް ފައްޔާޒު އިސްމާއިލް ރޭ ވިދާޅުވެއްޖެ އެވެ.\nޕީއެސްއެމްގެ ޕްރޮގްރާމެއްގައި ފައްޔާޒު ވިދާޅުވީ، މި ސަރުކާރުގެ ވިސްނުމަކީ، އެ އެއްބަސްވުން މުރާޖައާ ކަމަށެވެ. އެކަމަކު، ވާހަކަ ދައްކައިގެން ރަނގަޅު ކުރެވިދާނެ ކަންކަން އެއްބަސްވުމުގައި ހުރި ކަން ވެސް މިނިސްޓަރު ފާހަގަކުރެއްވި އެވެ.\n"ހައި ލެވެލްގެ ކަމެއް މިއީ. މި ސަރުކާރުގައި އަޅުގަނޑަށް އެނގިފައި އޮތް ޕޮޒިޝަނަކީ އޭގައި ރިވިއު ކުރުމުގެ ވިސްނުންތަކެއް ކުރިއަށް ގެންދަވާކަން،" ފައްޔާޒު ވިދާޅުވި އެވެ.\nއޭނާ ވިދާޅުވި ގޮތުގައި ރައްޔިތުންގެ މަޖިލީހުގެ މެމްބަރަކަށް އުޅުއްވިއިރު ވެސް އެ އެއްބަސްވުމާ ދެކޮޅެވެ. އަމިއްލަ ހައިސިޔަތުން މިހާރު ވެސް ގަބޫލު ކުރައްވަނީ، އެއީ އެއްގޮތަކަށް ވެސް ސޮއިކުރަން ހެޔޮވާވަރުގެ އެއްބަސްވުމެއް ނޫން ކަމަށާއި އެ އެއްބަސްވުން އޮތީ ޗައިނާގެ ކޮޅަށް ބުރަވެ ނިމިފައި ކަމަށް ވިދާޅުވި އެވެ.\nފައްޔާޒު ވިދާޅުވީ، އެއްބަސްވުމުގައި ބައެއް ކަންކަން ރަނގަޅު ނަމަވެސް ޖުމުލަކޮށް ރާއްޖޭގެ އިގުތިސާދަށް މާ ބޮޑު ފައިދާއެއް ނެތް ކަމަށެވެ. ގާތްގަނޑަކަށް 1،000 ގަނޑުގެ އެއްބަަސްވުން މަޖިލީހުގެ ރުހުން ހޯދަން ހުށަހަޅައިގެން ބަލައިލަން އޭރު ލިބުނީ ގަޑިއެއްހާއިރު ކަމަށް ވިދާޅުވި އެވެ.\n"އޭގައި ކޮންމެވެސް ވަރެއްގެ ފައިދާތަކެއް ހުއްޓަސް ވަރަށް ގިނަ ގެއްލުންތަކެއް އެބަހުރި ދިވެހިރާއްޖޭގެ އިގުތިސާދަށް ކުރާނެ. ޑިއުޓީ ފްރީ، އަގު ހެޔޮކޮށް ޗައިނާ އިން މުދާ އެތެރެ ކުރެވިދާނެ. ޗައިނާ ކަހަލަ ގައުމެއްގެ މުދަލުން ސުން ޕަސެންޓް އިނދެފައި، އެހެން ގައުމުތަކުގެ މުދަލުން ބޮޑު ޕަސެންޓެއް ޑިއުޓީއާ އެއްކޮށް އައީމާ ވާ ގޮތަކީ ޗައިނާ އަށް އެކަނި ތި ވިދާޅުވާ ބަރޯސާވުން އެއް ގައުމަށް ވެ ނިމެނީ،" ފައްޔާޒު ވިދާޅުވި އެވެ.\nއޭނާ ވިދާޅުވީ އެއާއެކު ޒަމާނުއްސުރެ ގައުމުތަކާއި ރާއްޖެއާ އޮތް ވިޔަފާރީގެ ގުޅުން ހަލާކުވެ ނިމިދާނެ ކަމަށެވެ. އޭގެ ތެރޭގައި ސިންގަޕޫރާއި ދުބާއީ އާއި އިންޑިއާ ފަދަ ގައުމުތަކާ އޮތް ގުޅުން ހީނަރުވެ، ހުރިހާ ވިޔަފާރިތަކުން މުދާ ވައްދާނީ ޗައިނާ އިން އެކަނި ކަމަށް ވިދާޅުވި އެވެ.\n"ކުރިން ފަށާފައި ހުރި ވިޔަފާރިތައް އަލުން ފައްޓާނެ ޖާގައެއް އޭރަކުން ނޯންނާނެ. އެހެންވެ އޭގައި އޮތް ގޮތަށް މިހާރު ކުރިއަށް ގެންދިއުން އެއީ އަޅުގަނޑު އިގުތިސާދީ މިނިސްޓަރަކަށް ހުރެ ކުރިއަށް ގެންދާނެ ކަމެއް ނޫން،" ފައްޔާޒު ވިދާޅުވި އެވެ.\nއޭނާ މިހެން ވިދާޅުވިއިރު، ކުރީގެ އިކޮނޮމިކް މިނިސްޓަރު އަދި މަޖިލީހުގެ މާވަށު ދާއިރާގެ މެމްބަރު މުހައްމަދު ސައީދު ދާދި ފަހުން ވިދާޅުވެފައި ވަނީ މި އެއްބަސްވުން ތަންފީޒު ނުވެގެން އުޅެނީ ބާރުވެރިކަން ހޯދުމުގައި ރައީސް އިބްރާހީމް މުހައްމަދު ސޯލިހާއި ރައްޔިތުންގެ މަޖިލީހުގެ އަދި އެމްޑީޕީގެ ރައީސް މުހައްމަދު ނަޝީދާ ދެމެދު އޮތް އަރައިރުމެއްގެ ސަބަބުން ކަމަށެވެ.\nFree trade ehbasvun thanfeezu nuvanee "Power struggle" aa hedhi: Saeed\nސައީދުގެ މި ތުހުމަތު އައީ. އެފްޓީއޭ ތަންފީޒުކުރުމަށްޓަކައި މަޖިލީހުން ހަދަން ޖެހޭ ގާނޫނުތައް ނުހަދައި އޮތުމުން، އެ އެއްބަސްވުން މިހާރު ނެތް ކަމަށް މަޖިލީހުގައި ނަޝީދު ވިދާޅުވުމުންނެވެ.\nޑިސެމްބަރު 7، 2017- ކުރީގެ ރައީސް އަބްދުﷲ ޔާމީން ޗައިނާ އަށް ކުރެއްވި ދަތުރުފުޅުގައި ބޭއްވި ބިޒްނެސް ލީޑާސް ފޯރަމްގައި ވާހަކަފުޅު ދައްކަވަނީ.---ފޮޓޯ: ރައީސް އޮފީސް\nރާއްޖެ އާއި ޗައިނާގެ މިނިވަން ވިޔަފާރީގެ އެއްބަސްވުމުގައި އެ ގައުމުން ސޮއިކުރީ ކުރީގެ ރައީސް ޔާމީން ޗައިނާ އަށް ކުރެއްވި ދަތުރުފުޅުގައި، ޑިސެމްބަރު 18، 2014 ގަ އެވެ. އެ އެއްބަސްވުމުން ކުރިއަށް ގެންދަން މަޖިލީހުން ފާސްކުރީ ޕީޕީއެމް/އެމްޑީއޭ ކޯލިޝަންގެ އަޣުލަބިއްޔަތު އޮތް މަޖިލިހުން ނޮވެމްބަރު 29، 2017 ގަ އެވެ.\nފްރީ ޓްރޭޑް އެގްރީމެންޓުގައި ރާއްޖެ އިން ސޮއިކުރުމާ މެދު މަޖިލީހުން ރުހުން ހޯދުމުގެ ކަންކަން ސަރުކާރުން އަވަސް އަރުވާލައިގެން އަދި ކުއްލި ގޮތަކަށް ކުރިއަށް ގެންދާތީ އޭރު ވެސް ފާޑުކިއުން އަމާޒުވި އެވެ.\nމިނިވަން ވިޔަފާރީގެ އެއްބަސްވުމުގައި ޗައިނާއާ އެކު ސޮއިކުރަން ދިވެހި ސަރުކާރުން ނިންމިއިރު، ރައީސް އޮފީހުގައި ބޭއްވި ނޫސްވެރިންގެ ބައްދަލުވުމެއްގައި އޭރުގެ އިކޮނޮމިކް މިނިސްޓަރު ސައީދު ވިދާޅުވެފައި ވަނީ ޗައިނާއާއެކު ފްރީ ޓްރޭޑް އެގްރީމަންޓެއް ގާއިމް ކުރުމަށް ކުރާ މަސައްކަތުގައި، އެއްބަސްވުމުގައި ސޮއިކުރަން ނިންމުމަކީ މަސްވެރިކަމާއި ޓޫރިޒަމްގެ ދާއިރާ އަށް ލިބުނު ވަަރަށް ބޮޑު ކުރިއެރުމެއް ކަމަށެވެ. އެއްބަސްވުމުގެ ސަބަބުން ދުނިޔޭގެ އެންމެ ބޮޑު "ކޮންސިއުމާ މާކެޓް"ގައި އެއްވެސް ޑިއުޓީ އަކާ ނުލައި، މަހުގެ ބާވަތްތަކުގެ ވިޔަފާރި ކުރެވޭނެ ކަމަށް ސައީދު ވިދާޅުވި އެވެ.\nއެކަމަކު މި ސަރުކާރުން ބުނަނީ، މަސްވެރިންނަށް މާބޮޑު މަންފާއެއް ވެސް އެ އެއްބަސްވުމުން ކުރާނެ ކަމަށް ނުބެލެވޭ ކަމަށެވެ.\nއިގްތިސާދު ދިވެހި ސަރުކާރު އިކޮނޮމިކް މިނިސްޓަރު ރާއްޖެ-ޗައިނާ މިނިވަން ވިޔަފާރީގެ އެއްބަސްވުން (ރާއްޖެ-ޗައިނާ) ފައްޔާޒް އިސްމާއިލް، އިކޮނޮމިކް މިނިސްޓަރު އިކޮނޮމިކް މިނިސްޓްރީ ޗައިނާ ރާއްޖޭގެ އިގްތިސާދު\n47 ކޮމެންޓް, 65 ރިއެކްޝަންސް\nގ މޯދީ ނުބުނާކަމެއް ކުރެވޭނެތަ؟\nސައީދު މެންގެ އާރާއި ބާރު އޮތްއިރު އެކަން ނުކުރީކީއްވެ ؟ މިހާރު ތިދައްލަނީ ދެން ކޮންވާހަކައެއް؟\nރައްޖެޔައް އެންމެބޮޑައް ގެއްލުންވަމުން މިދަނީ ޕާޓީ ސިސްޓަމު އައުމުން ފުރަތަމަ އިސްލާމްދީންވެސް މަނާކުރައްވާ ބައިބައިވުން ނޫފެއްދުމައް ދެބައުޑުނުވުމައް ފިތުނަފަސާދަނުއުފެއްދުމައް މިރާއްޖެޔައް ދުވަހަކުވެސް ހަމަޖެހުމެއް ނުލިބޭނެ ޕާޓީ ސިސްޓަމަކުން ޕާޓީތައް އުވާލާފަ ޔާމީނުފަދަ ތަރައްގީ ގެނެވޭނެކަން ޔަގީންބޭފުޅަކާ ގައުމު ހަވާލުކޮއް ޕާޓީހަދަން ބޭނުންކުދިން އިނގިރޭސި ވިލާތްނުވަތަ އިންޑިޔާއައްދޭ ގެރިގާޑިޔާ ދުއްވަން\nލަންކާ މިހާރު ޗައިނާޔާ އެކީ މިނިވަން ވިޔަފާރިއެއް ގާއިމްކޮއްފި ލަންކާގެ މުސްތަގްބޮލް ވަރައް އުޖާލާ\nދައްޕަރަކީ މީހުންދިރިއުޅޭ ރަށެއްގެ އެއްބައި. އެރަށުމީހުން ކައިރި ހޭވެސް އަހާނުލާ އިންޑިޔާގެ ބުޑިސްޓުން ތިޔަ އާބާދުކުރަނީ މަދު ފަެިސާ ކޮޅަކަށް. ތިޔަކަންހުއްޓާލާ\nކުރީ ސަރުކާރުން އެ ކުންޕެޓްގެ ހިދުމަތް 8 އިން2ކަށް މިހާރު 10 އިން2އަށް އެމްޑީޕީ ސަރުކާރު ހަ އްތަހާ ފަހަތަ އް ދަނީ ، އިންތި އުފާދީ\nދެން އަންނަ ސަރުކާރަކައް ވެރިކަން ނުކުރެވޭވަރައް ޤާނޫނުތައް އިންޑިޔާއިން ބޭނުންވާގޮތައް ބައްޓަން ކުރަނީ. މީ ވަރައް ދެރަވަރުކަމެއް\n"މި ސަރުކާރުގެ ދެ އަހަރުގެ ތެރޭގައި ގައުމު ހިންގުމާއި ގާނޫނުތަކާއި އިންފްރާ ސްޓްރަކްޗަރަށް ބޮޑެތި ބަދަލުތަކެއް ގެނެވިފައިވާ ކަމަށާއި މި ބަދަލުތަކަކީ ވޭތުވެދިޔަ 10-15 އަހަރާ ނުބައްދަލު ކަމަށް ވިދާޅުވި އެވެ." އަނގައޮތިއްޔާ ވާހަކަ ދެއްކިދާނެ. ވާނުވާ ނޭގޭކަމާ އިގްތިސާދަށް އަންނަ ބަދަލު ނޭގޭކަން ތި ވާހަކަ ތަކުން އެނގެނީ. މުޅި ގައުމުގެ އިގްތިސާދު ހުއްޓުމަކަށް އައިސް އެއްވެސް ކާދަކުން އެއްވެސް ޕޭމެންޓެއް ނުހެދޭ ގައުމެއްގަ ތިއަބުނާ ކުރިއެރުން ނުހޯދޭނެ\nރާއްޖެ ފުނޑާލަން އުޅޭ ބައެއްމީ\nއިންޑިޔާގެ ކޮޗިން ފެރީން ގެނޭ ސިމެންތިވެސް. ރާއްޖޭގަ އުފައްދާ އެއްޗެތި ގެނެސްގެން ރައްޖެގެ ވިޔަފާރިތަ ފުނޑާލަން ތިއުޅެނީ. ރާއްޖެގެ ވިޔަފާރި ވެރިންނައްވެސް ޑިއުޑީ ފްރީކޮއްދީބަލަ. ވަރައް އަގުހެޔޮކޮއް މުދާ ރައްޔިތުންނަ އެމީހުން ދޭނެ.